TIPS TO ACHIEVE GREAT SUCCESS | മികച്ച വിജയം സ്വന്തമാക്കാം - Malayalivartha.com Widgets Magazine\n12 FEBRUARY 2019 02:30 PM IST\nമാതാപിതാക്കള്‍ക്കും കുട്ടികള്‍ക്കും ഒരു പോലെ സമ്മര്‍ദ്ദം നല്‍കുന്ന സമയമാണ് പരീക്ഷാക്കാലം . എന്നാല് ചില കാര്യങ്ങള് ശ്രദ്ധിച്ചാല് പരീക്ഷാക്കാലത്തെ സമ്മര്‍ദ്ദത്തെ അതിജീവിച്ചു മികച്ച വിജയം സ്വന്തമാക്കുവാന് വിദ്യാര്‍ഥികള്‍ക്കാവും. അതിനു സഹായകരമായ ഏതാനും നിര്‍ദ്ദേശങ്ങളാണ് ചുവടെ കൊടുക്കുന്നത്.\n1. പരീക്ഷയ്ക്കു മുമ്പേ പാഠങ്ങള് പഠിച്ചു തീര്‍ക്കാന് ആവശ്യത്തിനു സമയം നീക്കിവയ്ക്കുക. പലയാളുകളും പഠനം അവസാന നിമിഷത്തേക്കു മാറ്റിവയ്ക്കുന്നവരാണ്. എന്നാല് ഇതൊരു നല്ല നടപടിയല്ല. പരീക്ഷകളുടെ എണ്ണം, ലഭ്യമായ സമയം, വിഷയം പഠിച്ചു തീര്‍ക്കുവാനുള്ള ബുദ്ധിമുട്ട് ഇവയുടെ അടിസ്ഥാനത്തില് ഒരു ടൈംടേബിള് തയ്യാറാക്കുക. ഇതു പരീക്ഷയ്ക്ക് ഒരുങ്ങുമ്പോഴുള്ള സമ്മര്‍ദ്ദം കുറയ്ക്കുവാന് സഹായകരമാകും.\n2. പഠന സ്ഥലം നിര്‍ണ്ണയിക്കുക\nപഠനസ്ഥലം വൃത്തിയുള്ളതും, ചിട്ടയായി ക്രമീകരിച്ചിരിക്കുന്നതുമാണെന്ന് ഉറപ്പു വരുത്തുക. പുസ്തകങ്ങള് പഠിക്കേണ്ടതിന്റെ പ്രാധാന്യമനുസരിച്ചു അടുക്കി വയ്ക്കുക. പഠന സ്ഥലം ഭക്ഷണം കഴിക്കുവാനോ, ടി.വി കാണുവാനോ ഒന്നും ഉപയോഗിക്കരുത്. അങ്ങനെയാണെങ്കില് പഠിക്കുവാനിരിക്കുമ്പോള് ടിവി കാണുവാനും, ഭക്ഷണം കഴിക്കുവാനുമൊക്കെയുള്ള തോന്നല് ഉണ്ടാകുവാനിടയുണ്ട്.\n3. ചോദ്യ പേപ്പറുകള്‍ക്ക് ഉത്തരമെഴുതി പരിശീലിക്കുക.\nകഴിഞ്ഞ അഞ്ചുവര്‍ഷത്തെ, അല്ലെങ്കില് പത്തുവര്‍ഷത്തെ ചോദ്യപേപ്പറുകള് ചെയ്തു പരിശീലിക്കുന്നതു പരീക്ഷയുടെ രീതി മനസ്സിലാക്കുന്നതിനും, ഉത്തരം എഴുതുമ്പോഴുള്ള തെറ്റുകള് തിരുത്തുന്നതിനും സഹായകരമാകും. ചോദ്യങ്ങള് ആവര്‍ത്തിക്കുന്ന പ്രധാനപ്പെട്ട ഭാഗങ്ങള് ഏതാണെന്നു മനസ്സിലാക്കുന്നതിനും ഇതു സഹായകരമാണ്.\n4. പ്രാര്‍ഥനയ്ക്കായി സമയം കണ്ടെത്തുക\nപരീക്ഷാക്കാലത്തെ ടെന്‍ഷനെ നേരിടുവാനുള്ള മികച്ച മാര്‍ഗ്ഗമാണ് പ്രാര്‍ത്ഥന. മനസ്സിനെ ശാന്തമാക്കുന്നതിനും ആത്മവിശ്വാസം വര്‍ധിപ്പിക്കുന്നതിനും ശുഭാപ്തി വിശ്വാസമുള്ളവരായിത്തീരുന്നതിനും പ്രാര്‍ഥന സഹായകരമാണ്.\n5. കുറിപ്പുകള് /ചാര്‍ട്ടുകള് തയ്യാറാക്കുക\nഓരോ വിഷയവും പഠിക്കുമ്പോള് അതുമായി ബന്ധപ്പെട്ട കുറിപ്പുകളും, ചാര്‍ട്ടുകളും തയ്യാറാക്കുക. പരീക്ഷയ്ക്ക് തൊട്ടുമുമ്പുള്ള റിവിഷനും വളരെ സഹായകരമാണ്. ഓര്‍മ്മയില് കാര്യങ്ങള് നിലനിര്‍ത്തുന്നതിന് ചിത്രങ്ങളും ഗ്രാഫുകളും സഹായകരമാണ്.\nനമ്മുടെ മനസ്സില് രൂഢമൂലമായിട്ടുള്ള ആളുകള്, വര്‍ഷങ്ങള്, സ്ഥലങ്ങള് ഇവയൊക്കെയുമായി ബന്ധപ്പെടുത്തി കാര്യങ്ങള് പഠിക്കുന്നതു വളരെ സഹായകരമാണ്.\nഉദാഹരണമായി ഭരണഘടനയുടെ എട്ടാം ഷെഡ്യൂളില് അവസാനം ചേര്‍ക്കപ്പെട്ട ഭാഷകള് മൈഥിലി, ബോഡോ, ഡോഗ്രി, സന്താളി എന്നിവയാണ്. ഇത് ഓര്‍ത്തിരിക്കുവാന് ബുദ്ധിമുട്ടാണെങ്കില് മൈഥിലി എന്ന പെണ്‍കുട്ടി ബി ഡി എസ്സ് പൂര്‍ത്തിയാക്കി ദന്തഡോക്ടറായതിനെക്കുറിച്ച് ആലോചിക്കുക. അപ്പോള് മൈഥിലി ബി ഡി എസ്സ് എന്ന സൂത്രവാക്യം നമുക്ക് രൂപപ്പെടുത്താനാകും. ബോഡോ, ഡോഗ്രി, സന്താളി എന്നിവയുടെ ചുരുക്കെഴുത്താണ് ബി ഡി എസ്സ്.\nഇത്തരത്തില് ലോജിക്കല് അല്ലാത്ത കാര്യങ്ങളുമായി ബന്ധപ്പെടുത്തി പഠിക്കുന്നത് മനസ്സില് ഓര്‍ത്തിരിക്കാന് സഹായകരമാണ്.\n7. ചര്‍ച്ച ചെയ്ത് പഠിക്കുക / മറ്റുള്ളവരെ പഠിപ്പിക്കുക\nഗ്രൂപ്പ് സ്റ്റഡിയുടെ ഏറ്റവും വലിയ നേട്ടം കാര്യങ്ങള് ചര്‍ച്ച ചെയ്തു പഠിക്കാം എന്നുള്ളതാണ്. ഒറ്റയക്കു പഠിക്കുമ്പോഴുള്ള വിരസത ഒഴിവാക്കാനും ഇതു സഹായകരമാണ്. പഠിച്ച കാര്യങ്ങള് മറ്റുള്ളവരെ പറഞ്ഞു കേള്‍പ്പിക്കുന്നതും മറ്റുള്ളവരെ പഠിപ്പിക്കുന്നതും ഓര്‍മ്മശക്തിയെ ഉണര്‍ത്തും. പഠനം രസകരമാക്കുന്നതിനും ഗ്രൂപ്പ് സ്റ്റഡി സഹായകരമാണ്. എന്നാല് ഗ്രൂപ്പ് സ്റ്റഡിയുടെ സമയത്തു പഠനവുമായി ബന്ധമില്ലാത്ത കാര്യങ്ങള് ചര്‍ച്ച ചെയ്യുന്നതും സമയം പാഴാക്കുന്നതും ഒഴിവാക്കണം.


RT: അനുസ്മരണം : സ്നേഹനിധിയായ അദ്രാൻച്ചാഉം വിട പറഞ്ഞു / അസ്ലം മാവില\nഅനുസ്മരണം : സ്നേഹനിധിയായ അദ്രാൻച്ചാഉം വിട പറഞ്ഞു / അസ്ലം മാവില\nഞങ്ങളുടെ ഒരു അയൽക്കാരൻ കൂടി പടച്ചവന്റെ വിളിക്കുത്തരം നൽകി പൊയ്മറഞ്ഞു. ഞങ്ങളുടെ പ്രിയപ്പെട്ട പോക്കർച്ചാന്റെ അദ്രാൻച്ചയാണ് ഇന്നലെ രാത്രി വിടവാങ്ങിയത്. ഇന്നാലില്ലാഹ്..\nദിവസങ്ങളായി അദ്ദേഹം കിടപ്പിലായിരുന്നു. ഒന്നര - രണ്ട് മാസം മുമ്പ് വരെ പരസഹായത്തോടെ എഴുന്നേറ്റ് നടക്കുമായിരുന്നു. സംസാരത്തിനും വലിയ കുഴപ്പമുണ്ടായിരുന്നില്ല. ഇക്കഴിഞ്ഞ ആഴ്ച മുതലാണ് അദ്ദേഹത്തിന്റെ രോഗനില കുറച്ച് ഗുരുതരമായത്. ഇന്നലെ രാത്രിയോടെ, പരിശുദ്ധ റമദാനിന്റെ ഇരുപത്തിമൂന്നാം രാവിൽ, അദ്രാൻച്ച അല്ലാഹുവിന്റെ സവിധത്തിലേക്ക് മടങ്ങി.\nവളരെ ചെറുപ്പം മുതൽ തന്നെ എനിക്ക് അദ്ദേഹത്തെ അറിയാം. സംസാര പ്രിയൻ. രാഷ്ടിയമാണ് ഇഷ്ടവിഷയം. അടിയുറച്ച കോൺഗ്രസ്സ്കാരൻ.\nകൃഷി നാട്ടിൽ, വ്യാപാരം മറുനാട്ടിൽ. വളരെ ലളിതമായ ജീവിതം. ആ ചെറിയ വീട് തന്നെ അതിനുദാഹരണം.\nവലുതായൊന്നും മിച്ചമുണ്ടാക്കിയില്ല. അതിലൊന്നും അദ്ദേഹത്തിന് പരിഭവവുമുണ്ടായിരുന്നില്ല. ഉള്ളത് കൊണ്ട് കുടുംബത്തെ മുന്നോട്ട് കൊണ്ട് പോയി. നാല് പെൺമക്കളെ കെട്ടിച്ചയച്ച സന്തോഷം എന്നോട് പറയുമായിരുന്നു.\nസുളള്യ/ അറന്തോടായിരുന്നു അദ്രാൻച്ചാന്റെ വ്യാപാര തട്ടകം; മലഞ്ചരക്ക് വ്യാപാരം. ചെറിയ ഒരു ബിസിനസ്സ്. അതും വർഷത്തിൽ ഏതാനും മാസങ്ങൾ. പിന്നെ ബാക്കിയുള്ള മാസങ്ങൾ നാട്ടിൽ വന്ന് കൃഷിയിൽ മുഴുകും.\nഅദ്ദേഹം കർണ്ണാടകയിൽ നിന്ന് തിരിച്ചു വരുമ്പോഴൊക്കെ പുതിയ രാഷ്ടീയ വർത്തമാനവുമായിട്ടായിരിക്കും വരിക. അത് കേൾക്കാൻ മാത്രം കുറെ പേർ ഉണ്ടാകും. ബന്ധുകൂടിയായ കാദർ ഹാജാർച്ചാന്റെ കടയിലാണ് രാഷ്ട്രിയ ചർച്ച നടക്കുക. ഞാൻ 8 -ൽ പഠിക്കുന്ന കാലം. പത്രം വായിക്കാൻ അങ്ങാടിയിൽ പോയാൽ അദ്രാൻചാന്റെ രാഷ്ടീയം കത്തിക്കയറുന്നുണ്ടാകും.\nഞാൻ രാമകൃഷ്ണഹെഗ്ഡെയെ കേൾക്കുന്നത് അദ്ദേഹത്തിൽ നിന്ന്, ക്രാന്തിരംഗ പാർട്ടിയെ കേൾക്കുന്നത് അദ്ദേഹത്തിൽ നിന്ന്, അന്നത്തെ രാഷ്ട്രീയ അവതാരമായ ബംഗാരപ്പയെ കേൾക്കുന്നതും അദ്ദേഹത്തിൽ നിന്ന്. മറ്റെന്തിനേക്കാളേറെ ജാതിരാഷ്ട്രീയം തെക്കെ ഇന്ത്യയിൽ രൂഢമൂലമായത് കർണ്ണാടകയിലായിരുന്നെന്ന് അന്നെനിക്ക് മനസ്സിലായതും അദ്ദേഹത്തിൽ നിന്ന് കേട്ട് തന്നെ.\n1983 ൽ കോൺഗ്രസിതര ഭരണം വരുമെന്നും\nബംഗാരപ്പ അധികാരത്തിൽ വരുമെന്നും കണക്കുകൾ നിരത്തിയാണ് അദ്ദേഹം ഒരിക്കൽ സമർഥിച്ചത്, അത്രമാത്രം കർണ്ണാടക രാഷ്ട്രീയം അദ്രാൻച്ചാക്ക് കാണാപാഠമായിരുന്നു. (പക്ഷെ, രാഷ്ട്രീയ ചാണക്യനും 1972 ലെ ദേവരാജ് അർസ് മന്ത്രി സഭാംഗവുമായിരുന്ന എസ്. ബംഗാരപ്പ, 1983 ലെ കർണsക മന്ത്രിസഭയുണ്ടാക്കാനുള്ള അവകാശമുന്നയിക്കുന്നതിന് പകരം ഹെഗ്ഡെയ്ക്ക് പിന്തുണ നൽകുകയാണ് ചെയ്തത്. 1990 ൽ ബംഗാരപ്പ കർണ്ണാടക മുഖ്യമന്ത്രിയാവുകയും ചെയ്തു.)\nനാട്ടിൽ വന്നാലും അദ്ദേഹം വെറുതെ ഇരിക്കില്ല. എന്തെങ്കിലും കൃഷിയിൽ വ്യാപൃതനാകും. നെൽകൃഷി, വെറ്റില കൃഷി, അടക്കാ കൃഷി അങ്ങിനെ എന്തെങ്കിലും.\n80 കളുടെ തുടക്കത്തിൽ പട്ലയിൽ ഒരു കൊക്കോ വിപ്ളവം നടന്നിരുന്നു. കൊക്കോ തൈ കണ്ടതും അത് ദിർഘകാലം കായ്ച്ചു നിന്നത് കണ്ടതും അദ്രാൻച്ചാന്റെ വീട്ട് വളപ്പിലാണ് (ഇയ്യിടെയാണെന്ന് തോന്നുന്നു കുറെയൊക്കെ അദ്ദേഹം വെട്ടി ഒഴിവാക്കിയത് )\nപ്രായത്തിൽ വ്യത്യാസമുണ്ടെങ്കിൽ പോലും എന്റെ ഉപ്പയുമായി ഏറ്റവും നല്ല ബന്ധം പുലർത്തിയിരുന്നു. എപ്പോൾ സംസാരിക്കാൻ അവസരം കിട്ടിയാലും എന്റെ ഉപ്പാനെ കുറിച്ച് എന്തെങ്കിലും അദ്ദേഹത്തിന് പറയാനുണ്ടാകും. ബായിൻച്ച, അദ്ല്യാർച്ച, മമ്മദുൻച്ച, സീദുൻച്ച, എം. എ മൊയ്തീൻച്ച ഇവരൊക്കെ അദ്ദേഹത്തിന്റെ സംസാരത്തിൽ വരും.\nഅദ്രാൻച്ച നല്ലൊരു റേഡിയോ ശ്രോതാവ് കൂടിയാണ്. ഞങ്ങളൊക്കെ ചെറുപ്പകാലങ്ങളിൽ വാർത്തകൾ കേട്ടിരുന്നത് അദ്ദേഹത്തിന്റെ വീട്ടിൽ നിന്നായിരുന്നു (റോഡിൽ വെച്ച് തന്നെ നന്നായി വാർത്തകൾ കേൾക്കുന്നത് കൊണ്ട് വീട്ടിൽ കയറില്ല,)\nസംസാരത്തിലാണെങ്കിലും രാഷ്ടീയ ചർച്ചകളിലാണെങ്കിലും സാധാരണ ഇടപെടലുകളിലാണെങ്കിലും അദ്രാൻച്ച മാന്യതയുടെ രീതിയും ഭാഷയുമായിരുന്നു ഉപയോഗിച്ചിരുന്നത്. ആരോടും അറിയാത്തത് ചോദിച്ചറിയും, അതെത്ര ചെറിയ വിഷയമാണെങ്കിലും.\nഅദ്രാൻച്ചാന്റെ വിയോഗത്തോടെ ഞങ്ങളുടെ അയൽപക്കത്തെ അവസാനത്തെ കാരണവരെയാണ് നഷ്ടമായത്. പഴയ തലമുറയിലെ അവസാനത്തെ കണ്ണി. പഴയ കാലങ്ങളെ ഓർമ്മിപ്പിക്കാനും, എന്റെ ഉപ്പാനെ കുറിച്ച് പറയാനും കേൾക്കാനും അദ്രാൻച്ച ഇനിയില്ല എന്നത് എന്നെ വ്യക്തിപരമായി നൊമ്പരപ്പെടുത്തുന്നു. മൂന്ന് - നാല് ദിവസം മുമ്പ് കുഞ്ഞിപ്പള്ളിയിൽ ഇശാ നിസ്ക്കാരാനന്തരമെഴുന്നേറ്റ് അദ്ദേഹത്തിന്റെ രോഗവിവരം പറയുമ്പോഴും അവിടെയുള്ളവരോട് ഞാൻ രോഗശമനത്തിന് വേണ്ടി പ്രാർഥിക്കാനഭ്യർഥിക്കുമ്പോഴും ഇത്ര പെട്ടെന്നുള്ള വിയോഗം മനസ്സിലില്ലായിരുന്നു. പക്ഷെ, അല്ലാഹുവിന്റെ തീരുമാനം സുനിശ്ചിതമാണല്ലോ !\nഈ അനുസ്മരണക്കുറിപ്പ് അദ്ദേഹത്തോടുളള ഞങ്ങളുടെ കടപ്പാടിന്റെയും അയൽപക്ക സ്നേഹത്തിന്റെയും ഒപ്പം അദ്ദേഹം എന്റെ ഉപ്പയ്ക്ക് നൽകിയ ആദരവിന്റെയും കൂടിയാണ്. പുറംമോടിയില്ലാത്ത സ്നേഹബന്ധം അദ്ദേഹമെപ്പോഴും കാത്തു സൂക്ഷിച്ചിരുന്നു!\nഅല്ലാഹു അദ്രാൻചാക്ക് പൊറുത്ത് കൊടുക്കട്ടെ, സ്വർഗ്ഗം നൽകി അനുഗ്രഹിക്കട്ടെ ഈ വിയോഗം താങ്ങാനുള്ള ക്ഷമയും സഹനവും അദ്ദേഹത്തിന്റെ കുടുംബത്തിന് അല്ലാഹു പ്രദാനം ചെയ്യട്ടെ, ആമീൻ യാ റബ്ബ്.\nPosted by Sanshine at 19:10


Actor RJ Balaji has nothing to say about Nayantara | നടന് ആര്.ജെ ബാലാജിക്ക് നയന്‍താരയെ കുറിച്ച് പറയാനുള്ളത്... - Malayalivartha.com Widgets Magazine\n28 MAY 2020 09:23 PM IST\nമലയാളസിനിമയിലൂടെ എത്തി ഇപ്പോള് തെന്നിന്ത്യയില് നിറഞ്ഞു നില്‍ക്കുന്നതാരമാണ് നയന്‍താര. മനസ്സിനക്കരെ എന്ന സത്യന് അന്തിക്കാട് ചിത്രമാണ് താരത്തിന്റെ ആദ്യ സിനിമ. സിനിമാ താരങ്ങളെ തന്നെ അമ്പരപ്പിക്കുന്നതായിരുന്നു നയന്‍താരയുടെ വളര്‍ച്ച. ഇപ്പോളിതാ നടനും സംവിധായകനുമായാ ആര്.ജെ ബാലാജി നയന്‍താരയെ കുറിച്ച് പറഞ്ഞ വാക്കുകളാണ് വൈറലാകുന്നത്. 'ഞാന് ഒപ്പം പ്രവര്‍ത്തിച്ചതില് ഏറ്റവും അച്ചടക്കമുള്ള നടിയാണ് നയന്‍താര. അതു കൊണ്ടാണ് ഈ പുരുഷാധിപത്യ മേഖലയില് ഇപ്പോഴും ഏറ്റവും മികച്ച നായികയായിരിക്കുന്നത്,' ആര്.ജെ ബാലാജി പറഞ്ഞു.


ഇതിഹാസ താരം സച്ചിന് തെന്‍ഡുല്‍ക്കറിന് ഒപ്പം ; വനിതാ ലോക കപ്പില് റെക്കോഡ ഇട്ട് ഇന്ത്യയുടെ ക്യാപ്റ്റനും | Southlive\nഇതിഹാസ താരം സച്ചിന് തെന്‍ഡുല്‍ക്കറിന് ഒപ്പം ; വനിതാ ലോക കപ്പില് റെക്കോഡ ഇട്ട് ഇന്ത്യയുടെ ക്യാപ്റ്റനും\nSaturday, 12th March 2022, 10:45 am\nലോകകപ്പില് വെസ്റ്റിന്‍ഡീസിനെതിരേ ഇന്ത്യന് പെണ്‍പുലികള് തകര്‍ത്താടിയ മൂന്നാം മത്സരത്തില് ലോകറെക്കോഡ ഇട്ട് ഇന്ത്യയുടെ വനിതാടീം ക്യാപ്റ്റന് മിതാലി രാജും. ലോകകപ്പിലെ മൂന്നാം മത്സരത്തിനിറങ്ങിയപ്പോള് ഇന്ത്യന് വനിതാടീം നായിക നേടിയത് ലോകകപ്പില് ഏറ്റവും കൂടുതല് മ്ത്സരങ്ങളില് ടീമിനെ നയിച്ചയാള് എന്ന പദവി. ആറ് ലോകകപ്പില് പങ്കെടുത്ത വനിതാ താരമായും മിതാലി മാറി. പുരുഷ വനിതാ താരങ്ങളില് ഈ നേട്ടം കൈവരിക്കുന്ന മൂന്നാമത്തെയാളാണ് മിതാലി.\nവെസ്റ്റിന്‍ഡീസിന് എതിരേ ഇന്ത്യന് ജഴ്‌സിയില് ഇറങ്ങിയപ്പോള് ഏറ്റവും കൂടുതല് ലോകകപ്പ് മത്സരം കളിച്ച നായിക എന്ന പദവിയില് ഓസ്‌ട്രേലിയയുടെ ബലിന്ദാ ക്ലാര്‍ക്കിനെയാണ് ഇന്ത്യന് താരം മറികടന്നത്. 101 ഏകദിനം കളിച്ചിട്ടുള്ള ഓസീസ് താരത്തിന് നായികയായി 23 ലോകകപ്പ മത്സരമേ കളിക്കാന് കഴിഞ്ഞിട്ടുള്ളൂ. 1997, 2000, 2005 ലോകകപ്പുകളില് ടീമിനെ നയിച്ച ബലീന്ദ രണ്ടുതവണ കിരീടവും നേടിയിട്ടുണ്ട്. ശനിയാഴ്ച വിന്‍ഡീസിനെതിരേ ബാറ്റിംഗിനായി ഇറങ്ങിയതോടെ മിതാലിയുടെ ലോകപ്പ് കളികളുടെ എണ്ണം 24 ആയി.\nഇതുവരെ കളിച്ച 23 മത്സരത്തില് 14 എണ്ണത്തില് ടീമിനെ വിജയത്തിലേക്ക് നയിക്കാന് മിതാലിയ്ക്ക് ആയിരുന്നു. ബലീന്ദയ്ക്ക് 23 കളികളില് 21 ലും ടീമിനെ വിജയിപ്പിക്കാനായി. ഒരു മത്സരത്തിലാണ് തോറ്റത്. മൂന്നാമത് ഇംഗ്‌ളണ്ടിനെ 19 ലോകകപ്പ് മത്സരങ്ങളില് നയിച്ചിട്ടുള്ള സൂസന് ഗോട്ട്മാനാണ്. 15 മത്സരങ്ങളില് വീതം ന്യൂസിലന്റിനെ നയിച്ച ട്രിസ് മക് കെല്‍വിയും അയര്‍ലന്റിന്റെ മാരി പാറ്റ് മൂറുമാണ് നാലും അഞ്ചും സ്ഥാനത്ത്. വെസ്റ്റിന്‍ഡീസിനെതിരേ ഇന്ത്യന് വനിതകള് ബാറ്റിംഗില് മികച്ച പ്രകടനമാണ് നടത്തിയത്.


85. 96 (2018) – Tamil – Dream with neo\nOctober 6, 2018 neo Movie Reviews, Tamil Movies Leaveacomment\n96നെ കുറിച്ചു എഴുതിയ പലരും ഉപയോഗിച്ച ഒരു വാചകമുണ്ട്. “മനസ്സിൽ നഷ്ടപ്രണയം സൂക്ഷിക്കുന്നവർക്ക് മാത്രമെന്നു..” ശരിക്കും നഷ്ടപ്രണയം എന്ന വാക്ക് തന്നെ തെറ്റാണെന്നാണ് എന്റെ അഭിപ്രായം. പ്രണയം ഒരിക്കലും നഷ്ടപ്പെടുന്നില്ല, നഷ്ടപ്പെടുന്നത് പ്രണയിച്ചിരുന്ന പങ്കാളിയെയാണ്. ആ നഷ്ടപെടലിന് ശേഷവും പ്രണയം ജീവിക്കും. കാലദേശങ്ങൾക്കു അതീതമായി എക്കാലവും മരണമില്ലാത്ത നിലകൊള്ളും.\nപങ്കാളി പ്രണയം മറന്നെന്നു കരുതി ഇരുന്ന റാമും ജാനുവും, ആരും പ്രണയം മറന്നിട്ടില്ലെന്നും വെറും വിധിയുടെ ഇടപെടൽ കൊണ്ടു മാത്രമാണ് തങ്ങൾ പിരിഞ്ഞതെന്നും മനസ്സിലാക്കുന്ന ഒരു നിമിഷമുണ്ട്. പക്ഷെ വിധിയെ തിരുത്തി എഴുതാൻ പറ്റുന്ന ഒരു സാഹചര്യം അല്ല രണ്ടാൾക്കും ഇന്നുള്ളത്. തങ്ങൾക്ക് ലഭിച്ച ഒരു രാത്രിയുടെ അവസാനത്തിനു അപ്പുറം രണ്ടുപേരും തങ്ങളുടെ ജീവിതത്തിലേക്ക് മാത്രമായി ചുരുങ്ങും. ഈ കുറച്ചു സമയത്തിന്റെ ഓർമകൾ മാത്രമാവും പിന്നീട് കൂട്ടിന് ഉള്ളത്. അതുകൊണ്ട് ഒക്കെ തന്നെയാവാം റാം എത്ര ആവശ്യപ്പെട്ടിട്ടും പാടികൊടുക്കാതെ ഇരുന്ന “യമുന ആട്രിലെ” എന്ന ഗാനം ജാനു ആ രാത്രി അവനു വേണ്ടി പാടുന്നത്. സിനിമയിലെ ഏറ്റവും ഇഷ്ടപ്പെട്ട രംഗവും അതുതന്നെ. കുറച്ചു മണിക്കൂറുകളിലെ പ്രണയം പുതുക്കലിന് ശേഷം അവൾ തിരിച്ചു അവളുടെ ജീവിതത്തിലേക്ക് പോവുന്നു. അവളുടെ ഓർമകൾ സൂക്ഷിച്ച പെട്ടിയിലേക്ക് കുറച്ചു പുതിയ ഓർമകളുമായി അവനും.\nചുമ്മാ ഗൃഹാതുരത്വം വിറ്റു കാശ് ആക്കുക എന്നതിൽ ഉപരിയായി ഗൃഹാതുരത്വതിന്റെ ഉപോത്പന്നമായ വികാരങ്ങളെ പൂർണമായി പ്രേക്ഷകരിലേക്ക് എത്തിക്കാൻ 96 നു ആവുന്നുണ്ട്. അതിൽ പ്രണയമുണ്ട്, സൗഹൃദം ഉണ്ട്, സഹോദര സ്നേഹമുണ്ട്. ജാനു റാമിന്റെ വിദ്യാർഥിനികൾക്ക് തങ്ങളുടെ ജീവിതത്തിൽ നടന്ന ഒരു സംഭവത്തെ കഥ മാറ്റി പറഞ്ഞു കൊടുക്കുമ്പോൾ ജാനുവിനെയും റാമിനെയും പോലെ പ്രേക്ഷകനും ആഗ്രഹിക്കുന്നുണ്ട് ഇതു സത്യമായിരുന്നേൽ എന്നു. രക്തബന്ധത്തിനു മീതെ “അണ്ണൻ, തങ്കച്ചി” എന്നു വിളിച്ചു സ്വയം സഹോദരി-സഹോദരന്മാർ ആയി കണ്ടിരുന്ന റാമും സുബയും വർഷങ്ങൾക്ക് ശേഷവും അതേ സ്നേഹം മനസിൽ സൂക്ഷിക്കുന്നുണ്ട് എന്നു കാണുമ്പോൾ കുളിരുന്നത് പ്രേക്ഷന്റെ ഹൃദയം കൂടിയാണ്. ഗർഭിണി ആയ സുബയുടെ നിറവയറിൽ തൊട്ടു റാം “മാമൻ വന്തിരിക്കു ഡെയ്’ എന്നു പറയുന്ന ഭാഗം ഒരു ചെറു പുഞ്ചിരിയോട് കൂടിയല്ലാതെ ആർക്കും കണ്ടിരിക്കാൻ ആവില്ല. ബ്ളാക്ക് ബോർഡിന് താഴെ കാലങ്ങൾ കൊണ്ടു അടിഞ്ഞു കൂടിയ പല നിറത്തിൽ ഉള്ള ചോക്ക് പൊടികളെ റാം വിരൽ കൊണ്ട് തുടച്ചു മാറ്റുമ്പോൾ തെളിച്ചം വരുന്നത് പ്രേക്ഷന്റെ മനസ്സിൽ പൊടി പിടിച്ചു കിടക്കുന്ന ഓർമകൾ കൂടിയാണ് ആ ഓർമകൾ കൊണ്ടു നിറഞ്ഞു തുളുമ്പിയ മനസ്സുമായി ഇരുന്നു കാണുമ്പോൾ ആണ് 96 അതിമനോഹരമായ ഒരു അനുഭവം ആവുന്നതും. ❤\n#NPNMovieThoughts #DreamWithNeo #96\nPrevious Post: 84. വരത്തനു ഒരു ക്ളൈമാക്‌സ് തുടർച്ച.\nNext Post: 86. നോട്ട (2018) – Tamil


കോഡ് പിങ്ക് എന്ന ഗാന്ധിയന് പെണ്‍സംഘം ലോകത്തെ തിരുത്തുന്ന വിധം\nകോഡ് പിങ്ക് എന്ന...\n6 Oct 2014 7:55 AM GMT\nപ്രത്യക്ഷത്തില് ഇന്ത്യന് ഉപഭുഖണ്ഡവുമായി വലിയ ബന്ധമൊന്നും ഗാന്ധി സമാധാന പുരസ്കാരത്തിനില്ല (Gandhi Peace Award). സമാധാനം എന്ന ആശയത്തെ നമ്മുടെ രാജ്യത്ത് അതിന്‍റെ തത്വചിന്താതലത്തില് പ്രാവര്‍ത്തികമാക്കിയ ഉദാത്ത രുപകമായ ഗാന്ധിജിയുടെ പേരിലുള്ള ഈ പുരസ്കാരം ഇത്തവണ ലഭ്യമായത് അത്തരത്തില് തന്നെ ജിവിക്കുന്ന സൂസന് ബഞ്ചമിന് എന്ന മെദേയ ബഞ്ചമിനാണ്. 1947ലെ ആഗസ്റ്റില് ഡല്‍ഹി നഗരം അധികാരത്തിന്‍റെ നീക്കുപോക്ക് ചര്‍ച്ചകളില് മുഴുകിയപ്പോള് അതിര്‍ത്തിയിലെ ദുരന്തങ്ങളുടെ നടുവിലായിരുന്ന ഗാന്ധിയെന്ന ചിന്താധാരയുമായാണ് മെദേയ ബഞ്ചമിനെ ചേര്‍ത്തു വായിക്കേണ്ടത്.\nചില രക്തത്തിന് നിറം അല്‍പ്പം കുടുതലാണ്, മെദേയയും ഈ ഗണത്തില്‍പ്പെടുന്നു. യുദ്ധമുഖത്ത് ചിന്താമഗ്നരാകുന്നത് ഭീരുക്കളാണ്. എതിരാളികള് കുടുതല് വലിയവരാകുമ്പോള് ഭയം എന്ന വികാരത്തെ നിര്‍ദ്ദയം തള്ളി മാറ്റുന്നതാണ് മെദേയയുടെ പ്രകൃതം. അല്ലെങ്കില് യുണൈറ്റഡ് സ്റ്റേറ്റ്സ് എന്ന പ്രഹരശേഷിയുടെ പ്രഭവ കേന്ദ്രത്തിലേക്ക് നിരന്തരം അമ്പുകളയക്കാന് മെദേയയെപ്പോലൊരാള്‍ക്ക് കഴിയുന്നതെങ്ങനെ?\nകോഡ് പിങ്ക് എന്ന സംഘം\n2002ല് യു എസ് ഭരണകൂടം എല്ലാ തലത്തിലും മാനവികതയ്ക്ക് എതിരാകുന്നതു കണ്ട് യുദ്ധക്കൊതിക്കെതിരെ ശക്തമായ താക്കിതായി രൂപം കൊണ്ട പെണ്‍സംഘമാണ് കോഡ് പിങ്ക്. ബുഷ്, ആ കാലത്ത് രാജ്യത്തെ സെക്യൂരിറ്റി അഡ്വൈസറി സിസ്റ്റത്തെ ചില വര്‍ണ്ണ സങ്കല്‍പ്പങ്ങളിലൊതുക്കി മാറ്റി. ചുവപ്പ് അതിതീവ്രവാദ ഭിഷണിയെന്നും പച്ച അതിലോലമെന്നും വിലയിരുത്തിയപ്പോള് നീലനിറം കുറച്ചുകൂടി സുരക്ഷിതമായ മേഖലയെന്നും മഞ്ഞ പ്രശ്ന സങ്കീര്‍ണ്ണമെന്നും വ്യാഖ്യാനിക്കപ്പെടുന്നു. യു എസ് എപ്പോഴും മഞ്ഞയ്ക്കും ഓറഞ്ചിനും ഇടയിലാണെന്നും ഒരിക്കല്‍പോലും പച്ചയിലോ നീലയിലൊ എത്തുന്നില്ലയെന്നും ഭരണകൂടം ഓര്‍മ്മിപ്പിക്കുന്നു. എന്നാല് ഇത് സാധാരണ മനുഷ്യനെ ഭീതിയുടെ നിഴലില് ജീവിക്കാന് പ്രേരിപ്പിക്കുന്നതല്ലാതെ മറ്റൊരു പ്രയോജനവും ഉണ്ടാക്കുന്നില്ല എന്ന അഭിപ്രായത്തില് രൂപപ്പെട്ട ബദലായാണ് പിങ്ക് എന്ന സ്ത്രീ വര്‍ണ്ണ സങ്കല്പം ഉയര്‍ന്നു വന്നത്. എന്തുകൊണ്ട് പെണ്ണ് മാത്രം?– എപ്പോഴും യുദ്ധം, ഭരണം, കുടുംബം എന്ന സംവിധാനങ്ങളിലെല്ലാം പുരുഷന്‍മാരാല് നിയന്ത്രിക്കപ്പെടുന്ന ഒരു ലോകക്രമത്തില് പെണ്ണെന്നത് പുരുഷന്‍റെ പ്രവര്‍ത്തന പ്രത്യാഘാതങ്ങള് അനുഭവിക്കാന് വേണ്ടിമാത്രം സൃഷ്ടിക്കപ്പെട്ടതാണെന്ന തിരച്ചറിവാണിത്. അതുതന്നെയാണ് കോഡ് പിങ്കിന്‍റെ പ്രവര്‍ത്തന മേഖലയും. ഇവിടെ അമ്മമാര്, മുത്തശ്ശിമാര്, വിദ്യാര്‍ത്ഥിനികള്, അധ്യാപികമാര് പിന്നെ ഇവരിലൊന്നുമൊതുങ്ങാത്ത ആഗോള യുദ്ധ താത്പര്യങ്ങള്‍ക്ക് എതിരെ ഉയരുന്ന എല്ലാ സ്ത്രീ ശബ്ദങ്ങള്‍ക്കും ആദ്യപരിഗണന ഈ സംഘം നല്‍കുന്നു. ഇതാണ് മേദേയായും കൂട്ടരും ഭാവന ചെയ്ത കോഡ് പിങ്ക്.\nഈ സംഘത്തിന്‍റെ വളര്‍ച്ച വളരെ തന്ത്രപരമായിരുന്നു. 2002ലെ അതിശൈത്യകാലത്ത് വൈറ്റ് ഹൌസിന് മുന്‍പില് നാല് മാസം ഒരു ദിനംപോലും ഇടമുറിയാതെ നടത്തിയ ജാഗ്രതാ മുന്നേറ്റം കോഡ് പിങ്കിന്റെ തലവര മാറ്റിയെഴുതുകയായിരുന്നു. ഗ്ലോബല് എക്സ്ചേഞ്ച്, ഗ്രീന്‍പീസ് തുടങ്ങിയ ശക്തമായ സ്വതന്ത്ര സംഘങ്ങള് കോഡ് പിങ്കിലേക്ക് ആകൃഷ്ടരായെത്തിയതങ്ങനെയാണ്.\nസാധാരണ പൌരന്മാരെ അമേരിക്കന് യുദ്ധ താത്പര്യം എങ്ങനെ ബാധിക്കുന്നുവെന്ന് പഠിക്കുവാനായി ബാഗ്ദാദിലേക്ക് എത്തപ്പെട്ട സുസന് ബെഞ്ചമിന് എന്ന മെദേയ ചെയ്തത് യുദ്ധക്കൊതിയന്മാര്‍ക്ക് യുദ്ധത്തിന്‍റെ കരുണയറ്റ വശം കാട്ടിക്കൊടുക്കുകയായിരുന്നു. യുദ്ധത്തിനപ്പുറം മനുഷ്യന് കുടുംബം, സ്നേഹം, പൌരാവകാശങ്ങള് എന്നിവയെല്ലാം ഉണ്ട് എന്ന് കാണിച്ചുകൊടുക്കുവാനാണ് അവര് ശ്രമിച്ചത്. അതിനായി യു എസ് പട്ടാളക്കാരുടെ കുടുംബങ്ങളെ അവര് എത്തിച്ചത് യുദ്ധത്തിന്‍റെ ദുരിതപര്‍വം പേറുന്ന മരിച്ചു ജിവിക്കുന്നവര്‍ക്കിടയിലെക്കായിരുന്നു. ഒരു സൈക്കോളജിക്കല് മിഷന്-എന്ന് പറയാം. ഇതിലൂടെ മെദേയ ഞെട്ടിച്ചത് അതുവരെ ലൈം ലൈറ്റില് നിന്ന് യുദ്ധവിരുദ്ധ ചര്‍ച്ച നടത്തിയവരുടെ ഉന്നതമായ അഭിപ്രായങ്ങളുടെ ഉട്ടോപ്യന് വേദികളെയായിരുന്നു.\nആഗോള യുദ്ധങ്ങളില് എപ്പോഴും ഒരു പക്ഷത്ത് കാണുന്ന അമേരിക്കന് ഭരണ മനസിനെ എതിര്‍ത്ത മെദേയയ്ക്ക് ഒരവസരത്തില് ലഭിച്ചത് ഉന്നതരായ പ്രതിയോഗികളെയായിരുന്നു. യു എസിന്‍റെ ഡിഫെന്‍സ് സെക്രട്ടറി മുതല് പല അമേരിക്കന് സഖ്യ രാജ്യങ്ങളുടെ ഭരണാധിപന്മാര് വരെ അക്കൂട്ടത്തില് ഉണ്ടായിരുന്നു. ഇതിന്‍റെ പ്രതിഫലനമായി 2007ല് പാക്കിസ്ഥാനില് വച്ച് അവരെ അറസ്റ്റ് ചെയ്യുകയും 8 മണിക്കുറോളം ചോദ്യചെയ്യലിന് വിധേയമാക്കുകയും ചെയ്തു. 2009 ഗാസയിലെത്തിയപ്പോഴും ഇത് തന്നെ ആവര്‍ത്തിക്കപ്പെട്ടു. നിയമവിരുദ്ധമായി ഒരു രാജ്യത്ത് പ്രവേശിക്കുകയും അവിടത്തെ ഭരണക്രമത്തിനെതിരായി പെരുമാറുകയും ചെയ്തു എന്നതായിരുന്നു കണ്ടെത്തിയ കുറ്റം. എന്നാല് സ്വയം സമര്‍പ്പിതമായ ഇച്ഛാബോധത്തെ തളയ്ക്കുവാന് സാമ്രാജ്യത്വ ശക്തികള്‍ക്കാവില്ല എന്ന തിരിച്ചറിവാണ് ഒരിക്കല് പ്രസിഡന്‍റ് ഒബാമയുടെ വേദിയില് ശബ്ദമുയര്‍ത്താന് അവരെ നിര്‍ബന്ധിതയാക്കിയത്. ഡ്രോണുകള് ഉപയോഗിച്ചുള്ള യുദ്ധരീതിയെപ്പറ്റിയുള്ള ഒരു വേദിയിലാണ് മെദേയയുടെ ശബ്ദം ഉയര്‍ന്ന് കേട്ടത്.\nഒടുവില് “ആ സ്ത്രീയുടെ ശബ്ദം വിലപ്പെട്ടതാണ് അത് കേല്‍ക്കേണ്ടതാണ്” എന്ന് ഒരു തവണയെങ്കിലും അദ്ദേഹത്തിന് പ്രഭാഷണത്തിനിടയില് പറയേണ്ടതായി വന്നു.\nമെദേയയുടെ ചോദ്യങ്ങള് സുതാര്യമായിരുന്നു.....\n“നമ്മുടെ ജീവിതം പോലെതന്നെ വിലപ്പെട്ടതാണ് മുസ്ലീങ്ങളുടെ ജീവിതമെന്ന് നിങ്ങള് പറയുമോ?”\n“C I A യുടെ കൈയില് നിന്ന് ഡ്രോണുകള് തിരിച്ചെടുക്കുവാന് നിങ്ങള് പറയുമോ?”\n“സംശയത്തിന്‍റെ പേരില് ആളുകളെ വെറുതെ കൊല്ലുന്ന രീതി നിങ്ങള് ഇനിയെങ്കിലും മതിയാക്കുമോ?”\n“ഇതുവരെ നിങ്ങള് കൊന്നൊടുക്കിയ ആയിരക്കണക്കിന് മുസ്ലീങ്ങളോട് നിങ്ങള്‍ക്ക് ക്ഷമ ചോദിക്കാമോ?”\n“അവരുടെ കുടുംബങ്ങള്‍ക്ക് നിങ്ങള് എന്ത് നഷ്ടപരിഹാരമാണ് നല്‍കുന്നത്. ഒരു പക്ഷെ അത് നമ്മെ സുരക്ഷിതരാക്കാം” (സ്ലേറ്റ് മാഗസിന്)\nവെസ്റ്റേണ് വാള്: പ്രാര്‍ഥനയുടെ ഇസ്രേയല് രാഷ്ട്രീയം\nഅത്ര സമാധാനവാദികളോ ബുദ്ധമതക്കാര്?\nട്യുണീഷ്യ: പടക്കളത്തിലിറങ്ങാത്ത അറബ് വസന്തം\nഹാ! ഞങ്ങളുടെ സോവിയറ്റ് യൂണിയന്!\nആയിരത്തോളം പേരെ പങ്കെടുപ്പിച്ചു നടന്ന ഗാസ സ്വാതന്ത്ര്യ യാത്രയുടെ മുഖ്യ സംഘാടകയായിരുന്നു മെദേയ ബഞ്ചമിന്. ഗാസയിലെ അഭയാര്‍ത്ഥികള്‍ക്ക് വേണ്ടി ഒരു പ്രത്യേക ധനസഹായ പദ്ധതിയും രൂപീകരിച്ചു. ഇത്തരം വേദികളിലെല്ലാം അവര് യു എസും ഇസ്രായേലും തമ്മിലുള്ള അവിഹിത ബന്ധങ്ങള് ഭയമില്ലാതെ വെളിപ്പെടുത്തുകയും ചെയുന്നു എന്നതാണ് സത്യം. എന്നാല് കഴിഞ്ഞ മാര്‍ച്ച് 13ന് കെയ്റോ വിമാനത്താവളത്തില് വച്ച് ഈജിപ്ഷ്യന് പോലീസ് അവരെ കൈയാമം വച്ച് കൊണ്ടുപോകുകയും നിണ്ട സമയത്തോളം ചോദ്യം ചെയ്യുകയും ഉണ്ടായി. ഈ ചോദ്യം ചെയ്യലിന്‍റെ ബാക്കിപത്രമായി മെദേയ യുടെ തോളെല്ലിന് ക്ഷതമേല്ക്കുകയും കൈക്ക് ഒടിവ് സംഭവിക്കുകയും ചെയ്തു. ലോകം മുഴുവന് വ്യാപിച്ചുകിടക്കുന്ന ആയുധ ഉടമ്പടിയെപ്പറ്റിയും ആയുധ കമ്പോളത്തെപ്പറ്റിയും തുറന്നു പറഞ്ഞതിനുള്ള പ്രതിഫലം എന്നും ഇതിനെ വിലയിരുത്താം.\nറിമോട്ട് കണ്‍ട്രോള് സിസ്റ്റത്തില് പ്രവര്‍ത്തിക്കുന ഡ്രോണുകള് മനുഷ്യന്‍റെ ജീവനെയും ജീവിതത്തിന്‍റെ സ്വകാര്യത എന്ന പ്രാഥമികമായ മാനുഷിക അവകാശത്തെയും അവര് അറിയാതെ ഇല്ലാതാക്കുമ്പോഴാണ് അത്തരത്തിലുള്ള യുദ്ധ ഉപകരണങ്ങള്‍ക്കെതിരെ കോഡ് പിങ്കിന്റെയും മേദേയായുടെയും ശബ്ദം ഉയരുന്നത്. Drone Warfare: Killing by Remote Controll എന്ന അവരുടെ പുസ്തകം ഇത്തരത്തിലുള്ള ഒരു വായനയാണ് ആവശ്യപ്പെടുന്നത്.\nഈ വായന അവസാനിക്കും മുന്പ് ഒരു കാര്യം കൂടി ചര്‍ച്ച ചെയ്യേണ്ടതായുണ്ട്. സമത്വ സുന്ദരമായ ജനാധിപത്യം വിളങ്ങുന്ന ഇന്ത്യന് മണ്ണില് കഴിഞ്ഞ പതിനാലു വര്‍ഷമായി കൌമാരവും യൌവനവും ജിവിതത്തിന്‍റെ ഭാഗമേയല്ല എന്ന് ബോധ്യപ്പെടുത്തി ജലപാനമില്ലാതെ കഴിയുന്ന ഒരു സാധാരണ സ്ത്രിയുണ്ട്. ചാനു എന്ന് വിളിപ്പേരുള്ള ഇറോം ശര്‍മിള. ഗാന്ധിജിയെന്ന രൂപമാതൃകയെ മനസാ പുജിച്ച് സത്യഗ്രഹമനുഷ്ടിക്കുകയാണവള്. ഇറോം ശര്‍മ്മിളയുടെ സമരം ലിംക ബുക്ക് ഓഫ് വേള്‍ഡ് റെക്കോര്‍ഡിന്‍റെയോ ഗിന്നസ് ബുക്കിന്‍റെയോ താളുകളില് കയറിപ്പറ്റുവാനുള്ളതല്ല. ഇന്ത്യന് ഭരണ ഘടനയുടെ കീറി പോയ താളുകളില് സ്വതന്ത്ര ജീവിതമെന്ന മനുഷ്യാവകാശം എഴുതിയിട്ടുണ്ടായിരുന്നു എന്ന് ബോധ്യപ്പെടുത്തുന്നതിനാണ്. നിരന്തരമായി ആത്മഹത്യാശ്രമത്തിന് നമ്മുടെ രാജ്യം അവളെ അറസ്റ്റുചെയ്തു അവഹേളിക്കുമ്പോള് താരതമ്യപ്പെടുത്തേണ്ടത് ഫെഡറല് റിപ്പബ്ലിക്കെന്ന് വിളിക്കുകയും സാമ്രാജ്യത്വവും യുദ്ധക്കൊതിയും മൂത്തവരെന്ന് തിട്ടൂരം ചാര്‍ത്തി നല്‍കുകയും ചെയ്യുന്ന ഒരു രാജ്യത്തിന്‍റെ പരമാധികാരിക്ക് നേരെ നിന്ന് എതിര് പറയാന് മെദേയ ബഞ്ചമിനെപ്പോലൊരു പെണ്ണിന് സാധിക്കുന്നു എന്നതിനോടാണ്.


എ.പി.എല് വിഭാഗത്തിന്റെ അരിവിഹിതം കൂട്ടും\nന്യൂദല്‍ഹി: സംസ്ഥാനത്തെ എ.പി.എല് കുടുംബങ്ങള്‍ക്കുള്ള അരിവിഹിതം വര്‍ദ്ധിപ്പിക്കാന് കേന്ദ്രസര്‍ക്കാര് സമ്മതിച്ചു. പത്ത് കിലോ വിഹിതം 15 കിലോ ആയാണ് വര്‍ദ്ധിപ്പിക്കുക. മുഖ്യമന്ത്രിയുടെ നേതൃത്വത്തിലുള്ള മന്ത്രിതല സംഘം കേന്ദ്രമന്ത്രി കെ.വി തോമസുമായി നടത്തിയ ചര്‍ച്ചയിലാണ് ഇക്കാര്യത്തില് തീരുമാനമായത്. പൊതുവിപണിയില് വിറ്റഴിക്കുന്ന അരിയും ഗോതമ്പും കൂടുതലായി അനുവദിക്കാമെന്നും കെ.വി തോമസ് മന്ത്രിതല സംഘത്തിന് ഉറപ്പ് നല്‍കി. സംസ്ഥാനത്ത് കരാര്‍കൃഷി നടപ്പാക്കണമെന്ന് കേന്ദ്ര കൃഷിമന്ത്രി ശരത്പവാറിനോടും മന്ത്രിതല സമിതി ആവശ്യപ്പെട്ടു. നബാര്‍ഡ് മുഖേന സ്വാശ്രയസംഘങ്ങള് നടപ്പാക്കുന്ന രീതിയിലായിരിക്കണം കരാര് കൃഷി നടപ്പാക്കേണ്ടതെന്നും മുഖ്യമന്ത്രിയുടെ നേതൃത്വത്തിലുള്ള മന്ത്രിതല സമിതി ആവശ്യപ്പെട്ടു. ഓരോ ജില്ലയിലെയും ഓരോ പഞ്ചായത്ത് ഇതിനായി നബാര്‍ഡ് ദത്തെടുക്കണമെന്നും മന്ത്രിമാര് നിര്‍ദ്ദേശിച്ചു. വിദര്‍ഭ മോഡല് പാക്കേജില് പെടുത്തിയിട്ടുള്ള കേരളത്തിലെ പാലക്കാട്, വയനാട്, കാസര്‍കോട് ജില്ലകള്‍ക്ക് അധികമായി 320 കോടി രൂപയുടെ സഹായം നല്‍കണം. ഇടുക്കിയെ ക്ഷീരജില്ലയായി പ്രഖ്യാപിക്കുന്നതിന് 450 കോടി രൂപയുടെ സഹായം അനുവദിക്കണം തുടങ്ങിയ കാര്യങ്ങളും ശരത് പവാറിനോട് കേരള സംഘം ആവശ്യപ്പെട്ടു.\nറേഡ് വികസനം : മാനദണ്ഡങ്ങളില് മാറ്റം വരുത്താമെന്ന് കേന്ദ്രത്തിന്റെ ഉറപ്പ്\nഭക്ഷ്യസുരക്ഷാ നിയമത്തിനെതിരെ കേരളം


വര്‍ക്കേഴ്സ് ഫോറം: കണ്ണില് മണ്ണിടുന്ന ഔഷധനയം\nമെയ് 15ന് കേന്ദ്രസര്‍ക്കാര് പുതിയ ഔഷധവില നയം പ്രഖ്യാപിച്ചിരുന്നു. അവശ്യമരുന്നു പട്ടികയില് വരുന്ന 348 മരുന്നുകളുടെ വില ഇതോടെ നിയന്ത്രിക്കുമെന്നും നാഷണല് ഫാര്‍മസ്യൂട്ടിക്കല് പ്രൈസിങ് അതോറിറ്റി അറിയിച്ചു. പുതിയ നയം നടപ്പാക്കുന്നതിലൂടെ ഔഷധവില 50 ശതമാനത്തോളം കുറയുമെന്നാണ് സര്‍ക്കാര് വക്താക്കള് അവകാശപ്പെടുന്നത്. ആദ്യ ഗഡുവെന്ന നിലയില് 150 മരുന്നുകള്‍ക്ക് ഈടാക്കാവുന്ന ഏറ്റവും ഉയര്‍ന്ന വില നിശ്ചയിച്ച് ഉത്തരവിറക്കിയിട്ടുണ്ട്.\n1979ല് ജനതാ സര്‍ക്കാരിന്റെ കാലത്താണ് 347 അവശ്യമരുന്നുകളുടെ വില നിയന്ത്രണവിധേയമാക്കിയത്. 1971ലെ പേറ്റന്റ് നിയമത്തോടൊപ്പം ഔഷധവില കുറയ്ക്കുന്നതില് വിലനിയന്ത്രണം വലിയ പങ്കുവഹിച്ചു. മരുന്നു കമ്പനികളുടെ സമ്മര്‍ദത്തിനു വഴങ്ങി സര്‍ക്കാര് വിലനിയന്ത്രണത്തിന്റെ പരിധിയില്‍വരുന്ന മരുന്നുകള് 1987ല് 142 ആയും 1995ല് 74 ആയും കുറച്ചു. ഇതേത്തുടര്‍ന്നാണ് ഔഷധവില നിയന്ത്രണാതീതമായി വര്‍ധിച്ചുതുടങ്ങിയത്. വിലനിയന്ത്രണത്തിന്റെ പരിധിയില് വരുന്ന മരുന്നുകള് 74ല് നിന്ന് 24 ആയി 2002ല് വീണ്ടും കുറച്ചപ്പോള് അതിനെതിരെ ഓള് ഇന്ത്യാ ഡ്രഗ് ആക്ഷന് നെറ്റ്വര്‍ക്ക് (അയ്ഡാന്) സുപ്രീംകോടതിയെ സമീപിച്ച് സ്റ്റേവാങ്ങി. ഇന്ത്യന് ജനതയുടെ ആരോഗ്യാവശ്യങ്ങള് പരിഗണിച്ച് അവശ്യമരുന്നുകളുടെ പട്ടിക തയ്യാറാക്കി അവയുടെയെല്ലാം വില സര്‍ക്കാര് നിയന്ത്രിക്കണമെന്നും അയ്ഡാന്റെ കേസില് ആവശ്യപ്പെട്ടിരുന്നു. കഴിഞ്ഞവര്‍ഷം 348 അവശ്യമരുന്നുകളുടെ പട്ടിക തയ്യാറാക്കിയതായി സര്‍ക്കാര് സുപ്രീംകോടതിയെ അറിയിച്ചു.\nതുടര്‍ന്ന് പുതിയ ഔഷധവിലനയവും സര്‍ക്കാര് പ്രഖ്യാപിച്ചു. മാര്‍ക്കറ്റില് ഏറ്റവുമധികം വിറ്റുവരുന്ന മൂന്നു മരുന്നുകളുടെ വിലയുടെ ശരാശരി, ഏറ്റവും ഉയര്‍ന്ന വിലയായി നിശ്ചയിച്ച് ആ വിലയ്ക്കോ അതില് താഴ്ന്ന വിലയ്ക്കോ മരുന്നുകള്‍ക്ക് വില ഈടാക്കാന് കമ്പനികളെ അനുവദിക്കുന്ന രീതിയായിരുന്നു സര്‍ക്കാര് ആദ്യം പ്രഖ്യാപിച്ചത്. ഔഷധങ്ങളുടെ ഉല്‍പ്പാദനച്ചെലവിന്റെ അടിസ്ഥാനത്തില് ഒരു നിശ്ചിത അനുപാതത്തില് ലാഭമനുവദിക്കുന്ന ചെലവടിസ്ഥാന വില നിശ്ചയിക്കല് (Cost Based Pricing) രീതിയാണ് ഇതുവരെ പിന്തുടര്‍ന്നുവന്നത്. ഇതിനുപകരമായി കമ്പോളാടിസ്ഥാന വില നിശ്ചയിക്കുന്ന (Market Based Pricing-)- പുതിയ രീതിയാണ് ഇതുവഴി നിലവില് വരിക. ഇതിനോട് സുപ്രീംകോടതി വിയോജിപ്പ് പ്രകടിപ്പിച്ചതിനെ തുടര്‍ന്നാണ് പുതിയ വിലനയം പ്രഖ്യാപിച്ചത്. എന്നാല്, കമ്പോളാടിസ്ഥാനത്തില് വില നിശ്ചയിക്കുന്ന രീതിതന്നെയാണ് പുതിയ നയത്തിലും സര്‍ക്കാര് പിന്തുടരുന്നത്. മാര്‍ക്കറ്റില് ഒരു ശതമാനത്തിനുമേല് പങ്കാളിത്തമുള്ള മരുന്നുകളുടെ ശരാശരി വില ഏറ്റവും ഉയര്‍ന്ന വിലയായി നിശ്ചയിക്കാനുള്ള രീതിയാണ് സര്‍ക്കാര് ഇപ്പോള് പ്രഖ്യാപിച്ചിരിക്കുന്നത്.\nഇപ്പോള് ഇറക്കിയ ഉത്തരവ് അനുസരിച്ച് ചില മരുന്നുകളുടെ വില കുറയുമെന്നത് ശരിയാണ്. ഉദാഹരണത്തിന് പാരസെറ്റമോളിന് (500 മിഗ്രാം) ഒരു ഗുളികക്ക് 94 പൈസയാണ് ഉയര്‍ന്ന വിലയായി നിശ്ചയിച്ചിട്ടുള്ളത്. മാര്‍ക്കറ്റില് ഏറ്റവും അധികം വിറ്റഴിക്കപ്പെടുന്ന ബ്രാന്‍ഡായ കാല്‍പ്പോളിന്റെ വില ഒരു രൂപ അറുപത്തഞ്ച് പൈസയാണ്. അതുപോലെ കോളസ്റ്ററോള് കുറക്കുന്നതിനു വേണ്ടിയുള്ള അറ്റോര്‍വാസ്റ്റാറ്റിന്റെ വില (5 മിഗ്രാം) 5.20 രൂപയില് നിന്നും3രൂപ 82 പൈസയായും രക്താതിമര്‍ദത്തിനുള്ള എനലാപ്രിന്റെ വില (5മിഗ്രാം)3രൂപ7പൈസയില് നിന്നും2രൂപ 96 പൈസയായും ക്ഷയരോഗത്തിനുള്ള പൈറാസിനാമൈഡിന്റെ (750 മിഗ്രാം) വില7രൂപ 20 പൈസയില് നിന്നും6രൂപ 91 പൈസയായും പ്രമേഹത്തിനുള്ള ഗ്ലൈബന്‍ക്ലമൈഡിന്റെ (2.5 മിഗ്രാം) വില 53 പൈസയില് നിന്നും 48 പൈസയായും കുറയാനിടയുണ്ട്. എന്നാല്, മറ്റുചില മരുന്നുകളുടെ വില കൂടാനും സാധ്യതയുണ്ട്. ഉദാഹരണത്തിന് അപസ്മാരത്തിനുള്ള സോഡിയം വാല്‍പ്രൊവേറ്റിന്റെ (200 മിഗ്രാം) വില3രൂപ ഏഴ് പൈസയായാണ് നിശ്ചയിച്ചിട്ടുള്ളത്. ലീഡര് ബ്രാന്‍ഡായ വാല്‍പ്രോളിന്റെ വില2രൂപ 44 പൈസയാണ്. വില 25.88 ശതമാനം കൂടുമെന്നര്‍ഥം.\nഇതിനുപുറമെ ഏകമാത്ര ഔഷധങ്ങളുടെ ഉയര്‍ന്ന വില മാത്രമാണ് നിശ്ചയിച്ചിട്ടുള്ളത്. ഈ മരുന്നുകള് ഉപയോഗിച്ച് മാര്‍ക്കറ്റ് ചെയ്യുന്ന ഔഷധ ചേരുവകളുടെ വില നിയന്ത്രിച്ചിട്ടില്ല. ഇന്ത്യയില് വിറ്റുവരുന്ന മരുന്നുകളില് കൂടുതലും ഔഷധ ചേരുവകളാണ്. ഇവയുടെ വില തോന്നിയപടി നിശ്ചയിക്കാന് മരുന്നു കമ്പനികള്‍ക്ക് തുടര്‍ന്നും കഴിയും. വിലനിയന്ത്രണത്തിന്റെ പരിധിയില് വരുന്ന ഏകമാത്രയായി വില്‍ക്കുന്ന പാരസെറ്റമോളിന്റെ മാര്‍ക്കറ്റ് ഷെയര്5കോടി 27 ലക്ഷമാണെങ്കില് ഔഷധചേരുവകള് കൂടി കണക്കിലെടുത്താല് വിറ്റുവരവ് 25 കോടി 25 ലക്ഷം രൂപയ്ക്കുള്ളതാണെന്ന് കാണാന് കഴിയും. ഗ്ലൈബന് ക്ലമൈഡിന്റെ കാര്യത്തിലാകട്ടെ, ഏകമാത്രകളുടെ മാര്‍ക്കറ്റ് ഷെയര് 79.92 ലക്ഷവും ഔഷധചേരുവകളടക്കമുള്ളവയുടെ ഷെയര്2കോടി 23 ലക്ഷവുമാണ്. അതായത് ഇപ്പോള് വിറ്റുവരുന്ന പാരസെറ്റമോള് മരുന്നുകളുടെ 20.87 ശതമാനവും ഗ്ലൈബന്‍ക്ലമൈഡിന്റെ 35.07 ശതമാനവും മാത്രമായിരിക്കും വിലനിയന്ത്രണത്തിന് വിധേയമാക്കപ്പെടുക. ഡോക്ടര്‍മാരെ സ്വാധീനിച്ച് ഔഷധചേരുവകള് നിര്‍ദേശിപ്പിക്കാന് മരുന്ന് കമ്പനികള്‍ക്ക് കഴിയുമെന്നുള്ളതുകൊണ്ട് മിക്ക മരുന്നുകളെ സംബന്ധിച്ചും വിലനിയന്ത്രണത്തിന്റെ പ്രയോജനം രോഗികള്‍ക്ക് ലഭിക്കണമെന്നില്ല എന്നാണിത് സൂചിപ്പിക്കുന്നത്.\n2005ല് പേറ്റന്റ് നിയമം മാറ്റിയതിനെ തുടര്‍ന്ന് ഉല്‍പ്പന്ന പേറ്റന്റ് വ്യവസ്ഥ ഇന്ത്യയില് നടപ്പാക്കി കഴിഞ്ഞു. പുതിയ വിലനയമനുസരിച്ച് പേറ്റന്റ് ചെയ്യപ്പെടുന്ന പുതിയ മരുന്നുകള് വിലനിയന്ത്രണത്തിന്റെ പരിധിയില് വരുന്നതല്ല. ഇപ്പോള് തയ്യാറാക്കിയിട്ടുള്ള അവശ്യമരുന്നു പട്ടികയില് നവീന ഔഷധങ്ങള് ഉള്‍പ്പെടുത്തിയിട്ടുമില്ല. പേറ്റന്റവകാശം ലഭിച്ചുകഴിഞ്ഞ മരുന്നുകളില് 15 എണ്ണം ഇന്ത്യയില് മാര്‍ക്കറ്റ് ചെയ്തു തുടങ്ങിയിട്ടുണ്ട്. വിദേശരാജ്യങ്ങളിലേതുപോലെ ഉയര്‍ന്ന വിലയ്ക്കാണ് ഈ മരുന്നുകള് ഇന്ത്യയിലും മാര്‍ക്കറ്റ് ചെയ്യുന്നത്. പാര്‍ലമെന്റില് 2008 ഒക്ടോബര് 21ന് സര്‍ക്കാര് നല്‍കിയ വിവരമനുസരിച്ച് 2005 ജനുവരി 1 മുതല് 2007 ആഗസ്ത് 30 വരെ 460 മരുന്നുകള്‍ക്കാണ് പേറ്റന്റ് അനുമതി നല്‍കിയിട്ടുള്ളത്. അധികം വൈകാതെ ഇന്ത്യയില് വിറ്റുവരുന്ന മരുന്നുകളില് ഭൂരിഭാഗവും പുതിയ പേറ്റന്റ് മരുന്നുകളായിരിക്കും. ഇവയൊന്നും തന്നെ വിലനിയന്ത്രണത്തിന്റെ പരിധിയില് വരില്ല.\nപേറ്റന്റ് നിയമം മാറ്റിയതിനെ തുടര്‍ന്ന് വിലകൂടിയ പല ജീവന് രക്ഷാമരുന്നുകളുടെയും വില്‍പ്പന നടത്തുന്നത് ബഹുരാഷ്ട്ര കമ്പനികളായി മാറിക്കഴിഞ്ഞിട്ടുണ്ട്. 1995ന് ശേഷം 180 പുതിയ മരുന്നുകള് ഇന്ത്യയില് വിറ്റുവരുന്നുണ്ട്. ഇവയില് 33 എണ്ണം വിദേശകമ്പനികളുടെ കുത്തക മരുന്നുകളാണ്. അതായത് ഒരു കമ്പനി മാത്രമായാണ് ഇത്തരം മരുന്നുകള് മാര്‍ക്കറ്റ് ചെയ്യുന്നത്. മറ്റ് കമ്പനികളില് നിന്നും വിലയുടെ കാര്യത്തില് മത്സരമില്ലാത്തതുമൂലം അമിതവില ഈടാക്കിയാണ് കുത്തകമരുന്നുകള് വിറ്റുവരുന്നത്. ഇവയില് മിക്കവയും ക്യാന്‍സര് ചികിത്സയ്ക്കുള്ള മരുന്നുകളുമാണ്. പുതിയ നയപ്രകാരം ഇവയുടെ വിലകുറയില്ലെന്ന് വ്യക്തമാണല്ലോ.\nചുരുക്കത്തില് പുതിയ വിലനിയന്ത്രണ ഉത്തരവനുസരിച്ച് മരുന്നുകളുടെ വില കുറയുമെന്നത് വ്യാമോഹം മാത്രമാണ്. ദരിദ്ര ജനലക്ഷങ്ങളുള്ള ഇന്ത്യയില് ജനങ്ങളുടെ ആരോഗ്യച്ചെലവ് പതിന്മടങ്ങ് വര്‍ധിപ്പിക്കാന് സാധ്യതയുള്ള കമ്പോളാധിഷ്ടിത ഔഷധവിലനയം നടപ്പാക്കാന് പോകുന്ന അവസരത്തില് സമ്പന്ന മുതലാളിത്ത രാജ്യമായ ബ്രിട്ടനില് 2013 മുതല് മൂല്യാധിഷ്ടിത വിലനയം (Value Based Pricing-)- നടപ്പാക്കി തുടങ്ങിയിരിക്കയാണ്. മരുന്നുകളുടെ വില ഏകപക്ഷീയമായി നിശ്ചയിക്കാന് കമ്പനികളെ അനുവദിക്കാതെ വിദഗ്ധരുടെ സഹായത്തോടെ മരുന്നുകളൂടെ ചികിത്സാപരമായ മികവ് കണക്കാക്കി മാത്രം വില നിശ്ചയിക്കുന്ന രീതിയാണിത്. ക്യൂബ, ബ്രസീല് തുടങ്ങിയ ലാറ്റിനമേരിക്കന് രാജ്യങ്ങളിലും തായ്ലന്റ്, ശ്രീലങ്ക തുടങ്ങിയ വികസ്വര രാജ്യങ്ങളിലും കര്‍ശന വിലനിയന്ത്രണനിയമങ്ങള് നിലവിലുണ്ട്. ഇതില് നിന്നെല്ലാം വ്യത്യസ്തമായി ബഹുരാഷ്ട്ര മരുന്നു കമ്പനികളുടെ താല്‍പ്പര്യങ്ങള് സംരക്ഷിച്ച് ജനങ്ങളുടെ കണ്ണില് മണ്ണിടുന്ന ഔഷധനയവുമായാണ് ഇവിടെ സര്‍ക്കാര് മുന്നോട്ട് പോകുന്നത്.


XUV700-യുടെ ഡെലിവറി വിവരങ്ങള് വെളിപ്പെടുത്തി Mahindra - Malayalam DriveSpark\n11 min ago ഒരേ പ്ലാറ്റ്ഫോമും വ്യത്യസ്തമായ ലുക്കും; മാറ്റുരയ്ക്കാം Hyundai Alcazar ഉം Kia Carens ഉം തമ്മിൽ\n20 min ago Hilux പിക്കപ്പിൽ പെട്രോൾ എഞ്ചിൻ അവതരിപ്പിക്കാൻ പദ്ധതിയില്ലെന്ന് Toyota; കാരണം ഇതാ\nUpdated: Monday, October 11, 2021, 20:10 [IST]\nആഭ്യന്തര നിര്‍മാതാക്കളായ മഹീന്ദ്രയില് നിന്നും ഈയിടെ ഇന്ത്യയില് അവതരിപ്പിച്ച ഏറ്റവും പുതിയ മോഡലാണ് XUV700. വാഹന വിപണി ഏറെ പ്രതീക്ഷയോടെ കാത്തിരുന്ന മോഡല് ബ്രാന്‍ഡിന്റെ പ്രതീക്ഷകള്‍ക്കും മങ്ങലേല്‍പ്പിച്ചില്ലെന്ന് വേണം പറയാന്.\nബുക്കിംഗ് ആരംഭിച്ച ശേഷം വാഹനത്തിന് ലഭിച്ച സ്വീകാര്യതയൊക്കെ ഇതിനകം തന്നെ വാര്‍ത്തയായതാണ്. 11.99 ലക്ഷം രൂപ എക്‌സ്‌ഷോറൂം വിലയ്ക്കാണ് മോഡലിനെ കമ്പനി അവതരിപ്പിച്ചത്. പുതിയ മഹീന്ദ്ര XUV700-യ്ക്കായുള്ള ബുക്കിംഗ് ഒക്ടോബര്7ന് കമ്പനി ആരംഭിച്ചു.\nഎസ്‌യുവിയുടെ ആദ്യ 25,000 യൂണിറ്റുകള് വെറും 57 മിനിറ്റിനുള്ളില് ബുക്ക് ചെയ്തു. വെറും രണ്ട് മണിക്കൂറിനുള്ളില് കമ്പനിക്ക് അധികമായി 25,000 ബുക്കിംഗ് ലഭിച്ചു, മൊത്തം റിസര്‍വേഷന് 50,000 യൂണിറ്റ് പിന്നിടാന് അധികം സമയം ഒന്നും തന്നെ വേണ്ടിവന്നില്ല.\nഇപ്പോഴിതാ XUV700- ന്റെ ഡെലിവറികള് എപ്പോള് ആരംഭിക്കുമെന്നതിനെക്കുറിച്ച് വ്യക്തമായ വിവരങ്ങള് വെളിപ്പെടുത്തിയിരിക്കുകയാണ് കമ്പനി. ഏറ്റവും പുതിയ XUV700 പെട്രോള് വേരിയന്റുകളുടെ ഉപഭോക്തൃ ഡെലിവറികള് 2021 ഒക്ടോബര് അവസാന വാരം ആരംഭിക്കുമെന്ന് മഹീന്ദ്ര ഔദ്യോഗികമായി വെളിപ്പെടുത്തി.\nഎന്നാല് ഡീസല് വേരിയന്റുകള്‍ക്ക് ഉപഭോക്താക്കള് കുറച്ചുകൂടി കാത്തിരിക്കേണ്ടിവരും. എസ്‌യുവിയുടെ ഡീസല് വേരിയന്റുകളുടെ ഡെലിവറികള് 2021 നവംബര് അവസാന വാരം ആരംഭിക്കുമെന്ന് വാഹന നിര്‍മാതാവ് വെളിപ്പെടുത്തിയിരിക്കുന്നത്.\nഉപഭോക്താക്കള്‍ക്കുള്ള ഡെലിവറി തീയതി കൃത്യത അന്തിമമാക്കുന്നതിന് അല്‍ഗോരിതം അടിസ്ഥാനമാക്കിയുള്ള പ്രക്രിയയ്ക്കായി കമ്പനി ഒരു ബാഹ്യ കണ്‍സള്‍ട്ടിംഗ് സ്ഥാപനവുമായി സഹകരിച്ച് പ്രവര്‍ത്തിക്കുന്നുണ്ടെന്നും മഹീന്ദ്ര വെളിപ്പെടുത്തി.\nമഹീന്ദ്ര XUV700 ഇന്ത്യയില് രണ്ട് എഞ്ചിന് ഓപ്ഷനുകള് വാഗ്ദാനം ചെയ്യുന്നു. ഇതിന് 2.0 ലിറ്റര് എംസ്റ്റാലിയന്, ടര്‍ബോചാര്‍ജ്ഡ് പെട്രോള് എഞ്ചിന് 200 bhp പവറും 380 Nm പരമാവധി ടോര്‍ക്കും നല്‍കുന്നു.\n2.2 ലിറ്റര് എംഹോക്ക് ഡീസല് എഞ്ചിന് രണ്ട് രീതിയിലാണ് കമ്പനി ട്യൂണ് ചെയ്തിരിക്കുന്നത്. എസ്‌യുവിയുടെ അടിസ്ഥാന MX വേരിയന്റില് ഈ യൂണിറ്റ് 155 bhp പവറും 360 Nm ടോര്‍ക്കും വികസിപ്പിക്കുന്നു, അതേസമയം ഉയര്‍ന്ന ട്രിമ്മുകള് 185 bhp പവറും 420 Nm പീക്ക് ടോര്‍ക്കും പുറപ്പെടുവിക്കുന്നു (450 Nm ഓട്ടോമാറ്റിക് വേരിയന്റുകളില്).\nരണ്ട് എഞ്ചിനുകളും6സ്പീഡ് മാനുവല് ഗിയര്‍ബോക്‌സും6സ്പീഡ് ടോര്‍ക്ക്-കണ്‍വെര്‍ട്ടര് ഓട്ടോമാറ്റിക് ട്രാന്‍സ്മിഷനുമായി ബന്ധിപ്പിച്ചിരിക്കുന്നു. മഹീന്ദ്ര XUV700 നാല് ട്രിം തലങ്ങളില് ഇന്ത്യയില് ലഭ്യമാണ് MX, AX3, AX5, AX7.\nഅതേസമയം അധികം വൈകാതെ തന്നെ XUV700-യുടെ ജാവലിന് എഡിഷന് മോഡലിനെ അവതരിപ്പിക്കുമെന്നും കമ്പനി വെളിപ്പെടുത്തിയിട്ടുണ്ട്. ഇത് നീരജ് ചോപ്ര, ആവണി ലേഖര എന്നിവര്‍ക്ക് സമ്മാനിക്കും. ഈ പ്രത്യേക പതിപ്പിനെ വൈകാതെ അവതരിപ്പിക്കുമെന്ന് അറിയിച്ചിരിക്കുകയാണ് കമ്പനി ഇപ്പോള്.\nഈ പ്രത്യേക പതിപ്പ് സാധാരണ പതിപ്പിനെക്കാള് കോസ്‌മെറ്റിക് മാറ്റങ്ങളുമായിട്ടാകും വിപണിയില് എത്തുക. മിഡ്നൈറ്റ് ബ്ലാക്ക് എക്സ്റ്റീരിയര് കളറില് പുറത്തും അകത്തും ഗോള്‍ഡന് ആക്സന്റുകളുണ്ടാകുമെന്ന് പുറത്തുവന്ന ചിത്രങ്ങള് സൂചിപ്പിക്കുന്നു.\nക്രോം ഫ്രണ്ട് ഗ്രില്ലിനൊപ്പം XUV700 എസ്‌യുവിയുടെ ഫ്രണ്ട് ഗ്രില്ലില് ഗോള്‍ഡ് ആക്‌സെന്റുകള് കാണാം. ടോക്കിയോ 2020 ഒളിമ്പിക്‌സില് നിന്നുള്ള സ്വര്‍ണ്ണ മെഡലുകളെയാണ് ഗോള്‍ഡ് ആക്‌സന്റുകള് സൂചിപ്പിക്കുന്നത്.\nഅകത്തും ഗോള്‍ഡ് ആക്‌സന്റുകള് കാണാം. ഡ്യുവല് ടോണ് ഡാഷ്ബോര്‍ഡ് ഗോള്‍ഡന് ത്രെഡ് സ്റ്റിച്ചിംഗിനൊപ്പം കാണപ്പെടുന്നു. ലെതര് സീറ്റുകളിലും ഇത് കാണാം. ഇതിനുപുറമെ, 87.58 -ാം നമ്പറിന്റെ പരാമര്‍ശവും ഉണ്ട് - അതാണ് അദ്ദേഹത്തിന്റെ സ്വര്‍ണ്ണ മെഡല് ജാവലിന് ത്രോ 87.58 മീറ്റര്.\nമിക്കവാറും, ലൈന് AX7 വേരിയന്റിന്റെ മുകളിലാണിത്. ഇത് പെട്രോള് ആണോ ഡീസല് യൂണിറ്റ് ആണോ എന്ന് വ്യക്തമല്ല. വരും ദിവസങ്ങളില് കൂടുതല് വിവരങ്ങള് വെളിപ്പെടുത്തുമെന്നാണ് പ്രതീക്ഷിക്കുന്നത്. 2020 സമ്മര് പാരാലിമ്പിക്‌സില് സ്വര്‍ണം നേടിയ സുമിത് ആന്റിലിനായി XUV700 പ്രത്യേക പതിപ്പും മഹീന്ദ്ര പ്രഖ്യാപിച്ചിട്ടുണ്ട്.\nനിരവധി സവിശേഷതകളോടും, പുതുമകളോടെയുമാണ് വാഹനം വിപണിയില് എത്തുന്നത്. ഉയര്‍ന്ന വേരിയന്റിന് അഡ്രിനോഎക്‌സ്, സ്‌കൈ-റൂഫും R17 ഡയമണ്ട് കട്ട് അലോയ് വീലുകളും ലഭിക്കുന്നു.\nഎല്‍ഇഡി ക്ലിയര് വ്യൂ ഹെഡ്‌ലാമ്പുകള്, മികച്ച ടേണ് ഇന്‍ഡിക്കേറ്ററുകള്, കോര്‍ണറിംഗ് ലാമ്പുകള് എന്നിവയും വാഹനത്തിന് ലഭിക്കുന്നു. അതേസമയം സുരക്ഷ സവിശേഷതകളില് കര്‍ട്ടന് എയര്‍ബാഗുകളും ലഭിക്കുന്നു.\nAX7 ലൈനിന്റെ മുകളില് AX5- ല് ഒരു അഡ്വാന്‍സ്ഡ് ഡ്രൈവര് അസിസ്റ്റന്‍സ് സിസ്റ്റം (ADAS), ലെതററ്റ് സീറ്റിംഗ്, ലെതര് ഫിനിഷ്ഡ് സ്റ്റിയറിംഗ് വീല് ആന്‍ഡ് ഗിയര് ലിവര്,6എയര്‍ബാഗുകള്, മെമ്മറിയും സുരക്ഷയും ഉള്ള6വേ പവര് സീറ്റ്, സോണി ഇമ്മേഴ്സീവ് 3D സൗണ്ട്, ഇലക്ട്രിക്കലായി വിന്യസിച്ചിരിക്കുന്ന സ്മാര്‍ട്ട് ഡോര് ഹാന്‍ഡിലുകള്, 360 ഡിഗ്രി സറൗണ്ട് വ്യൂ, ബ്ലൈന്‍ഡ് വ്യൂ മോണിറ്ററിംഗ്, ഇലക്ട്രോണിക് പാര്‍ക്ക് ബ്രേക്ക്, വയര്‍ലെസ് ചാര്‍ജിംഗ് തുടങ്ങിയ ഫീച്ചറുകളുള്ള ആഡംബര പാക്കിന്റെ ഓപ്ഷണല് പാക്കുകളും AX7 ന് ലഭിക്കുന്നു.\nXUV500 നേക്കാള് അളവുകളിലും വലുതാണ് പുതിയ XUV700. വാഹനത്തിന് 4,695mm നീളവും 1,890 mm വീതിയും 1,755 mm ഉയരവും 2,750 mm വീല്‍ബേസും ലഭിക്കുന്നു. അഞ്ച് സീറ്റര്, ഏഴ് സീറ്റര് എന്നിങ്ങനെ രണ്ട് കോണ്‍ഫിഗറേഷനുകളിലാണ് വാഹനം വിപണിയില് എത്തുന്നത്.\nഅഞ്ച് സീറ്റര് പതിപ്പ് വിപണിയില് മത്സരിക്കുന്നത് ഹ്യുണ്ടായി ക്രെറ്റ, കിയ സെല്‍റ്റോസ്, സ്‌കോഡ കുഷാഖ്, ഫോക്‌സ്‌വാഗണ് ടൈഗൂണ്, ടാറ്റ ഹാരിയര്, എംജി ഹെക്ടര് എന്നീ മോഡലുകള്‍ക്ക് എതിരെയാകും. എന്നാല് ഏഴ് സീറ്റര് പതിപ്പ് മത്സരിക്കുക ടാറ്റ സഫാരി, എംജി ഹെക്ടര് പ്ലസ്, ഹ്യുണ്ടായി അല്‍കസാര് എന്നീ മോഡലുകള്‍ക്കും എതിരെയാകും.\nMahindra revealed xuv700 petrol and diesel variant s delivery details


കത്തോലിക്ക സഭ തളരുകയല്ല, അതിവേഗം വളരുകയാണ്; കണക്കുകള് പുറത്ത് – Catholic VOX Online NEWS | Christian News | Malayalam News | Vatican News\nHome/Vatican/കത്തോലിക്ക സഭ തളരുകയല്ല, അതിവേഗം വളരുകയാണ്; കണക്കുകള് പുറത്ത്\nകത്തോലിക്ക സഭ തളരുകയല്ല, അതിവേഗം വളരുകയാണ്; കണക്കുകള് പുറത്ത്\nvox_editor Follow on Twitter Send an email 27th October 2018\nവത്തിക്കാന് സിറ്റി: സഹനങ്ങളെയും പ്രതിസന്ധികളെയും അതിജീവിച്ചു കത്തോലിക്ക സഭ വീണ്ടും ശക്തമായ വളർച്ചയുടെ പാതയിൽ. ഇക്കഴിഞ്ഞ ഒക്ടോബര് 21-ന് 92-മത് ആഗോള മിഷന് ഞായര് വാര്‍ഷികാഘോഷത്തോടനുബന്ധിച്ച് വത്തിക്കാന് ന്യൂസ് ഏജന്‍സിയായ ഏജന്‍സിയ ഫിഡ്‌സ് പുറത്തുവിട്ട ആഗോള കത്തോലിക്കാ സഭയുടെ സ്ഥിതിവിവരകണക്കുകള് പ്രകാരം 1.4 കോടി ആളുകളാണ് പുതുതായി കത്തോലിക്ക വിശ്വാസം സ്വീകരിച്ചത്. 2016-ലെ ‘ബുക്ക് ഓഫ് സ്റ്റാറ്റിസ്റ്റിക്സ്’ ആണ് ഫിഡ്സിന്റെ കണക്കുകള്‍ക്കാധാരം. മുന്‍വര്‍ഷത്തെ അതായത് 2015-ലെ കണക്കുകളുമായുള്ള താരതമ്യവും റിപ്പോര്‍ട്ടില് ചേര്‍ത്തിട്ടുണ്ട്. വര്‍ദ്ധനവ് + അടയാളം കൊണ്ടും, കുറവ് – അടയാളം കൊണ്ടുമാണ് സൂചിപ്പിച്ചിരിക്കുന്നത്.\n2016 ഡിസംബര് 31-വരെ ആഗോള കത്തോലിക്കരുടെ എണ്ണം 129,90,59,000 ആണ്. മുന് വര്‍ഷത്തില് നിന്നും 1,42,49,000 ആളുകളാണ് വിവിധ മതങ്ങളിൽ നിന്നും പ്രൊട്ടസ്റ്റന്റ് അടക്കമുള്ള വിഭാഗങ്ങളിൽ നിന്നും പുതുതായി കത്തോലിക്ക വിശ്വാസത്തെ പുൽകിയത്. യൂറോപ്പ് ഒഴികെയുള്ള എല്ലാ ഭൂഖണ്ഡങ്ങളിലും കത്തോലിക്കരുടെ എണ്ണം വര്‍ദ്ധിച്ചിട്ടുണ്ട്. ഏറ്റവും അധികം വര്‍ദ്ധനവ് രേഖപ്പെടുത്തിയിരിക്കുന്നത് ആഫ്രിക്കയിലാണ് (+ 6,265,000). തൊട്ടു പിന്നില് അമേരിക്കയും (+6,023,000), അതിനുശേഷം ഏഷ്യയും (+1,956,000), പിന്നെ ഓഷ്യാനയും (+254,000) ആണ്. ആഗോള ജനസംഖ്യയുടെ 17.67% ആളുകളും കത്തോലിക്കരാണെന്നും കണക്കുകൾ വ്യക്തമാക്കുന്നു. അതേസമയം യൂറോപ്പില് (- 0.11) കുറവാണ് കാണിക്കുന്നത്.\nസ്ഥിരതാമസക്കാരായ പുരോഹിതനുള്ള മിഷന് കേന്ദ്രങ്ങളുടെ എണ്ണം 2140 ആണ്. മുന്‍പത്തെ വര്‍ഷത്തില് നിന്നും 581 പേരുടെ വര്‍ദ്ധനവാണ് ഇത് സൂചിപ്പിക്കുന്നത്. യൂറോപ്പിലാണ് ഏറ്റവും വലിയ വര്‍ദ്ധനവ് ഉണ്ടായിരിക്കുന്നത്. മെത്രാന്‍മാരുടെ എണ്ണത്തിലും വര്‍ദ്ധനവുണ്ട്. ലോകമാകെ 5353 മെത്രാന്‍മാര് ഉണ്ട്. ഇതില് രൂപതാ മെത്രാന്‍മാരുടെ എണ്ണം 4063 (+ 27), ഇതര മെത്രാന്‍മാരുടെ എണ്ണം 1263 (+ 22) മാണ്. എന്നാല് പുരോഹിതരുടെ എണ്ണത്തില് ഇക്കൊല്ലവും കുറവ് രേഖപ്പെടുത്തിയിട്ടുണ്ട്. 414,969 പുരോഹിതന്‍മാരാണ് ഉള്ളത് (- 687). അതേസമയം ആഫ്രിക്കയില് വൈദികരുടെ എണ്ണത്തില് വര്‍ദ്ധനവ് ഉണ്ടെന്നതും ശ്രദ്ധേയമാണ്.\nസ്ഥിര ഡീക്കന്‍മാരുടെ എണ്ണവും 1057 യൂണിറ്റില് നിന്നും 46312 യൂണിറ്റായി വര്‍ദ്ധിച്ചിട്ടുണ്ട്. അല്‍മായ പ്രേഷിതരുടെ എണ്ണത്തില് 354,743 യൂണിറ്റ് വര്‍ദ്ധനവാണുള്ളത്. ആഗോള വിദ്യാഭ്യാസ മേഖലയില് കത്തോലിക്കാ സഭയുടെ കീഴില് 72,826 കിന്റര്‍ഗാര്‍ട്ടനുകളിലായി 7,313,370 വിദ്യാര്‍ത്ഥികളും, 96,573 പ്രൈമറി സ്കൂളുകളിലായി 35,125,124 വിദ്യാര്‍ത്ഥികളും, 47,862 സെക്കന്‍ഡറി സ്കൂളുകളിലായി 19,956,347 വിദ്യാര്‍ത്ഥികളും പഠിക്കുന്നുണ്ട്. 2,509,457 ഹൈസ്കൂള് വിദ്യാര്‍ത്ഥികളും, 3,049, 548 സര്‍വ്വകലാശാല വിദ്യാര്‍ത്ഥികളും സഭാ സ്ഥാപനങ്ങളില് പഠിക്കുന്നുണ്ട്.\nശത്രുക്കളും പീഡകരും വിമര്‍ശകരും വര്‍ദ്ധിക്കുന്നതിന് അനുസരിച്ചു തന്നെ കത്തോലിക്ക സഭയില് ചേക്കേറുന്നവരുടെ എണ്ണവും വര്‍ദ്ധിക്കുകയാണെന്ന നൂറ്റാണ്ടുകള് പഴക്കമുള്ള ചരിത്രസത്യമാണ് പുതിയ കണക്കുകള് ഓര്‍മ്മപ്പെടുത്തുന്നത്.


composer A.R. Rahman is yet to be approached to compose Priyadarshan movie - Malayalam Filmibeat\nപ്രിയദര്‍ശന് ചിത്രത്തില് എ.ആര് റഹ്മാന്റെ സംഗീതം\n| Published: Thursday, July 23, 2015, 16:30 [IST]\nഒരു ഇടവേളയ്ക്ക് ശേഷം പ്രിയദര്‍ശന് ഒരുക്കുന്ന തമിഴ് ചിത്രം ഒരുപാട് പ്രത്യേകതകള് കൊണ്ട് മാധ്യമങ്ങളില് ശ്രദ്ധയമായിക്കഴിഞ്ഞു. തെന്നിന്ത്യന് താരം അമലാ പോള് നിര്‍മ്മാണ രംഗത്തേക്ക് കടന്നുവരുന്ന ചിത്രം എന്ന നിലയിലായിരുന്നു ചര്‍ച്ച നടന്നത്. എന്നാല്,മറ്റൊരു പ്രത്യേകത കൂടി പ്രിയദര്‍ശന്റെ സിനിമയിലുണ്ടത്രേ. പ്രിയദര്‍ശന്റെ സിനിമയില് ഇന്ത്യന് സംഗീത വിസ്മയം എ.ആര് റഹ്മാന് സംഗീതം നല്‍കുമെന്നാണ് പുതിയ വാര്‍ത്ത.\nപ്രകാശ് രാജും ശ്രേയ റെഡ്ഡിയും പ്രധാന കഥാപാത്രങ്ങളെ അവതരിപ്പിക്കുന്ന ചിത്രത്തിന് ക്യാമറ ചലിപ്പിക്കുന്നത് സന്തോഷ് ശിവനാണ്. പ്രിയദര്‍ശന്റെ പഴയ ശിഷ്യനും തമിഴ് സംവിധായകനുമായ വിജയ്‌യും ഭാര്യ അമലാ പോളും ചേര്‍ന്നാണ് ഈ ചിത്രം നിര്‍മ്മിക്കുന്നത്. ഒട്ടേറെ താരങ്ങള് അണിനിരക്കുന്ന ഈ ചിത്രത്തില് ഓസ്‌കാര് അവാര്‍ഡ് ജേതാവ് എ.ആര് റഹ്മാനെയും ഉള്‍പ്പെടുത്താനുള്ള ശ്രമത്തിലാണ് പ്രിയനും അണിയറ പ്രവര്‍ത്തകരും.\nചിത്രത്തില് ഗാനങ്ങള് ഉണ്ടാകില്ല. സിനിമ ചിത്രീകരിച്ചുകഴിഞ്ഞശേഷം അത് റഹ്മാനെ കാണിക്കും. അദ്ദേഹത്തിന് ഇഷ്ടപ്പെട്ടാല് പശ്ചാത്തല സംഗീതം അദ്ദേഹമായിരിക്കുമെന്നും വിജയ് പറഞ്ഞു. ഡോളി സജാ കെ രഖ്‌ന, കഭി ന കഭി എന്നീ പ്രിയദര്‍ശന് ചിത്രങ്ങള്‍ക്ക് മുന്‍പ് എ.ആര് റഹ്മാന് സംഗീതം നല്‍കിയിട്ടുണ്ട്.\nഓഗസ്റ്റ് പത്തിന് ചിത്രീകരണം ആരംഭിക്കുന്ന സിനിമ 20 ദിവസം കൊണ്ട് പൂര്‍ത്തിയാക്കാനാണ് തീരുമാനം. കഥയും തിരക്കഥയും എഴുതിയിരിക്കുന്നത് പ്രിയദര്‍ശന് തന്നെയാണ്. എയ്ഡ്‌സിനെക്കുറിച്ചുള്ള കഥയാണിത്, എന്നാല് വളരെ രസകരമായിട്ടായിരിക്കും ചിത്രീകരണം.\nRead more about: ar rahman vijay priyadarshan tamil film music എ ആര് റഹ്മാന് വിജയ് പ്രിയദര്‍ശന് തമിഴ് സിനിമ സംഗീതം\nStory first published: Thursday, July 23, 2015, 16:30 [IST]


ദൃശ്യത്തില് മോഹന്‍ലാലിനെ ഇടിക്കേണ്ടത് ഷാജോണ് അല്ലായിരുന്നു; അതിന് പിന്നിലെ വേദനയുള്ള ഒരു കഥ | Jagathy Sreekumar was the first choice for Sahadevan in Drishyam - Malayalam Filmibeat\n» ദൃശ്യത്തില് മോഹന്‍ലാലിനെ ഇടിക്കേണ്ടത് ഷാജോണ് അല്ലായിരുന്നു; അതിന് പിന്നിലെ വേദനയുള്ള ഒരു കഥ\nPublished: Sunday, October 2, 2016, 11:19 [IST]\nദൃശ്യം എന്ന ചിത്രത്തിന് ശേഷമാണ് കലാഭവന് ഷാജോണിന് മലയാള സിനിമയില് വ്യക്തമായ ഒരു സ്ഥാനം കിട്ടിയത്. ദൃശ്യത്തിന് ശേഷം തമിഴിലും തെലുങ്കിലുമെല്ലാം ശ്രദ്ധിക്കപ്പെട്ട ഷാജോണ് ഇപ്പോള് ശങ്കര് സംവിധാനം ചെയ്യുന്ന രജനികാന്ത് ചിത്രത്തില് പ്രധാന വേഷം ചെയ്തുകൊണ്ടിരിയ്ക്കുകയാണ്.\nദൃശ്യത്തിലെ സഹദേവന് എന്ന കഥാപാത്രത്തോട് പൂര്‍ണമായും നീതി പുലര്‍ത്തുന്ന പ്രകടനമായിരുന്നു കലാഭവന് ഷാജോണിന്റേത്. എന്നാല് ഈ കഥാപാത്രമായി സംവിധായകന് ജീത്തു ജോസഫിന്റെ മനസ്സിലുണ്ടായിരുന്ന നടന് കലാഭവന് ഷാജോണ് ആയിരുന്നില്ലത്രെ. അത് മലയാളത്തിലെ മറ്റൊരു പ്രമുഖ നടനായിരുന്നു.\nജഗതിയായിരുന്നു ആ നടന്\nമലയാളത്തിന്റെ ഹാസ്യസാമ്രാട്ട് ജഗതിയായിരുന്നു ഈ കഥാപാത്രമായി ജീത്തുവിന്റെ മനസ്സിലുണ്ടായിരുന്നത്. കോണ്‍സ്റ്റബിള് സഹദേവനെ ജഗതി അവതരിപ്പിച്ചിരുന്നുവെങ്കില് ആ കഥാപാത്രം ഇതിലും മനോഹരമാകുമെന്നതില് യാതൊരു തര്‍ക്കവുമില്ല.\nസംവിധായകനായ ജീത്തു ജോസഫ് തന്നെയാണ് തന്റെ മനസ്സില് സഹദേവനായി ആദ്യം മനസ്സിലുണ്ടായിരുന്ന നടന് ജഗതിയായിരുന്നുവെന്ന് ഒരു അഭിമുഖ സംഭാഷണത്തില് വെളിപ്പെടുത്തിയത്.\nആ കാര് അപകടം\nകാര് അപകടം ജഗതിയുടെ ജീവിതത്തില് കറുത്തൊരധ്യായം കുറിച്ചപ്പോള് മലയാളികള്‍ക്ക് നഷ്ടപ്പെട്ടത് ഇത് പോലെയുള്ള ഒരുപാട് നല്ല നല്ല അഭിനയ മൂഹൂര്‍ത്തങ്ങളാണ്.\nജഗതിയോളം വരില്ലെങ്കിലും സഹദേവന് എന്ന കഥാപാത്രത്തെ അനശ്വരമാക്കാന് കഴിവുള്ള ചുണക്കുട്ടന്‍മാര് മലയാള സിനിമയിലുണ്ട് എന്ന കാര്യം വ്യക്തമാക്കുന്നതായിരുന്നു ഷാജോണിന്റെ ദൃശ്യത്തിലെ പ്രകടനം.\nRead more about: kalabhavan shajon jagathy sreekumar drishyam malayalam film malayalam cinema malayalam movie മലയാളം സിനിമ ദൃശ്യം കലാഭവന് ഷാജോണ് ജഗതി ശ്രീകുമാര്\nJagathy Sreekumar was the first choice for Sahadevan in Drishyam\nStory first published: Sunday, October 2, 2016, 11:19 [IST]


Six supreme court judges suspects infected with H1N1 | ആറ് സുപ്രീം കോടതി ജഡ്ജിമാര്‍ക്ക് എച്ച്1എന്1: പ്രതിരോധ മരുന്ന് ലഭ്യമാക്കാന് നിര്‍ദേശം - Malayalam Oneindia\n6 min ago ഭീഷണിപ്പെടുത്തി കാര്യം നേടിയ ട്രംപ്, ഇപ്പോള് 'പഞ്ചാര വര്‍ത്തമാനം'!!! മോദി കിടുവാണെന്ന്\n7 min ago സംസ്ഥാനത്ത് ഇന്ന്9പേര്‍ക്ക് കൂടി കോവിഡ് സ്ഥിരീകിരിച്ചു: രോഗം ഭേദമായവര് 13\n14 min ago ഇന്ത്യയ്ക്ക് അമേരിക്കയുടെയും ഇറ്റലിയുടെയും ഗതി വരില്ല; 178 രാജ്യങ്ങളിലെ പഠനം തെളിവ്\nUpdated: Tue, Feb 25, 2020, 15:58 [IST]\nദില്ലി: സുപ്രീം കോടതിയില് ആറ് ജഡ്ജിമാര്‍ക്ക് എച്ച്1എന്1. മുതിര്‍ന്ന സുപ്രീംകോടതി ജഡ്ജിമാരായ ശാന്തന ഗൗഡര്, എ എസ് ബൊപ്പണ്ണ, ആര് ഭാനുമതി, അബ്ദുള് നസീര്, സഞ്ജീവ് ഖന്ന, ഇന്ദിര ബാനര്‍ജി എന്നിവര്‍ക്കാണ് എച്ച്1എന്1 റിപ്പോര്‍ട്ട് ചെയ്തിട്ടുള്ളത്. സുപ്രീം കോടതിയിലെ നിരവധി സുപ്രധാന കേസുകള് പരിഗണിക്കുന്ന ജഡ്ജിമാരാണ് ഇവര്. ഈ സാഹചര്യത്തില് ജസ്റ്റിസ് ഡിവൈ ചന്ദ്രചൂഡിന്റെ നേതൃത്വത്തിലുള്ള ഒരു സംഘം ചീഫ് ജസ്റ്റിസ് എസ് എ ബോഡ്ബെയുമായി കൂടിക്കാഴ്ച നടത്തിയിരുന്നു. ബാര് അസോസിയേഷന് പ്രസിഡന്റ് ദുഷ്യന്ത് ദവെയുമായും ചീഫ് ജസ്റ്റിസ് കൂടിക്കാഴ്ച നടത്തിയി. അടിയന്തര സാഹചര്യം നേരിടുന്നതിനുള്ള നടപടികള് സ്വീകരിക്കണമെന്നാണ് അഭിഭാഷകരുടെ ആവശ്യം. മുതിര്‍ന്ന ജഡ്ജിമാര്‍ക്ക് എച്ച്1എന്1 ബാധിച്ചത് ശബരിമല കേസുള്‍പ്പെടെ സുപ്രീംകോടതിയുടെ പരിഗണനയിലുള്ള നിരവധി നിര്‍ണായക കേസുകളെ ബാധിക്കും.\nഇതോടെ എല്ലാ അഭിഭാഷകര്‍ക്കും പ്രതിരോധ മരുന്ന് ലഭ്യമാക്കാന് ചീഫ് ജസ്റ്റിസ് നിര്‍ദേശിച്ചിട്ടുണ്ട്. അഭിഭാഷകര്‍ക്കും ജഡ്ജിമാര്‍ക്കും പ്രതിരോധ മരുന്ന് ലഭ്യമാക്കുന്നതിനായി വാക്സിനേഷന് ക്യാമ്പുകള് ആരംഭിക്കുമെന്ന് സര്‍ക്കാരും അറിയിച്ചിട്ടുണ്ട്. ബുധനാഴ്ചയോടെ തന്നെ സുപ്രീംകോടതി പരിസരത്ത് ഡിസ്പെന്‍സറിയും ആരംഭിക്കും.\nസുപ്രീംകോടതി കോംപ്ലക്സില് അടുത്തിടെ നടന്ന ജുഡീഷ്യല് കോണ്‍ഫറന്‍സില് പങ്കെടുത്തവര്‍ക്കാണ് എച്ച്1എന്1 ബാധിച്ചിട്ടുള്ളതെന്നാണ് ദവേ എഎന്‍ഐയോട് പ്രതികരിച്ചത്. കഴി‍ഞ്ഞ ആഴ്ച ജര്‍മന് സോഫ്റ്റ് വെയര് കമ്പനി എസ്എപിയുടെ ഇന്ത്യയിലെ ഓഫീസുകള് എച്ച്1എന്1 ബാധയെത്തുടര്‍ന്ന് അടച്ചിട്ടിരുന്നു. ബെഗളൂരു ഓഫീസിലെ മൂന്ന് ജീവനക്കാര്‍ക്ക് രോഗം സ്ഥിരീകരിച്ചതിനെ തുടര്‍ന്നാണിത്.\nsupreme court എച്ച്1എന്1 judges പ്രതിരോധം h1n1 disease സുപ്രീം കോടതി അസുഖം\nSix supreme court judges suspects infected with H1N1


കുഞ്ഞാലി മരക്കാറായി മമ്മുട്ടി; ഏറ്റെടുത്ത് സോഷ്യല് മീഡിയ\n24 Dec, 2018 at 07:09 PM\nചരിത്ര സിനിമകളിലെ മമ്മുട്ടിയുടെ അഭിനയം ഒരു മലയാളിയും വിസ്മരിക്കാത്തതാണ്. കേരള വര്‍മ്മ പഴശ്ശിരാജയും വടക്കന് വീരഗാഥയും ബാബാ സാഹെബ് അംബേദ്ക്കറും മമ്മുട്ടി എന്ന നടന്റെ മികവ് അടയാളപ്പെടുത്തിയ ചിത്രങ്ങളാണ്. ഏറ്റവും ഒടുവിലായി ഇറങ്ങാനിരിക്കുന്ന യാത്രയും അണിയറയിൽ ഒരുങ്ങിക്കൊണ്ടിരിക്കുന്ന മാമാങ്കവും ഇതിന് ഉത്തമ ഉദാഹരണങ്ങളാണ്. സന്തോഷ് ശിവനും മമ്മുട്ടിയും ഒരുമിക്കുന്ന കുഞ്ഞാലി മരക്കാരാണ് മമ്മുട്ടി ആരാധകരും പ്രേക്ഷകരും ഒരു പോലെ കാത്തിരിക്കുന്ന അടുത്ത മമ്മുട്ടി വിസ്മയം.\nസന്തോഷ് ശിവൻ സംവിധാനം ചെയ്യുന്ന കുഞ്ഞാലി മരക്കാര് ഒരു ചരിത്ര സിനിമയായത് കൊണ്ട് തന്നെ വളരെയധികം സമയമെടുത്തു മാത്രമേ പൂര്‍ത്തിയാക്കുവെന്നാണ് സംവിധായകന് നേരത്തെ അറിയിച്ചിരുന്നത്. കുഞ്ഞാലി മരക്കാരെ കുറിച്ചുള്ള ഓരോ വാര്‍ത്തകളും അത് കൊണ്ട് തന്നെ അക്ഷമയോടെയാണ് ആരാധകര് കാത്തിരുന്നത്. കുഞ്ഞാലി മരക്കാരുടെ ക്യാരക്ടർ ലുക്കാണ് ഇന്ന് പകല് മുതല് സോഷ്യൽ മീഡിയകളിൽ വൈറല്.\nനടൻ സിദ്ദിഖ് ആദ്യമായി പങ്കുവെച്ച ഫോട്ടോ, പിന്നീട് സോഷ്യല് മീഡിയ ഏറ്റെടുക്കുകയായിരുന്നു. ഏറ്റവും ഒടുവില് ക്യാരക്ടർ ലുക്കിന് പിന്നിലെ കൈകളെ തന്നെ കണ്ടെത്തിയിരിക്കുകയാണ് സോഷ്യല് മീഡിയ. ബാഹുബലി സിനിമക്ക് വേണ്ടി കലാ സംവിധാനമൊരുക്കിയ മനു ജഗദാണ് മമ്മുട്ടിയെ അതി മനോഹരമായി അവതരിപ്പിച്ച ക്യാരക്ടർ ലുക്കിന് പിന്നില്.\nപെന്‍സില് കൊണ്ടാണ് മുഴുവന് ചിത്രവും പൂര്‍ത്തീകരിച്ചത്. മുന്‍പ് കൊല്‍ക്കത്ത ന്യൂസ് എന്ന ചിത്രത്തിലെ കലാ സംവിധാനത്തിന് കേരള സംസ്ഥാന സര്‍ക്കാരിന്റെ മികച്ച കലാ സംവിധാനത്തിനുള്ള പുരസ്ക്കാരം ലഭിച്ചിട്ടുണ്ട്.\nMammoottyKunjali MarakkarManu Jagadh


ചുരുളന് മുടിയില് നല്ല സ്‌റ്റൈലിഷായി ആരാധകരുടെ സ്‌റ്റൈല് മന്നന് അല്ലു അര്‍ജുന് – ThePeopleNews\nചുരുളന് മുടിയില് നല്ല സ്‌റ്റൈലിഷായി ആരാധകരുടെ സ്‌റ്റൈല് മന്നന് അല്ലു അര്‍ജുന്\nചുരുളന് മുടിയില് സ്‌റ്റൈലിഷായി പ്രത്യക്ഷപ്പെട്ട താരത്തിന്റെ പുതിയ ലുക്കാണ് സോഷ്യല് മീഡിയയില് വൈറലാകുന്നത്. തന്റെ ഇന്‍സ്റ്റഗ്രാം പേജിലൂടെയാണ് താരം ചിത്രം ആരാധകരുമായി പങ്കുവെയ്ക്കുന്നത്.അല്ലുവിന്റെ പുതിയ ചിത്രം ‘പുഷ്പ’യിലെ ഗെറ്റപ്പാണ് ഇതെന്നാണ് സൂചന. അഞ്ച് ഭാഷകളിയാണ് ചിത്രം ഒരുക്കുന്നത്. സംവിധായകന് സുകുമാറും അല്ലുവും ഒന്നിക്കുന്ന മൂന്നാമത്തെ ചിത്രമാണിത്. പീറ്റര് ഹെയ്‌നും കൂടാതെ ഇന്റര്‍നാഷണല് സ്റ്റണ്ട്മാനും ചേര്‍ന്നാണ് ചേസിംഗ് സീന് കൊറിയോഗ്രാഫി ചെയ്തിരിക്കുത്. രശ്മിക മന്ദാനയാണ് ചിത്രത്തില് നായികയായെത്തുന്നത്. ദേവി ശ്രീ പ്രസാദ് ആണ് സംഗീതമൊരുക്കുന്നത്.\nനേരത്തെ തെലുങ്ക് താരം നിഹാരിക കൊനിഡെല്ലയുടെ വിവാഹത്തിനും സൂപ്പര് ലുക്കില് താരം എത്തിയിരുന്നു. പാന്റ്സും ഷര്‍ട്ടും ധരിച്ച് ഇന് ചെയ്ത് അതീവ സ്‌റ്റൈലിഷ് ആയിട്ടായിരുന്നു അന്ന് ചിത്രത്തില് അല്ലു പ്രത്യക്ഷപ്പെട്ടത്. സിനിമാ തിരക്കുകള്‍ക്കിടയിലും അല്ലു സമൂഹമാധ്യമങ്ങളിലും സജീവ സാന്നിധ്യം അറിയിക്കാറുണ്ട്. ഇപ്പോഴിതാ താരത്തിന്റെ പുത്തന് ലുക്ക് ഏറ്റെടുത്തിരിക്കുകയാണ് ആരാധകര്.\nസമീപകാല ഫുട്ബോള് ചരിത്രത്തിലെ ഏറ്റവും വലിയ ‘പൊട്ടിത്തെറിക്ക്’ തിരികൊളുത്തിയ ലയണല് മെസ്സി മൗനം വെടിഞ്ഞ് ആഞ്ഞടിക്കാനൊരുങ്ങുന്നു\nദുരന്തമുഖത്ത് രാഷ്ട്രീയ വൈര്യം തീർക്കരുത്\nഗള്‍ഫ് മേഖലയില് ഖത്തര് ഒരുപടി മുന്നില്\nലോകത്ത് കൊവിഡ് ബാധിതരുടെ എണ്ണം മൂന്ന് കോടി തൊണ്ണൂറ്റിയഞ്ച് ലക്ഷം…\nമൂന്നാം തലമുറ വോള്‍വോ എസ് 60 സെഡാന് അടുത്ത വര്‍ഷം ഇന്ത്യന്…\nബോളിവുഡിലെ മയക്കുമരുന്ന് മാഫിയയുടെ തലവന് പഴയ…\nഇഐഎ 2020 കരട് പിന്‍വലിക്കുക : റിയാദ് കേളി


ഏഷ്യാനെറ്റ് ന്യൂസ് സീനിയർ പ്രോഗ്രാം പ്രൊഡ്യൂസര് ശോഭ ശേഖര് അന്തരിച്ചു - Media Malayalam (മീഡിയ മലയാളം)\nHome Kerala ഏഷ്യാനെറ്റ് ന്യൂസ് സീനിയർ പ്രോഗ്രാം പ്രൊഡ്യൂസര് ശോഭ ശേഖര് അന്തരിച്ചു\nഏഷ്യാനെറ്റ് ന്യൂസ് സീനിയർ പ്രോഗ്രാം പ്രൊഡ്യൂസര് ശോഭ ശേഖര് അന്തരിച്ചു\nതിരുവനന്തപുരം: ഏഷ്യാനെറ്റ് ന്യൂസ് സീനിയർ പ്രോഗ്രാം പ്രൊഡ്യൂസര് ശോഭ ശേഖര് അന്തരിച്ചു.40 വയസായിരുന്നു. അര്‍ബുദബാധയെത്തുടര്‍ന്ന് ചികിത്സയിലായിരുന്നു. തിരുവനന്തപുരത്തെ സ്വകാര്യ ആശുപത്രിയിലായിരുന്നു അന്ത്യം. തിരുവനന്തപുരം വഴുതക്കാട് ലെനിന് നഗര് നിരഞ്ജനത്തിലായിരുന്നു താമസം.\nചരിത്രത്തില് ബിരുദം നേടിയ ശേഷം തിരുവനന്തപുരം പ്രസ് ക്ലബില്‍നിന്ന് ജേണലിസത്തില് ബിരുദാനന്തര ഡിപ്ലോമ നേടി. വെബ്‌ലോകം വെബ് പോര്‍ട്ടലിലും മംഗളം ദിനപത്രത്തിലും പ്രവര്‍ത്തിച്ചു. 2012 മുതല് ഏഷ്യാനെറ്റ് ന്യൂസില് ജോലി ചെയ്യുന്നു. നേര്‍ക്കുനേര് അടക്കം ഏഷ്യാനെറ്റ് ന്യൂസിലെ വിവിധ പരിപാടികളുടെ പ്രോഡ്യൂസറായിരുന്നു. വനിത, കന്യക തുടങ്ങിയ പ്രസിദ്ധീകരണങ്ങളില് നിരവധി ലേഖനങ്ങള് എഴുതിയിട്ടുണ്ട്.\nഎ കെ ആന്റണി മുഖ്യമന്ത്രിയായിരുന്നപ്പോള് പേഴ്സനല് സ്റ്റാഫിലുണ്ടായിരുന്ന വി സോമശേഖരന് നാടാറാണ് അച്ഛന്. അമ്മ പി പ്രഭ മൂന്ന് വര്‍ഷം മുന്‍പാണ് മരിച്ചത്. രണ്ട് സഹോദരിമാരുണ്ട്. വൈകിട്ട് 5.30ഓടെ ഏഷ്യാനെറ്റ് ഓഫീസില് പൊതുദര്‍ശനത്തിന് വെയ്ക്കും. ശേഷം ഏഴു മണിയോടുകൂടി തൃക്കണ്ണാപുരം പൂഴിക്കുന്നു വീട്ടില് സംസ്കാര ചടങ്ങുകള് നടക്കും.\nSobha Sekhar passes away\nPrevious articleറഷ്യയുടെ ഉക്രൈന് അധിനിവേശം ഒമ്പതാം ദിവസത്തിലേക്ക് കടക്കുമ്പോള് പുതിയ വെളിപ്പെടുത്തലുമായി ഉക്രൈന് പ്രസിഡന്‍റ് വോളോഡിമർ സെലെൻസ്‌കി\nNext articleകേരളത്തില് 2190 പേര്‍ക്ക് കോവിഡ്-19 സ്ഥിരീകരിച്ചു


Wednesday January 12, 2022 - RashtraDeepika\nകൊച്ചി: സിൽവർ ലൈൻ പോലുള്ള പദ്ധതികൾ ജനങ്ങളെ ഭീഷണിപ്പെടുത്തിയല്ല നടപ്പാക്കേണ്ടതെന്ന് സംസ്ഥാന സർക്കാരിനോട് ഹൈക്കോടതി. നിയമപ്രകാരം സർവേ നടത്തുന്നതിന് എതിരല്ല. എന്നാൽ ഇത്രയും വലിയ പദ്ധതി പോർവിളിച്ച് നടത്താനാകില്ലെന്നും ഹൈക്കോടതി വ്യക്തമാക്കി. കെ റെയിൽ എന്ന് രേഖപ്പെടുത്തിയ കല്ലുകൾ സ്ഥാപിക്കുന്നതും കോടതി വിലക്കി. സർവേ നിയമപ്രകാരമല്ലാത്ത അതിരടയാളക്കല്ലുകൾ സ്ഥാപിക്കരുതെന്നാണ് നിർദേശം. വീടുകളിലേക്കുള്ള പ്രവേശനം പോലും തടഞ്ഞ് കല്ല് സ്ഥാപിക്കുന്നത് അനുവദിക്കാനാകില്ലെന്നും ജസ്റ്റിസ് ദേവൻ രാമചന്ദ്രൻ പറഞ്ഞു. സിൽവർ ലൈൻ പദ്ധതിയിൽ കേന്ദ്ര സർക്കാർ നിലപാട് അറിയിക്കണമെന്നും കോടതി ആവശ്യപ്പെട്ടു. കേന്ദ്രത്തിന്‍റെ നിലപാടിൽ വ്യക്തതയില്ല. കോടതിയെ ഇരുട്ടത്ത് നിർത്തരുതെന്നും അസി . സോളിസിറ്റർ ജനറൽ നേരിട്ട് ഹാജരായി നിലപാട് അറിയിക്കണമെന്നുമാണ് കോടതിയുടെ ആവശ്യം.\nകോട്ടയം: പിതാവ് ഒഴിച്ചിട്ട കസേരയിലേക്ക് മകൻ. സിപിഎം ജില്ലാ സമ്മേളനത്തിന്‍റെ ഭാഗമായി നാളെ വൈകുന്നേരം പഴയ പോലീസ് സ്റ്റേഷൻ മൈതാനത്ത് നടക്കുന്ന ധനവിചാര സദസിൽ കേരളാ കോണ്‍ഗ്രസ് എം ചെയർമാൻ ജോസ് കെ. മാണി എംപി മുഖ്യപ്രഭാഷകനായെത്തുന്പോൾ ചരിത്രത്തിലേക്കുള്ള തിരിഞ്ഞുനോട്ടമാകുന്നു. മുന്നണി ബന്ധങ്ങളുടെ അതിരുകൾ ലംഘിച്ച് സിപിഎം വേദികളിൽ സാന്നിധ്യമായിട്ടുള്ള കെ.എം. മാണിയുടെ മുഖമാണ് സിപിഎം നേതാക്കളും പ്രവർത്തകരും ഓർക്കുന്നത്. നിരവധി സിപിഎം സമ്മേളനങ്ങളിൽ കെ.എം. മാണി പ്രഭാഷകനായിട്ടുണ്ടെങ്കിലും മകൻ ജോസ് കെ. മാണി ആദ്യമായാണ് സിപിഎം സമ്മേളനത്തിൽ മുഖ്യ പ്രഭാഷകനാകുന്നത്. 2011ൽ ധനമന്ത്രിയായ ശേഷമാണ് കെ.എം. മാണി സിപിഎം സമ്മേളനങ്ങളിലെ സജീവ സാന്നിധ്യമായത്. തിരുവനന്തപുരത്ത് എ.കെ.ജി സെന്‍ററിലും പാലക്കാട് നടന്ന സിപിഎം പ്ലീനത്തിലും ത്യശൂരിൽ നടന്ന സിപിഎം സംസ്ഥാന സമ്മേളനത്തിലും കെ.എം. മാണിയെത്തി. കോട്ടയം ദേശാഭിമാനി പ്രസിന്‍റെ ഉദഘാടനത്തിൽ കെ.എം. മാണിയോടൊപ്പം ജോസ് കെ.മാണിയും പങ്കെടുത്തിരുന്നു.…\nകറുകച്ചാൽ: പങ്കാളിയെ ലൈംഗിക ബന്ധത്തിനു കൈമാറുന്ന സംഘം നിരവധി യുവതികളെ ചൂഷണം ചെയ്തിട്ടുള്ളതായി സംശയം. പീഡനത്തിന് ഇരയായ യുവതിയുടെ പരാതിയിലാണ് പോലീസ് അന്വേഷണം പുരോഗമിക്കുന്നത്.ഒരു തവണ കുടുങ്ങുന്നവരുടെ ചിത്രങ്ങളും വീഡിയോകളും ഉപയോഗിച്ച് ഭീഷണിപ്പെടുത്തിയാണ് ചൂഷണം നടത്തിയിരുന്നത്. പലരും ഇത്തരത്തിൽ ഇവരുടെ ഭീഷണിക്കു മുന്നിൽ കുടുങ്ങി രക്ഷപ്പെടാനാവാത്ത വിധം അകപ്പെട്ടു പോയിരിക്കുകയാണ്. സംഭവത്തിൽ സോഷ്യൽ മീഡിയ കേന്ദ്രീകരിച്ചു പങ്കാളികളെ കൈമാറുന്ന 14 സംഘങ്ങളെക്കുറിച്ച് അന്വേഷണം നടത്തുകയാണ്. കറുകച്ചാലിൽ പരാതിക്കാരിയായ യുവതിയെ ഭീഷണിപ്പെടുത്തിയാണ് ഭർത്താവ് പീഡനത്തിനിരയാക്കിയതെന്നും കുടുംബത്തെ ഓർത്ത് സഹിക്കുകയായിരുന്നുവെന്നും ഇരയായ യുവതിയുടെ സഹോദരൻ വെളിപ്പെടുത്തിയിരുന്നു.വിവാഹം കഴിഞ്ഞ് ഏതാനും നാളുകൾക്കുശേഷം തന്നെ ഭർത്താവ് യുവതിയെ ക്രൂരമായി പീഡിപ്പിച്ചിരുന്നു. മറ്റുള്ള പുരുഷന്മാരുമായി കിടപ്പറ പങ്കിടണമെന്ന് നിർബന്ധിച്ചതോടെ സഹോദരി വീട്ടിൽ വന്നുനിന്നു. തുടർന്ന് പോലീസിൽ പരാതി നൽകി. തമാശക്കായി പറഞ്ഞതാണെന്നും ഇനി ആവർത്തിക്കില്ലെന്നും പറഞ്ഞ് വീട്ടിലെത്തി മാപ്പുപറഞ്ഞശേഷം ഇയാൾ യുവതിയുമായി വീട്ടിലേക്ക് പോയി.…\nപ്രതികളിൽ അഞ്ചുപേരും ഭാര്യമാരുമായി വന്നവരായിരുന്നു. അല്ലാതെ നാലുപേരും വന്നു. അവർക്ക് ഫീസുണ്ട്. സംഘത്തിന് ഇവർ 14,000 രൂപ നൽകണം. വീടുകളാണ് ഇവർ കേന്ദ്രമാക്കുന്നത്. വളരെ സൗഹൃദപരമായ അന്തരീക്ഷം. സുഹൃത്തുക്കൾ ഒത്തുകൂടുന്നുവെന്ന ധാരണ നാട്ടുകാർക്കും. കുട്ടികളുമായി കുടുംബം എത്തുന്നു. കുട്ടികൾ ഭക്ഷണം കഴിച്ചു കളിക്കുന്നു. ഇവർ മുറികളിൽ ഒരുമിച്ചുകൂടുന്നു. ആരും അറിയുന്നില്ല. സംഘത്തിലുള്ളവർ പരസ്പരം പരിചയപ്പെട്ടുകഴിഞ്ഞാൽ കുടുംബ സുഹൃത്തുക്കളെപ്പോലെയാണ് ഇടപെടൽ. രണ്ടിലേറെ തവണ പരസ്പരം കണ്ടു സംസാരിച്ച ശേഷമാണ് ഒത്തുചേരാൻ സ്ഥലം കണ്ടെത്തുന്നത്. സമൂഹമാധ്യമ ഗ്രൂപ്പുകളിൽ അംഗങ്ങളായവർ ഭൂരിഭാഗവും ഉപയോഗിക്കുന്നത് വ്യാജ പ്രൊഫൈലുകൾ ആണെന്നും പോലീസ് കണ്ടെത്തിയിട്ടുണ്ട്. സമൂഹത്തിൽ ഉന്നത സ്ഥാനങ്ങളിലുള്ളവരും സംഘത്തിലുണ്ട്. ഇരുപ ത്തഞ്ചോളം പേർ പോലീസിന്‍റെ നിരീക്ഷണത്തിലാണ്. സമ്മതത്തോടെയുള്ള വഞ്ചന സമ്മതത്തോടെയാണെങ്കിൽ അംഗീകരിക്കാം എന്ന പുതിയ മാനമാണ് തട്ടിപ്പിനു നൽകിയിരിക്കുന്നത്. വിവാഹം പവിത്രമാണെന്നും വിവാഹിതരായ ദന്പതികൾക്കിടയിൽ മാത്രം ശാരീരിക അടുപ്പം നടക്കണമെന്നുമുള്ള വിശ്വാസത്തിന് വിരുദ്ധമായി, സന്തോഷത്തിനായി…\nസൂര്യ നാരായണൻ 26 കാരിയുടെ മുന്നിൽ വേറെ വഴിയില്ലായിരുന്നു, ഭർത്താവ് പറയുന്നത് അനുസരിക്കുക അല്ലെങ്കിൽ ആരോടെങ്കിലും പരാതി പറഞ്ഞു മരിക്കുക. വേറെ മാർഗമില്ലാത്തതു കൊണ്ടു മാത്രമാണ് സാറേ, ഞാൻ പരാതി നൽകുന്നതെന്നു കരഞ്ഞു പറയുന്ന യുവതിയുടെ ദയനീയാവസ്ഥ പോലീസുകാർക്കു മനസിലായി. അതു കൊണ്ടുമാത്രമാണ് രണ്ട് എഫ്ഐആർ തയാറാക്കി അവർ അന്വേഷണം ആരംഭിച്ചത്. കേട്ടു കേൾവിയില്ലാത്ത പല സംഭവങ്ങളും നമ്മൾ കേട്ടു വരികയാണ്. എന്താ കഥ. നമ്മുടെ നാട്ടിലും കപ്പിൾ മീറ്റ് തഴച്ചു വളരുന്നു. കപ്പിൾ മീറ്റ് എന്നു പറഞ്ഞാൽ അത് അധികപ്പറ്റായി പോകും. വൈഫ് സ്വാപ്പിംഗ്്(ഭാര്യമാരെ കൈമാറൽ). ഇങ്ങനെയും ഭർത്താക്കന്മാർ കേട്ടിട്ടില്ലാത്ത ഒരു കഥയാണ് നമ്മൾ കേരളത്തിൽ വായിക്കുന്നത്. അപ്പോൾ ഇത് അനുഭവിക്കുന്ന നമ്മുടെ സഹോദരിമാരുടെ അവസ്ഥ ഒന്ന് ആലോചിക്കുക. ഭാര്യ അന്യപുരുഷനുമായി ലൈംഗികബന്ധത്തിൽ ഏർപ്പെടുന്നതു കാണാൻ ആഗ്രഹിക്കുന്ന ഭർത്താവ്. ഭാര്യ ഇപ്രകാരം ചെയ്തില്ലെങ്കിൽ ആത്മഹത്യ ചെയ്യാൻ…\nശബരിമല: മകരവിളക്ക് ദിവസം തിരുവാഭരണ ഘോഷയാത്രയുടെ സ്വീകരണവുമായി ബന്ധപ്പെട്ട് പമ്പയില് അയ്യപ്പന്‍മാര്‍ക്ക് പ്രവേശനത്തിന് നിയന്ത്രണങ്ങള് ഉണ്ടാകുമെന്നും ഇന്ന് പമ്പയില് ചേരുന്ന യോഗം ഇതുസംബന്ധിച്ച് തീരുമാനം എടുക്കുമെന്നും എഡിഎം അര്‍ജുന് പാണ്ഡ്യന് പറഞ്ഞു. ഭക്തര് കൂടുതലായി മകരവിളക്ക് ദര്‍ശനത്തിന് നില്‍ക്കുന്ന പാണ്ടിത്താവളം, അന്നദാന മണ്ഡപം എന്നിവിടങ്ങളിലും സമീപ പ്രദേശത്തും വൃത്തിയാക്കലും മറ്റും പൂര്‍ത്തിയായി വരികയാണ്. രണ്ട് അധിക ബ്ലോക്കുകളിലായി 240 ടോയ്ലെറ്റുകള് ദേവസ്വം ബോര്‍ഡിന്റെ നേതൃത്വത്തില് തയാറാക്കിയിട്ടുണ്ട്. കൂടാതെ പാണ്ടിത്താവളത്ത്പുതിയതായി നിര്‍മാണം പൂര്‍ത്തിയാക്കിയ കെട്ടിടത്തില് ബുധനാഴ്ച ഒരു എമര്‍ജന്‍സി മെഡിക്കല് കെയര് സംവിധാനം(ഇഎംസി) ആരോഗ്യ വകുപ്പിന്റെ നേതൃത്വത്തില് സജ്ജമാക്കും. കൂടാതെ ഫയര് ഫോഴ്‌സിന്റെ സാന്നിധ്യവും അവിടെ ഉറപ്പാക്കുന്നുണ്ട്. തിരുവാഭരണഘോഷയാത്ര വരുന്നത് പ്രമാണിച്ചുള്ള എല്ലാ മുന്നൊരുക്കങ്ങളും സന്നിധാനത്ത് പൂര്‍ത്തിയാക്കി. മകരവിളക്ക് ദിവസം തിരുവാഭരണഘോഷയാത്ര വരുന്നതിനു മുന്നോടിയായി പമ്പയില് തീര്‍ഥാടകരെ നിയന്ത്രിക്കുന്നതു കൂടാതെ കെഎസ്ആര്‍ടിസി ബസിന്റെ ഷെഡ്യൂളുകളിലും നിലയ്ക്കല്, പമ്പ എന്നിവിടങ്ങളിലും…


മന്ത്രി വീണ ജോർജിനെതിരായ ചിറ്റയം ഗോപകുമാറിന്റെ പരാതിയിൽ കഴമ്പില്ലെന്ന് സിപിഐഎം\nമന്ത്രി വീണ ജോർജിനെതിരായ ചിറ്റയം ഗോപകുമാറിന്റെ പരാതിയിൽ കഴമ്പില്ലെന്ന് സിപിഐഎം പത്തനംതിട്ട ജില്ലാ സെക്രട്ടറി കെപി ഉദയഭാനു. ചിറ്റയം ഗോപകുമാർ മന്ത്രിക്കെതിരെ പാർട്ടി നേതൃത്വത്തിന് പരാതി നൽകിയിട്ടില്ല. ഡെപ്യൂട്ടി സ്പീക്കറുടെ പരാതിയിൽ ആരോഗ്യമന്ത്രി വീണാ ജോർജിനെ പ്രതിരോധിച്ചുകൊണ്ടാണ് സിപിഐഎം ജില്ലാ നേതൃത്വം രംഗത്തെത്തിയിരിക്കുന്നത്.\n‘മകന്റെ കല്യാണത്തിന് അച്ഛനെ വിളിച്ചില്ലെന്ന് പരാതി പറയുംപോലെ’യാണ് മന്ത്രി വീണാ ജോർജിനെതിരായ ചിറ്റയം ഗോപകുമാറിന്റെ ആക്ഷേപമെന്ന് സിപിഎം ജില്ലാ സെക്രട്ടറി കെ.പി. ഉദയഭാനു വ്യക്തമാക്കി. ഇത്തരം യോഗങ്ങൾക്ക് പ്രത്യേക ക്ഷണം വേണ്ടെന്നും അദ്ദേഹം ചൂണ്ടിക്കാട്ടി.\nമന്ത്രി വീണ ജോർജ് എംഎൽഎമാരുമായി കൂടിയാലോചനകള് നടത്തുന്നില്ലെന്നും വിളിച്ചാല് ഫോണ് എടുക്കാറില്ലെന്നും അടൂര് എംഎല്‍എ കൂടിയായ ചിറ്റയം ഗോപകുമാര് വിമർശിച്ചതാണ് വിവാദത്തിന് കാരണം. ഈ കാര്യങ്ങളെല്ലാം സിപിഎം ജില്ലാ നേതൃത്വത്തെ അറിയിച്ചെങ്കിലും നടപടി ഉണ്ടാകാത്തതുകൊണ്ടാണ് തുറന്നു പറയുന്നതെന്നും ഡെപ്യൂട്ടി സ്പീക്കര് വെളിപ്പെടുത്തിയിരുന്നു. ഈ സാഹചര്യത്തിലാണ് പരാതി ലഭിച്ചിട്ടില്ലെന്ന് സിപിഎം ജില്ലാ സെക്രട്ടറി വിശദീകരിച്ചത്.\n‘സർക്കാരിന്റെ വാർഷികാഘോഷം എങ്ങനെ നടത്തണം എന്നതിനെപ്പറ്റി കൃത്യമായ ധാരണയുണ്ട്. മന്ത്രി അധ്യക്ഷയും കളക്ടർ കൺവീനറുമായ സംഘാടകസമിതിയിൽ ജില്ലയിൽ നിന്നുള്ള എല്ലാ എംഎൽഎമാരും ജില്ലാപഞ്ചായത്ത് ഭാരവാഹികളും അംഗങ്ങളായിരുന്നു. സംഘാടക സമിതി വിളിച്ചുചേർത്ത യോഗത്തിൽ ഞാനും പങ്കെടുത്തിരുന്നു. അവിടെ പ്ലാൻ ചെയ്തതനുസരിച്ചാണ് ആഘോഷപരിപാടികൾ ചിട്ടപ്പെടുത്തിയത്. കൂട്ടുത്തരവാദിത്തതോടെയാണ് പരിപാടികൾ നടത്തേണ്ടത്. അതുകൊണ്ടുതന്നെ ഇതിൽ ഉൾപ്പെട്ട ആരെയും അങ്ങോട്ടും ഇങ്ങോട്ടും ക്ഷണിക്കേണ്ട ആവശ്യമില്ല. – കെ.പി.ഉദയഭാനു വ്യക്തമാക്കി.


Emalayalee.com - മായും മെയ്യോ ? ( കവിത - പ്രൊഫസ്സര് ജോയ് ടി.കുഞ്ഞാപ്പു, D.Sc.,Ph.D.)\nമായും മെയ്യോ ? ( കവിത - പ്രൊഫസ്സര് ജോയ് ടി.കുഞ്ഞാപ്പു, D.Sc.,Ph.D.)\nAMERICA 01-Feb-2014 പ്രൊഫസ്സര് ജോയ് ടി.കുഞ്ഞാപ്പു, D.Sc.,Ph.D\nപ്രൊഫസ്സര് ജോയ് ടി.കുഞ്ഞാപ്പു, D.Sc.,Ph.D\nമായും മെയ്യോ ?\nകവിത - പ്രൊഫസ്സര് ജോയ് ടി.കുഞ്ഞാപ്പു, D.Sc.,Ph.D.\nഒരു പൂച്ചക്കുഞ്ഞ് !\nലനുകരിക്കും കൊച്ചുസുന്ദരി !\nവാങ്ങുന്നില്ല പശുക്കളെ വിലകൊടു -\nത്തൊന്നെങ്കിലും സ്വന്തമാ -\nയങ്ങുന്നീ വിഷയത്തിലെ ശ്രമമറി -\nഎങ്ങും തന്നെ സുഭിക്ഷമാണ് തൈരും\nപാലും നറും വെണ്ണയും\nചങ്ങാതിക്ക് വിലാള പുംഗവ, മഹാ\nഭാഗ്യം ഭവൽ ഭാഗ്യമേ ! (അന്യാപദേശമാല)\nഅല്ലയോ മാർജ്ജാര പുംഗവാ, പശുക്കളെ ഒന്നിനെയും അങ്ങ് വില കൊടുത്ത് സ്വന്തമായി വാങ്ങുന്നില്ല. ഇവറ്റകളെ പരിപാലിച്ചു പോരുന്നതിനുള്ള ബുദ്ധിമുട്ടുകൾ തെല്ലുപോലും അറിയുന്നുമില്ല. പക്ഷെ തൈരും പാലും വെണ്ണയും പൂച്ച മോഷ്ടിച്ചടിക്കുന്നു . പൂച്ചയുടെ ഒരു ഭാഗ്യം നോക്കണേ (വിലാളം -ബിഡാലം =പൂച്ച).


ബർഗ്മാൻ കണ്ട ഇന്ത്യ | Suzuki Burgman Street Test Ride\nബർഗ്മാൻ കണ്ട ഇന്ത്യ\nസന്തോഷ് August 08, 2018 04:48 PM IST\nസ്കൂട്ടറിനും ശക്തിയും ആഡംബരവുമാകാം എന്നു തെളിയിച്ച വാഹനമാണ് സുസുക്കി ബര്‍ഗ്മാൻ. പുതിയ വണ്ടിയൊന്നുമല്ല. ലോകത്തെ പല വികസിത വിപണികളിലും കുറച്ചു നാളുകളായി ഒാടുന്നുണ്ട്. 650 സി സി വരെ ശേഷിയുള്ള സൂപ്പർ സ്കൂട്ടർ.\n∙ വിജയിപ്പിച്ചേക്കണേ: ഇവിടെയെത്തുമ്പോൾ തെല്ലു ചെറിയ രൂപമാണ്. 125 സി സി മാക്സി സ്കൂട്ടർ. ശരിക്കുള്ള ബർഗ്മാനല്ല, ബർഗ്മാനിൽ നിന്നു പ്രചോദനം ഉൾക്കൊണ്ട് നിര്‍മിച്ച ചെറിയ സ്കൂട്ടർ. ബർ‌ഗ്മാൻ സ്ട്രീറ്റ്. വിജയിച്ചാൽ വലിയ മോഡലുകൾ എത്തും. നന്നായി വിജയിച്ചാൽ 650 സി സി മോഡൽ വരെ പ്രതീക്ഷിക്കാം. അതുകൊണ്ട് ഈ മോഡലിെന്‍റ വിജയം ഇന്ത്യയിലെ സ്കൂട്ടർ വിപണിയുടെ സ്വഭാവം മാറ്റിമറിച്ചേക്കാം.\n∙ കടുത്ത മത്സരം: 125 സി സി വിഭാഗത്തിൽ കടുത്ത മത്സരമാണിപ്പോൾ. ഒറ്റക്കൊല്ലത്തിനുള്ളിൽ നാലു മോഡലുകൾ ഇറങ്ങി. കടുത്ത മത്സരത്തിനിടയിലേക്ക് രാജ്യാന്തര ബർഗ്മാെൻറ രൂപഗുണവുമായി സുസുക്കി ബർഗ്മാൻ സ്ട്രീറ്റ് ആശങ്കകളില്ലാതെ കടക്കുകയാണ്. ചലനങ്ങളുണ്ടാക്കാതെ കടന്നു പോയ കൈനറ്റിക്ക് ബ്ലെയ്സിന് ശേഷം എത്തുന്ന മാക്സി സ്കൂട്ടർ.\n∙ രൂപഗുണം വിളങ്ങും: സുസുക്കിയുടെ ഇന്ത്യയിലെ ജനപ്രിയ സ്കൂട്ടർ ആക്സസ് 125 പ്ലാറ്റ്ഫോമിലാണ് നിർമാണം. കണ്ടാൽ ആരുമൊന്നു നോക്കും. ഈ രൂപഭംഗി തന്നെയാണ് വിൽപന തന്ത്രം. പരമ്പരാഗത സ്കൂട്ടറുകളെക്കാൾ വലിയ ബോഡി ഷെല്ലും മുൻ ഏപ്രണും ഉയരമേറിയ വിൻഡ് സ്ക്രീനുമുണ്ട്. എൽ ഇ ഡി ഹെഡ്‌ലാംപും ഇൻഡിക്കേറ്ററും ശരീരത്തിന്റെ അനുപാതത്തിനൊപ്പിച്ച് വലുപ്പമേറിയതു തന്നെ.\n∙ ഇങ്ങനെയും സ്കൂട്ടർ: ഡ്യുവൽ ടോണ് സൈഡ് പാനൽ. മുന്നിൽ ടെലിസ്കോപിക് ഫോർക്കും പിന്നിൽ സിംഗിൾ ഷോക് അബ്സോബറും. മികച്ച യാത്ര നൽകുന്ന സീറ്റിങ് പൊസിഷൻ. ദീർഘദൂരെ യാത്രകളും ആയാസരഹിതം. 1880 എം എം നീളം, 675 എം എം വീതി, 1140 എം എം ഉയരം. ഫ്യൂവൽ ടാങ്ക് 5.6 ലീറ്റർ\n∙ പന്തു കളിക്കാം: ധാരാളം സ്ഥലം; യാത്രക്കാർക്കും സാധനങ്ങൾ സൂക്ഷിക്കാനും. രണ്ടു പേർക്ക് സുഖമായി ഇരിക്കാവുന്ന സീറ്റ്. സീറ്റിനടിയിൽ 21.5 ലീറ്റർ സ്റ്റോറേജ്.2ലീറ്റർ ശേഷിയുള്ള ഗ്ലൗ ബോക്സും ഒരു ലീറ്റർ കുപ്പി കയറുന്ന സ്റ്റോറേജ് റാക്കും. ഗ്ലൗ ബോക്സിൽ 12 വോള്‍ട്ട് മൊബൈൽ ചാർജിങ് സോക്കറ്റുമുണ്ട്. പിൻഭാഗത്തിനു ഭംഗി കൂട്ടുന്ന ടെയിൽ ലാംപ്. എക്സ്ഹോസ്റ്റിന് സ്പോർട്ടി മഫ്ളർ കവർ.\n∙ നല്ല ശക്തി, െെമലേജ്: സുസുക്കി ആക്സസിലെ 124.3 സി സി, ഫോർ സ്ട്രോക്ക്, എയർ കൂൾഡ് എൻജിൻ. 7,000 ആർ പി എമ്മിൽ 8.7 പിഎസ്, 5,000 ആർ പി എമ്മിൽ 10.2 എൻ എം ടോർക്ക്. പ്രതീക്ഷിക്കാവുന്ന െെമലേജ് 60 കി മി. ആക്സസിനെപ്പോലെ സുഖമായി പവർ ഡെലിവറി നൽകും. 110 കിലോഗ്രാമുള്ള വാഹനം എളുപ്പത്തിൽ ഹാൻഡിൽ ചെയ്യാം. യാത്രാസുഖവും പറയേണ്ടതു തന്നെ.\n∙ ആധുനികം: മൾട്ടി ഫങ്ഷൻ കീ സ്ലോട്ടാണ്. സുസുക്കി ഇന്ത്യയിൽ നൽകുന്ന ആദ്യത്തെ പൂർണ ഡിജിറ്റൽ ഇൻസ്ട്രുമെന്റ് കൺസോൾ. സ്പീഡോ മീറ്റർ, ഓഡോമീറ്റർ, രണ്ട് ട്രിപ്പ് മീറ്ററുകൾ, ഫ്യുവൽ ഗേജ്, ക്ലോക് എന്നിവ അടങ്ങിയതാണ് ഇൻസ്ട്രുമെന്റ് കൺസോൾ. അലോയ് വീൽ സ്റ്റേൻഡേർഡ് സൗകര്യം. മുന്നിൽ ഡിസ്ക്ക് ബ്രേക്കാണ്.\n∙ ഷോറൂം വില: 74679 രൂപ.\n∙ ടെസ്റ്റ് ഡ്രൈവ്: ഇൻഡൽ സുസുക്കി 9072620020


ഉത്തരാഖണ്ഡ് ദുരന്തം; ഇനി കണ്ടെത്താനുള്ളത് 204 പേരെ – Chandrika Daily\nBy web desk3Friday February 12, 2021 13:46 pm\nഉത്തരാഖണ്ഡ് ദുരന്തം; ഇനി കണ്ടെത്താനുള്ളത് 204 പേരെ\nദുരന്തത്തില്‍പ്പെട്ട രണ്ടുപേരെകൂടി ഇതിനോടകം രക്ഷിക്കാന് സാധിച്ചിട്ടുണ്ടെന്ന് ചമോലി ജില്ല മജിസ്‌ട്രേട്ട് സ്വാതി ഭദോരിയ പറഞ്ഞു\nദെഹ്‌റാദൂണ്: ഉത്തരാഖണ്ഡിലെ മഞ്ഞുമല ദുരന്തത്തില് ഇതുവരെ 36 മൃതദേഹങ്ങള് കണ്ടെടുത്തതായും 204 ഓളം പേരെ ഇനിയും കണ്ടെത്താനുണ്ടെന്നും സംസ്ഥാന സര്‍ക്കാര്. ദുരന്തത്തില്‍പ്പെട്ട രണ്ടുപേരെകൂടി ഇതിനോടകം രക്ഷിക്കാന് സാധിച്ചിട്ടുണ്ടെന്ന് ചമോലി ജില്ല മജിസ്‌ട്രേട്ട് സ്വാതി ഭദോരിയ പറഞ്ഞു.\nതപോവന് തുരങ്കത്തില് അടിഞ്ഞ അവശിഷ്ടങ്ങള് നീക്കാനുള്ള ഡ്രില്ലിങ് രക്ഷാപ്രവര്‍ത്തക സംഘം ആരംഭിച്ചിട്ടുണ്ട്. മുപ്പതോളം പേര് തുരങ്കത്തില് കുടുങ്ങിക്കിടക്കുന്നുവെന്നാണ് കരുതുന്നത്. തുരങ്കത്തിനുള്ളില് കുടുങ്ങിക്കിടക്കുന്നവര്‍ക്ക് ഓക്‌സിജന് ലഭ്യമാക്കാനുള്ള ജീവന് രക്ഷാ സംവിധാനം സ്ഥാപിക്കാനുള്ള ശ്രമത്തിലാണ് രക്ഷാപ്രവര്‍ത്തകരുടെ സംഘം.\nഐ.ടി.ബി.പി., എന്.ഡി.ആര്.എഫ്., എസ്.ഡി.ആര്.എഫ്., സൈന്യം എന്നിവരുടെ സംഘങ്ങളാണ് പ്രദേശത്ത് രക്ഷാപ്രവര്‍ത്തനം നടത്തുന്നത്. വ്യാഴാഴ്ച ധൗളിഗംഗയിലെ ജലനിരപ്പ് ഉയര്‍ന്നതിനു പിന്നാലെ രക്ഷാപ്രവര്‍ത്തനം നിര്‍ത്തിവെച്ചിരുന്നു.


Jaguar Cars, New F Type, Paris Motor Show, 27th September, Sports Car, ജാഗ്വര് കാര്‍സ്, എഫ് ടൈപ്പ്, പാരിസ് മോട്ടോര് ഷോ, ഓട്ടോ ഷോ, സ്പോര്‍ട്സ് കാര് - Malayalam DriveSpark\nജാഗ്വര് എഫ് ടൈപ് പാരിസില്\nPublished: Monday, August 13, 2012, 12:02 [IST]\nജാഗ്വറിന്‍റെ പുതിയ ടൂ സീറ്റര് സ്പോര്‍ട്സ് കാര്, എഫ്-ടൈപ്പ് പാരിസ് മോട്ടോര് ഷോയില് അവതരിക്കും. എഫ്-ടൈപ്പിന്‍റെ പ്രൊഡക്ഷന് മോഡലാണ് പാരിസില് എത്തുക. സെപ്തംബര് 27നാണ് അവതരണം.\nജാഗ്വറിന്‍റെ പുതിയ നീക്കം ശ്രദ്ധ പിടിച്ചുപറ്റുന്നത് സ്പോര്‍ട്സ് കാര് മേഖലയിലേക്കുള്ള അതിന്‍റെ തിരിച്ചുവരവ് പ്രമാണിച്ചാണ്. ജാഗ്വറിന്‍റെ ചരിത്രത്തില് ഇതൊരു സുപ്രധാന ഏടാണെന്ന് കമ്പനിയുടെ ആഗോള ബ്രാന്‍ഡ് ഡയറക്ടര് ആന്‍ഡ്രിയന് ഹാള്‍മാര്‍ക്ക് അറിയിച്ചു. അസാധ്യമായ പ്രകടനം പുറത്തെടുക്കുന്ന ഈ കാര് ജാഗ്വറിന്‍റെ മികവുറ്റ എന്‍ജിനീയറിംഗ് സാങ്കേതികതയുടെ സാക്ഷ്യമായിത്തീരുമെന്നും അദ്ദേഹം പറഞ്ഞു.\nമൂന്ന് പെട്രോള് എന്‍ജിന് വേരിയന്‍റുകളുമായാണ് എഫ് ടൈപ്പ് കണ്‍വെര്‍ടിബ്ള് വിപണിയിലെത്തുക.\nഇക്കഴിഞ്ഞ ജൂണ് മാസത്തില് എഫ് ടൗപ്പിന്‍റെ ഒരു പബ്ലിക് ഡ്രൈവ് സംഘടിപ്പിച്ചിരുന്നു. എന്നാല് മിക്കവാറും ഭാഗങ്ങള് മൂടിയാണ് എഫ് ടൈപ്പ് അന്ന് ഡ്ഗൈവ് നടത്തിയത്. വാഹനത്തിന്‍റെ യഥാര്‍ത്ഥ രൂപം നേരില് കാണാന് ആഗോളതലത്തില് വന് കൗതുകം വളര്‍ന്നുകഴിഞ്ഞിരിക്കുന്നു.\nകൂടുതല്... #jaguar #paris motor show #sports car #ജാഗ്വര് #പാരിസ് മോട്ടോര് ഷോ #ഓട്ടോ ഷോ #സ്പോര്‍ട്സ് കാര്\nStory first published: Monday, August 13, 2012, 12:02 [IST]


PM Narendra Modi parades his projects on Republic Day | ഒബാമ ഗ്രൗണ്ടിലെത്തിയത് സ്വന്തം കാറിൽ; രാജ്യം ആദരവ് ചൊരിഞ്ഞപ്പോൾ ചൂയിംഗം ചവച്ച് അമേരിക്കൻ പ്രസിഡന്റ്; രാജ്യം കടന്നുപോയത് അഭിമാനത്തിന്റെ 66 വർഷങ്ങൾ - MarunadanMalayalee.com\nഒബാമ ഗ്രൗണ്ടിലെത്തിയത് സ്വന്തം കാറിൽ; രാജ്യം ആദരവ് ചൊരിഞ്ഞപ്പോൾ ചൂയിംഗം ചവച്ച് അമേരിക്കൻ പ്രസിഡന്റ്; രാജ്യം കടന്നുപോയത് അഭിമാനത്തിന്റെ 66 വർഷങ്ങൾ\nJanuary 27, 201507:54 AM IST Permalink\nന്യൂഡൽഹി: ലോകത്തെ ഏറ്റവും ശക്തനായ ഭരണാധികാരി ഇന്ത്യയുടെ സൈനിക ശക്തിയും സാംസ്കാരിക വൈവിധ്യങ്ങളും രണ്ട് മണിക്കൂർ തുറന്ന വേദിയിൽ ഇരുന്നുകണ്ടു. രാജ്യം റിപ്പബ്ലിക് ദിനം ആഘോഷിക്കുന്ന വേളയിലായിരുന്നു അമേരിക്കൻ പ്രസിഡന്റ് ബറാക്ക് ഒബാമ ഇന്ത്യൻ സൈനിക ശക്തി നേരിട്ടുകണ്ടത്. ഓരോ ഭാരതീയനും ആത്മാഭിമാനത്തോടെ വീക്ഷിച്ച നിമിഷങ്ങളായിരുന്നു ഇന്നലെ രാജ്പഥിൽ ഉണ്ടായത്.\nഅപ്രതീക്ഷിതമായി പെയ്ത മഴയിലും കുതിരാതെ ഇന്ത്യ സൈനികശക്തി വിളിച്ചോതി അറുപത്തിയാറാമത് റിപ്പബ്‌ളിക് ദിനം പ്രൗഢോജ്ജ്വലമായി ആഘോഷിച്ചു. ഇന്ത്യാ ഗേറ്റിലെ അമർ ജവാൻ ജ്യോതിയിൽ രക്തസാക്ഷികൾക്ക് പ്രധാനമന്ത്രി നരേന്ദ്ര മോദിയുടെ നേതൃത്വത്തിൽ പുഷ്പചക്രം അർപ്പിച്ചാണ് റിപ്പബ്‌ളിക് ദിന പരേഡിന് തുടക്കമായത്. പത്തു മണിയോടെ സ്വന്തം കാറായ 'ബീസ്റ്റി'ലാണ് മുഖ്യാതിഥിയായ ഒബാമയും പത്‌നി മിഷേൽ ഒബാമയും ചടങ്ങ് നടക്കുന്ന രാജ്പഥിലെത്തിയത്. ഒബാമയെ വൈസ് പ്രസിഡന്റ് ഹമീദ് അൻസാരി സ്വീകരിച്ചു. ഔദ്യോഗിക അകമ്പടികളോടെ രാജ്പഥിലത്തെിയ രാഷ്ട്രപതി പ്രണബ് മുഖർജി ത്രിവർണ ദേശീയ പതാക ഉയർത്തി. പതാകയെ അഭിവാദ്യം ചെയ്ത് 21 ആചാരവെടി മുഴക്കി ചടങ്ങുകൾക്ക് തുടക്കമായി.\nഒരു അമേരിക്കൻ പ്രസിഡന്റ് മുഖ്യാതിഥിയായി പങ്കെടുക്കുന്ന ഇന്ത്യയുടെ ആദ്യത്തെ റിപ്പബ്‌ളിക് ദിന പരേഡായിരുന്നു ഇന്നലത്തേത്. പരമോന്നത സൈനിക ധീരതയ്ക്കുള്ള ബഹുമതിയായ അശോകചക്ര പുരസ്‌കാരം രാഷ്ട്രീയ റൈഫിൾസിലെ നായിക് നീരജ്കുമാറിനും മേജർ മുകുന്ദ് വരദരാജനും വേണ്ടി ഭാര്യമാർ രാഷ്ട്രപതിയിൽ നിന്നും ഏറ്റുവാങ്ങി. തുടർന്ന് വിവിധ സൈനിക വിഭാഗങ്ങളുടെ പരേഡ് നടന്നു. പരേഡിന് രാഷ്ട്രപതി പ്രണബ് മുഖർജി അഭിവാദ്യം അർപ്പിച്ചു. പരേഡിന്റെ തുടക്കത്തിൽ വ്യോമസേന ഹെലികോപ്ടറുകൾ പുഷ്പവൃഷ്ടി നടത്തി. രാജ്യത്തിന്റെ സ്ത്രീശക്തി വിളിച്ചോതുന്ന റിപബ്ലിക് ദിന പരേഡായിരുന്നു ഇത്തവണത്തെ പ്രത്യേകത. പരേഡിൽ നാവികസേനയെ നയിച്ചത് മലയാളി ലഫ്.കമാൻഡർ പ്രിയ ജയകുമാറാണ്.\nരാഷ്ട്രപതി ഭവനിൽ നിന്നും ആരംഭിച്ച സൈനിക പരേഡ് രാജ്പഥിൽ കൂടി കടന്നുപോയി ചെങ്കോട്ടയിലാണ് അവസാനിച്ചത്. പരേഡ് നീങ്ങുന്ന രാജ്പഥ് മുതൽ ചെങ്കോട്ട വരെയുള്ള ഭാഗവും ഡൽഹി ആകമാനവും കനത്ത സുരക്ഷാവലയത്തിലായിരുന്നു. 13 സൈനിക ബാൻഡുകളാണ് ചടങ്ങിന് കൊഴുപ്പേകിയത്. കര, നാവിക, വ്യോമ സേനകളുടെ ഓരോ ബാൻഡ് വീതവും അർധസൈനിക വിഭാഗങ്ങളുടെ എട്ടു ബാൻഡുകളും എൻ.സി.സി ആൺകുട്ടികളുടെയും പെൺകുട്ടികളുടെയും ഓരോ ബാൻഡും അണി നിരന്നിരുന്നു. ഇന്ത്യ തദ്ദേശീയമായി വികസിപ്പിച്ച ആകാശ് മധ്യദൂര മിസൈൽ, വെപ്പൺ ലൊക്കേറ്റിങ് റഡാർ, ഈയിടെ വാങ്ങിയ ആൻഡി സബ്മറൈൻ എയർക്രാഫ്റ്റ്, അത്യാധുനിക യുദ്ധവിമാനമായ മിഗ്29 എന്നിവ ചടങ്ങിൽ പ്രദർശിപ്പിച്ചു.\nപിനാക മൾട്ടിപ്ൾ ലോഞ്ചർ, ബ്രഹ്മോസ്, ടി90 ഭീഷ്മ ടാങ്ക് തുടങ്ങി പോയവർഷത്തെ പരേഡുകളിൽ പ്രദർശിപ്പിച്ച ഏതാനും ആയുധങ്ങളും ഇതോടൊപ്പമുണ്ടായിരുന്നു. 1965ലെ യുദ്ധത്തിന്റെ 50ാം വാർഷികത്തെ ഓർമിപ്പിച്ച് വ്യോമസേനയുടെ നിശ്ചല ദൃശ്യവുമുണ്ടായി. നാവികസേനയുടെ ശേഷി പ്രകടിപ്പിക്കുന്ന ദൃശ്യത്തിൽ ഇന്ത്യയുടെ പക്കലുള്ള പ്രധാന ചില ഇനങ്ങളാണ് പ്രദർശിപ്പിച്ചത്. സ്ത്രീ ശാക്തികരണം ഉയർത്തിപ്പിടിച്ച ചടങ്ങിൽ എല്ലാ സേനാവിഭാഗങ്ങളിലെയും സ്ത്രീകളുടെ പ്രത്യേക സംഘം മാർച്ച് പാസ്റ്റിൽ പങ്കെടുത്തു. 16 സംസ്ഥാനങ്ങളുടെയും ഒമ്പത് കേന്ദ്ര മന്ത്രാലയങ്ങളുടെയും നിശ്ചലദൃശ്യങ്ങളും ഇതോടൊപ്പം നിറക്കാഴ്ചയായി. എല്ലാ വർഷങ്ങളിലെയുംപോലെ അതിർത്തി രക്ഷാസേനയുടെ 'ജാൻബാസ്' മോട്ടോർ സൈക്കിൾ അഭ്യാസ പ്രകടനവും ഇത്തവണയുമുണ്ടായിരുന്നു. ദേശീയഗാനത്തിന് ശേഷം വിവിധ നിറങ്ങളിലുള്ള ബലൂണുകൾ ആകാശത്തേക്കുയർന്നതോടെ ചടങ്ങുകൾക്ക് അവസാനമായി.\nറിപ്പബ്‌ളിക് ദിന പരേഡിനെത്തിയ ബറാക്ക് ഒബാമ ച്യൂയിംഗം ചവച്ച് ഇരുന്നത് വാർത്തകളിൽ ഇടംപിടിച്ചു. കാറിൽ നിന്ന് ഇറങ്ങിയപ്പോൾ തന്നെ ച്യൂയിംഗം ചവയ്ക്കുകയായിരുന്ന ഒബാമയെ കാമറക്കണ്ണുകൾ ഒപ്പിയെടുത്തു. പ്രധാനമന്ത്രി നരേന്ദ്ര മോദിക്ക് ഹസ്തദാനം നൽകിയ ശേഷം മോദി സൗഹൃദ സംഭാഷണം നടത്തുന്‌പോഴും, ഒബാമ ച്യൂയിംഗം ചവയ്ക്കുന്നുണ്ടായിരുന്നു. ഇതാദ്യമായല്ല പ്രധാന ചടങ്ങുകളിൽ ഒബാമ ച്യൂയിംഗം ചവയ്ക്കുന്നത്.\nഅതേസമയം ഇന്ത്യൻ റിപ്പബ്ലിക് ദിന പരേഡിൽ പങ്കെടുത്ത ഒബാമ അമേരിക്കൻ രഹസ്യ ഏജൻസിയുടെ സുരക്ഷാ പ്രോട്ടോക്കോളും തെറ്റിച്ചു. യുഎസ് പ്രസിഡന്റ് 45 മിനിറ്റിലേറെ തുറന്ന വേദിയിൽ തങ്ങരുതെന്നാണ് ചട്ടം. ചടങ്ങിൽ മുഖ്യാതിഥിയായെത്തിയ ഒബാമ രണ്ട് മണിക്കൂറാണ് തുറന്ന വേദിയിൽ ചെലവഴിച്ചത്.\nഅമേരിക്കൻ പ്രസിഡന്റിന്റെ സുരക്ഷാ ചുമതലയുള്ള രഹസ്യാന്വേഷണ ഏജൻസിയുടെ സുരക്ഷാ മാനദണ്ഡ പ്രകാരം ഒബാമ തുറന്ന വേദിയിൽ 45 മിനിറ്റിലേറെ തങ്ങാൻ പാടില്ല. സാധാരണ ഗതിയിൽ ഒബാമ 40 മിനിറ്റിലേറെ ഇത്തരം വേദികളിൽ വേദിയിൽ തങ്ങാറുമില്ല. എന്നാൽ ഇന്ന് റിപ്പബ്ലിക് ദിന ചടങ്ങിൽ ചാറ്റൽ മഴ പോലും അവഗണിച്ച് രണ്ട് മണിക്കൂറിലേറെ സമയമാണ് രാജ്പഥിലെ വേദിയിൽ സൈനികരുടെ അഭ്യാസപ്രകടനങ്ങൾ കാണാൻ ഒബാമ തങ്ങിയത്.


രാജാവിന് നിന്നെ ആവശ്യമുണ്ട്: ഓശാന ഞായർ – JEEVANAADAM official newspaper of Roman catholics (latin rite) of Kerala, owned by KRLCBC\n09 Apr, 2022 by admin\nരാജാവിന് നിന്നെ ആവശ്യമുണ്ട്\nകഴുതപ്പുറത്തേറിയുള്ള ഈശോയുടെ രാജകീയ പ്രവേശനത്തെ അനുസ്മരിച്ചുകൊണ്ട് ഇന്ന് നാം ഓശാന ഞായര് ആചരിക്കുകയാണ്. ഒപ്പം നാം വലിയ ആഴ്ചയിലേക്ക് പ്രവേശിക്കുകയാണ്. വിശുദ്ധ ലൂക്കയുടെ സുവിശേഷത്തില് നിന്നുള്ള ‘രാജകീയ പ്രവേശന’ഭാഗമാണ് നാമിന്ന് വായിക്കുന്നത്. ജനക്കൂട്ടത്തിന്റെ വലിയ ആഹ്ലാദാരവങ്ങള് ക്കിടയിലൂടെ അവര് വിരിച്ച വസ്ത്രങ്ങള്‍ക്ക് മുകളിലൂടെ ഒരു രാജാവെന്ന കണക്കെയാണ് ഈശോ ജറുസലേമിലേക്ക് പ്രവേശിച്ചത്. ഒരു കഴുതയെയാണ് ഈശോ തിരഞ്ഞെടുക്കുന്നത്. എന്തുകൊണ്ട് ഒരു കുതിരയെ തിരഞ്ഞെടുത്തില്ല എന്ന ചോദ്യവുമുയരാം. എന്നാല് നത്തോലി ഒരു ചെറിയ മീനല്ല എന്നു പറയുന്നതുപോലെ കഴുത നാം കരുതുന്നപോലെ ഒരു സാധാരണ മണ്ടന് മൃഗമല്ല എന്ന് പഴയ നിയമം സൂക്ഷിച്ച് വായിച്ചാല് മനസിലാകും.\nഏതാണ്ട് ഇന്നത്തെ കാറിനോ, ട്രക്കിനോ തുല്യമായ ഒന്നായിരുന്നു പഴയ കാലങ്ങളില് കഴുത. ആളുകള് അതിന്റെ പുറത്തുകയറിയാണ് യാത്ര ചെയ്തിരുന്നതും സാധനങ്ങള് കൊണ്ടുപോയിരുന്നതും. ഇതിന് നിരവധി ഉദാഹരണങ്ങള് ബൈബിളില് കാണുവാന് കഴിയും. അബ്രഹാം തന്റെ മകനായ ഇസഹാക്കിനെ കൂട്ടി ദൈവം ആവശ്യപ്പെട്ട പ്രകാരം ബലിയര്‍പ്പിക്കുവാന് മോറിയ ദേശത്തേക്ക് പോകുന്നത് കഴുതപ്പുറത്താണ്. (ഉത്പ 22:3) യാക്കോബിന്റെ പുത്രന് ക്ഷാമകാലത്ത് ഈജിപ്തില് വന്ന് ധാന്യങ്ങള് കൊണ്ടുപോയത് കഴുതപ്പുറത്താണ് (ഉത്പ 42:43). ഭാര്യയേയും മക്കളേയും കഴുതപ്പുറത്തേറ്റിയാണ് മോശ ഈജിപ്തിലേക്ക് തിരികെ വരുന്നത് (പുറ 4:20) .ഇസ്രായേലിനെ ശപിക്കാന് വേണ്ടി മൊവബ്യ പ്രഭുക്കന്മാരോടൊപ്പം ബാലാം കഴുതപ്പുറത്താണ് പുറപ്പെടുന്നത് (സംഖ്യ 22:21).\nകൂടാതെ കഴുതകളെന്നു പറയുന്നത് ഒരു മനുഷ്യന്റെ പ്രധാന സമ്പാദ്യങ്ങളിലൊന്നായിരുന്നു. ഫറവോ അബ്രഹാമിനു ആടുകളേയും, കാളകളേയും, വേലക്കാരെയും ഒപ്പം കഴുതകളെയും നല്‍കുന്നത് ഉത്പത്തി പുസ്തകത്തില് നാം വായിക്കുന്നു (ഉത്പ 12:16). യാക്കോബ് വലിയ സമ്പന്നനായി എന്നു പറയുമ്പോള് അവനുള്ള നാലു പ്രധാനപ്പെട്ട സമ്പത്തുകളില് ഒന്നായി വചനം എടുത്തു പറയുന്നത് കഴുതയാണ് (ഉത്പ 30:12) ഇസ്രായേലിനെ അബ്ദോന് എന്ന ന്യായാധിപന് നാല്‍പ്പത് പുത്രന്മാരും മുപ്പതു പൗത്രന്മാരും അവര്‍ക്കു സഞ്ചരിക്കാന് എഴുപതു കഴുതകളുമുണ്ടായിന്നു എന്നാണ് എഴുതിവച്ചിരിക്കുന്നത് (ന്യായ 12:14). കഴുത വിലപിടിപ്പുള്ള ഒന്നായിരുന്നതുകൊണ്ടാണ് അവയെ നഷ്ടപ്പെട്ടപ്പോള് കിഷിന്റെ മകനും പിന്നീട് ഇസ്രായേലിന്റെ രാജാവുമാകേണ്ടിയിരുന്ന സാവൂള് അതിനെതിരക്കി ഇറങ്ങുന്നത്. നിയമാവര്‍ത്തന പുസ്തകത്തില് പത്തുകല്പനകള് പറയുമ്പോള് അയല്‍ക്കാരന്റെ ഭാര്യയെ മോഹിക്കരുത് എന്നു മാത്രമല്ല അവന്റെ ഭവനത്തെയോ… കഴുതയെയോ… നീ ആഗ്രഹിക്കുന്നത് എന്നുകൂടി എഴുതിവച്ചിട്ടുണ്ട്. (നിയമ 5:21)\nസാധാരണ പൗരസ്ത്യദേശത്തെ രാജാക്കന്മാര് ഒരു രാജ്യം കീഴടക്കിക്കഴിയുമ്പോള് സമാധാന സൂചകമായി അവിടേയ്ക്ക് കഴുതപ്പുറത്താണ് പ്രവേശിച്ചിരുന്നത്. രാജാക്കന്മാര്‍ക്ക് സ്‌പെഷ്യല് കഴുതയുണ്ടായിരുന്നു. അത്തരത്തില് ദാവീദ് രാജാവിന്റെ നിര്‍ദ്ദേശപ്രകാരം അദ്ദേഹത്തിന്റെ തന്നെ കോവര് കഴുതയെ പുറത്തിരുത്തി ഗീഹോനിലേയ്ക്ക് കൊണ്ടുപോയാണ് സോളമനെ രാജാവായി അഭിഷേകം ചെയ്തത്. (1 രാജ, 1:33-40) അതുകൊണ്ടു തന്നെ വരുവാന് പോകുന്ന രാജാവിനെ കുറിച്ച് ഇപ്രകാരമാണ് പ്രവചിച്ചിരുന്നത്.”സീയോന് പുത്രി, അതിനായി ആനന്ദിക്കുക. ജറുസലേം പുത്രി, ആര്‍പ്പുവിളിക്കുക. ഇതാ നിന്റെ രാജാവ് നിന്റെ അടുത്തേയ്ക്കു വരുന്നു…. അവന് വിനയാന്വിതനായി, കഴുതക്കുട്ടിയുടെ പുറത്ത് കയറി വന്നു” (സംഖ്യ 9:9). ആരും ഒരിക്കലും ഉപയോഗിച്ചിട്ടില്ലാത്ത കഴുതപ്പുറത്തേറിയുള്ള ജറുസലേം പ്രവേശനത്തിലൂടെ ഈശോ പ്രവചനങ്ങള് പൂര്‍ത്തിയാക്കുകയായിരുന്നു. നീ കഴിവില്ലാത്തവനാണെന്ന് നിന്നെക്കുറിച്ചു തന്നെ വിചാരിക്കുമ്പോള് നീ കഴുതയാണെന്ന് മറ്റുള്ളവര് പറയുമ്പോഴും നീ ഓര്‍ക്കണം നിനക്ക് ദൈവസന്നിധിയില് വലിയ വിലയുണ്ട്. ദൈവത്തിന് നിന്നെക്കൊണ്ട് ആവശ്യമുണ്ട്. നീ അവന് വിട്ടുതൊടുത്താല് മാത്രം മതി. ദാവീദിന്റെ പുത്രന് ഓശാന എന്നു പാടുന്ന അനേകം ഹൃദയങ്ങളിലേക്ക് ഈശോയ്ക്ക് പ്രവേശിക്കാന് അവന് നിന്നെ ഉപയോഗിക്കും.\nഏശയ്യാ പ്രവാചകന്റെ പുസ്തകത്തില്‍നിന്ന് (50 : 4-7)\n(എന്നെ തല്ലുന്നവരില്‍നിന്ന് എന്റെ മുഖം ഞാന് മറച്ചില്ല. ഞാന് ലജ്ജിതനാകയില്ലെന്ന് എനിക്ക് അറിയാം കര്‍ത്തൃദാസന്റെ മൂന്നാം ഗാനം)\nപരിക്ഷീണന് ആശ്വാസം നല്‍കുന്ന വാക്ക് ദൈവമായ കര്‍ത്താവ് എന്നെ ശിഷ്യനെയെന്ന പോലെ അഭ്യസി പ്പിച്ചു. പ്രഭാതം തോറും അവിടുന്ന് എന്റെ കാതുകളെ ശിഷ്യനെയെന്നപോലെ ഉണര്‍ത്തുന്നു. ദൈവമായ കര് ത്താവ് എന്റെ കാതുകള് തുറന്നു. ഞാന് എതിര്‍ക്കു കയോ പിന്‍മാറുകയോ ചെയ്തില്ല. അടിച്ചവര്‍ക്ക് പുറവും താടിമീശ പറിച്ചവര്‍ക്കു കവിളുകളും ഞാന് കാണിച്ചു കൊടുത്തു. നിന്ദയില്‍നിന്നും തുപ്പലില് നിന്നും ഞാന് മുഖം തിരിച്ചില്ല. ദൈവമായ കര്‍ത്താവ് എന്നെ സഹായിക്കുന്നതിനാല് ഞാന് പതറുകയില്ല. ഞാന് എന്റെ മുഖം ശിലാതുല്യമാക്കി. എനിക്കു ലജ്ജി ക്കേണ്ടിവരുകയില്ലെന്നു ഞാനറിയുന്നു.\n(22 : 7-8, 16-17, 18-19, 22-23)\nഎന്റെ ദൈവമേ, എന്റെ ദൈവമേ, എന്തുകൊണ്ട് അങ്ങ് എന്നെ ഉപേക്ഷിച്ചു!\nകാണുന്നവരെല്ലാം എന്നെ അവഹേളിക്കുന്നു; അവര് കൊഞ്ഞനംകാട്ടുകയും പരിഹസിച്ചു തലയാട്ടുകയും ചെയ്യുന്നു: അവന് കര്‍ത്താവില് ആശ്രയിച്ചല്ലോ; അവി ടുന്ന് അവനെ രക്ഷിക്കട്ടെ; അവിടുന്ന് അവനെ സ്വത ന്ത്രനാക്കട്ടെ;\nനായ്ക്കള് എന്റെ ചുറ്റും കൂടിയിരിക്കുന്നു; അധര്‍മി കളുടെ സംഘം എന്നെ വളഞ്ഞിരിക്കുന്നു; അവര് എന്റെ കൈകാലുകള് കുത്തിത്തുളച്ചു; എന്റെ അസ്ഥികള് എനിക്ക് എണ്ണാവുന്ന വിധത്തിലായി.\nഅവര് എന്റെ വസ്ത്രങ്ങള് പങ്കിട്ടെടുക്കുന്നു; എന്റെ അങ്കിക്കായി അവര് നറുക്കിടുന്നു. കര്‍ത്താവേ, അങ്ങ് അകന്നിരിക്കരുതേ! എനിക്കു തുണയായവനേ, എന്റെ സഹായത്തിനു വേഗം വരണമേ!\nഞാന് അവിടുത്തെ നാമം എന്റെ സഹോദരരോടു പ്രഘോഷിക്കും, സഭാമധ്യത്തില് ഞാന് അങ്ങയെ പുക ഴ്ത്തും. കര്‍ത്താവിന്റെ ഭക്തരേ, അവിടുത്തെ സ്തു തിക്കുവിന്; യാക്കോബിന്റെ സന്തതികളേ, അവിടുത്തെ മഹത്വപ്പെടുത്തുവിന്.\nവി. പൗലോസ് അപ്പസ്‌തോലന് ഫിലിപ്പിയര്‍ക്ക് എഴുതിയ ലേഖനത്തില്‍നിന്ന് (2 : 6-11)\n(അവന് തന്നെത്തന്നെ ശൂന്യനാക്കി; ആകയാല് ദൈവം അവനെ അത്യധികം ഉയര്‍ത്തി)\nദൈവത്തിന്റെ രൂപത്തിലായിരുന്നെങ്കിലും അവന് ദൈവവുമായുള്ള സമാനത നിലനിര്‍ത്തേണ്ട ഒരു കാര്യ മായി പരിഗണിച്ചില്ല; തന്നെത്തന്നെ ശൂന്യനാക്കിക്കൊണ്ട് ദാസന്റെ രൂപം സ്വീകരിച്ച് മനുഷ്യരുടെ സാദൃശ്യത്തില് ആയിത്തീര്‍ന്ന്, ആകൃതിയില് മനുഷ്യനെപ്പോലെ കാണ പ്പെട്ടു; മരണംവരെ – അതേ കുരിശുമരണം വരെ – അനുസരണമുള്ളവനായി തന്നെത്തന്നെതാഴ്ത്തി. ആക യാല്, ദൈവം അവനെ അത്യധികം ഉയര്‍ത്തി. എല്ലാ നാമങ്ങള്‍ക്കും ഉപരിയായ നാമം നല്‍കുകയും ചെയ്തു. ഇത്, യേശുവിന്റെ നാമത്തിനു മുമ്പില് സ്വര്‍ഗത്തിലും ഭൂമിയിലും പാതാളത്തിലുമുള്ള സകലരും മുട്ടുകള് മട ക്കുന്നതിനും, യേശുക്രിസ്തു കര്‍ത്താവാണെന്ന് പിതാ വായ ദൈവത്തിന്റെ മഹത്വത്തിനായി എല്ലാ നാവു കളും ഏറ്റുപറയുന്നതിനുംവേണ്ടിയാണ്.\nകര്‍ത്താവായ യേശുക്രിസ്തുവേ, അനന്തമഹിമയുടെ രാജാവേ, അങ്ങേയ്ക്കു സ്തുതി. (Phil.2: 8 – 9) ക്രിസ്തു മരണംവരെ അതേ കുരിശുമരണം വരെ അനു സരണമുള്ളവനായി തന്നെത്തത്തെ താഴ്ത്തി. ആകയാല്, ദൈവം അവനെ അത്യധികം ഉയര്‍ത്തി. എല്ലാ നാമങ്ങള് ക്കും ഉപരിയായ നാമം നല്‍കുകയും ചെയ്തു. കര്‍ത്താ വായ യേശു ക്രിസ്തുവേ, അനന്ത മഹിമയുടെ രാജാവേ, അങ്ങേയ്ക്കു സ്തുതി.\nലൂക്കായുടെ വിശുദ്ധ സുവിശേഷത്തില്‍നിന്നുള്ള വായന (23 : 1- 49)\n(നമ്മുടെ കര്‍ത്താവായ യേശുക്രിസ്തുവിന്റെ പീഡാനുഭവചരിത്രം)\nഅനന്തരം, അവരുടെ സംഘം ഒന്നാകെ എഴുന്നേറ്റ് അവനെ പീലാത്തോസിന്റെ മുമ്പിലേക്കു കൊണ്ടു പോയി. അവര് അവന്റെ മേല് കുറ്റംചുമത്താന് തുടങ്ങി: ഈ മനുഷ്യന് ഞങ്ങളുടെ ജനത്തെ വഴിതെറ്റിക്കുകയും സീസറിനു നികുതി കൊടുക്കുന്നതു നിരോധിക്കുക യും താന് രാജാവായ ക്രിസ്തുവാണെന്ന് അവകാശപ്പെ ടുകയും ചെയ്യുന്നതായി ഞങ്ങള് കണ്ടിരിക്കുന്നു. പീലാ ത്തോസ് അവനോടു ചോദിച്ചു: നീ യഹൂദരുടെ രാജാ വാണോ? അവന് മറുപടി പറഞ്ഞു: നീ തന്നെ പറയു ന്നുവല്ലോ. പീലാത്തോസ് പുരോഹിത പ്രമുഖന്‍മാരോടും ജനക്കൂട്ടത്തോടും പറഞ്ഞു: ഞാന് ഈ മനുഷ്യനില് ഒരു കുറ്റവും കാണുന്നില്ല. അവരാകട്ടെ, നിര്‍ബന്ധ പൂര്‍വം പറഞ്ഞു: ഇവന് ഗലീലി മുതല് ഇവിടം വരെ യും യൂദയായിലെങ്ങും പഠിപ്പിച്ചുകൊണ്ട് ജനത്തെ ഇള ക്കി വിടുന്നു.\nഇതുകേട്ടു പീലാത്തോസ്, ഈ മനുഷ്യന് ഗലീലിയക്കാ രനാണോ എന്നുചോദിച്ചു. അവന് ഹേറോദേസിന്റെ അധികാരത്തില്‍പ്പെട്ടവനാണെന്നറിഞ്ഞപ്പോള് പീലാ ത്തോസ് അവനെ അവന്റെ അടുത്തേക്ക് അയച്ചു. ആ ദിവസങ്ങളില് ഹേറോദേസ് ജറുസലെമില് ഉണ്ടായിരുന്നു. ഹേറോദേസ് യേശുവിനെക്കണ്ടപ്പോള് അത്യധികം സന്തോ ഷിച്ചു. എന്തെന്നാല്, അവന് യേശുവിനെപ്പറ്റി കേട്ടിരു ന്നതുകൊണ്ട് അവനെ കാണാന് ആഗ്രഹിച്ചിരുന്നു; അവന് ചെയ്യുന്ന ഏതെങ്കിലും ഒരദ്ഭുതം കാണാമെന്നു പ്രതീ ക്ഷിക്കുകയും ചെയ്തിരുന്നു. അതിനാല്, അവന് പലതും അവനോടു ചോദിച്ചു. പക്‌ഷേ, അവന് ഒന്നിനും ഉത്തരം പറഞ്ഞില്ല. പ്രധാനപുരോഹിതന്‍മാരും നിയമ ജ്ഞരും അവന്റെ മേല് ആവേശപൂര്‍വം കുറ്റം ചുമ ത്തിക്കൊണ്ട് ചുറ്റും നിന്നിരുന്നു. ഹേറോദേസ് പടയാ ളികളോടു ചേര്‍ന്ന് അവനോടു നിന്ദ്യമായി പെരുമാറു കയും അവനെ അധിക്‌ഷേപിക്കുകയും ചെയ്തു. അവന് യേശുവിനെ പകിട്ടേറിയ വസ്ത്രം ധരിപ്പിച്ച് പീലാത്തോ സിന്റെ അടുത്തേക്കു തിരിച്ചയച്ചു. അന്നുമുതല് ഹേറോ ദേസും പീലാത്തോസും പരസ്പരം സ്‌നേഹിതന്‍മാരാ യി. മുമ്പ് അവര് ശത്രുതയിലാണു കഴിഞ്ഞിരുന്നത്.\nപീലാത്തോസ് പുരോഹിതപ്രമുഖന്‍മാരെയും നേതാക്കന് മാരെയും ജനത്തെയും ഒന്നിച്ചുകൂട്ടി അവരോടു പറഞ്ഞു: ജനത്തെ വഴിപിഴപ്പിക്കുന്നു എന്നു പറഞ്ഞ് നിങ്ങള് ഇവനെ എന്റെ മുമ്പില്‍കൊണ്ടുവന്നു. ഇതാ, നിങ്ങ ളുടെ മുമ്പില്‍വച്ചുതന്നെ ഇവനെ ഞാന് വിസ്തരിച്ചു. നിങ്ങള് ആരോപിക്കുന്ന കുറ്റങ്ങളില് ഒന്നുപോലും ഇവ നില് ഞാന് കണ്ടില്ല. ഹേറോദേസും കണ്ടില്ല. അവന് ഇവ നെ എന്റെ അടുത്തേക്കു തിരിച്ചയച്ചിരിക്കയാണല്ലോ. നോക്കൂ, മരണശിക്ഷ അര്‍ഹിക്കുന്ന ഒരു കുറ്റവും ഇവന് ചെയ്തിട്ടില്ല. അതിനാല് ഞാന് ഇവനെ ചമ്മട്ടികൊണ്ട് അടിപ്പിച്ച് വിട്ടയയ്ക്കും. അപ്പോള്, അവര് ഏക സ്വര ത്തില് ആക്രോശിച്ചു: ഇവനെ കൊണ്ടുപോവുക. ബറാബ്ബാ സിനെ ഞങ്ങള്‍ക്കു വിട്ടുതരിക. പട്ടണത്തില് നടന്ന കലാപത്തിനും കൊലപാതകത്തിനും കാരാഗൃഹത്തില് അടയ്ക്കപ്പെട്ടവനാണ് ബറാബ്ബാസ്. യേശുവിനെ വിട്ടയ യ്ക്കണം എന്നാഗ്രഹിച്ചുകൊണ്ട് പീലാത്തോസ് ഒരിക്കല് കൂടി അവരോടു സംസാരിച്ചു. അവരാകട്ടെ, ക്രൂശിക്കുക, അവനെ ക്രൂശിക്കുക എന്നു വിളിച്ചു പറഞ്ഞുകൊണ്ടി രുന്നു. പീലാത്തോസ് മൂന്നാം പ്രാവശ്യവും അവരോടു ചോദിച്ചു: അവന് എന്തു തിന്‍മ പ്രവര്‍ത്തിച്ചു? വധശിക്ഷ അര്‍ഹിക്കുന്ന ഒരു കുറ്റവും ഞാന് അവനില് കണ്ടില്ല. അതുകൊണ്ട് ഞാന് അവനെ ചമ്മട്ടികൊണ്ട് അടിപ്പിച്ച് വിട്ടയയ്ക്കും. അവനെ ക്രൂശിക്കണമെന്ന് അവര് നിര്‍ബ ന്ധപൂര്‍വം ഉച്ചത്തില് വിളിച്ചു പറഞ്ഞുകൊണ്ടിരുന്നു. അവസാനം അവരുടെ നിര്‍ബന്ധം തന്നെ വിജയിച്ചു. അവര് ആവശ്യപ്പെട്ടത് അനുവദിച്ചു കൊടുക്കുവാന് പീലാത്തോസ് തീരുമാനിച്ചു. അവര് ആവശ്യപ്പെട്ട മനു ഷ്യനെ കലാപത്തിനും കൊലപാതകത്തിനും കാരാഗൃ ഹത്തില് അടയ്ക്കപ്പെട്ടിരുന്നവനെ അവന് വിട്ടയയ് ക്കുകയും യേശുവിനെ അവരുടെ ഇംഗിതത്തിന് ഏല് പിച്ചു കൊടുക്കുകയും ചെയ്തു.\nഅവര് അവനെ കൊണ്ടുപോകുമ്പോള്, നാട്ടിന്‍പുറത്തു നിന്ന് ആ വഴി വന്ന ശിമയോന് എന്ന ഒരു കിറേനേക്കാ രനെ പിടിച്ചു നിര്‍ത്തി കുരിശ് ചുമലില്‍വച്ച് യേശുവി ന്റെ പുറകേ ചുമന്നുകൊണ്ടുവരാന് നിര്‍ബന്ധിച്ചു. ഒരു വലിയ ജനക്കൂട്ടവും, കരയുകയും മുറവിളി കൂട്ടു കയുംചെയ്തിരുന്ന സ്ത്രീകളുടെ സമൂഹവും യേശു വിന്റെ പിന്നാലെ പോയിരുന്നു. അവരുടെ നേരേ തിരി ഞ്ഞ് യേശു പറഞ്ഞു: ജറുസലെം പുത്രിമാരേ, എന്നെ പ്രതി നിങ്ങള് കരയേണ്ടാ. നിങ്ങളെയും നിങ്ങളുടെ മക്ക ളെയുംപ്രതി കരയുവിന്. എന്തെന്നാല്, വന്ധ്യകള്‍ക്കും പ്രസവിക്കാത്ത ഉദരങ്ങള്‍ക്കും പാലൂട്ടാത്ത മുലകള്‍ക്കും ഭാഗ്യം എന്നുപറയപ്പെടുന്ന ദിവസങ്ങള് വരും. അന്ന് അവര് പര്‍വതങ്ങളോടു ഞങ്ങളുടെമേല് വീഴുക എന്നും കുന്നുകളോടു ഞങ്ങളെ മൂടിക്കളയുക എന്നും പറയാന് തുടങ്ങും. പച്ചത്തടിയോട് അവര് ഇങ്ങനെയാണ് ചെയ്യു ന്നതെങ്കില് ഉണങ്ങിയതിന് എന്തു സംഭവിക്കും?\nകുറ്റവാളികളായ മറ്റു രണ്ടുപേരെക്കൂടെ അവനോടൊപ്പം വധിക്കാന് അവര് കൂട്ടിക്കൊണ്ടുപോയി. തലയോട് എന്നു വിളിക്കപ്പെടുന്ന സ്ഥലത്ത് അവര് വന്നു. അവിടെ അവര് അവനെ കുരിശില് തറച്ചു; ആ കുറ്റവാളികളെയും – ഒരു വനെ അവന്റെ വലത്തുവശത്തും ഇതരനെ ഇടത്തു വശത്തും-ക്രൂശിച്ചു. യേശു പറഞ്ഞു: പിതാവേ, അവ രോടു ക്ഷമിക്കണമേ; അവര് ചെയ്യുന്നതെന്തെന്ന് അവര് അറിയുന്നില്ല. അവന്റെ വസ്ത്രങ്ങള് ഭാഗിച്ചെടുക്കാന് അവര് കുറിയിട്ടു. ജനം നോക്കിനിന്നു. പ്രമാണികളാ കട്ടെ അവനെ പരിഹസിച്ചു പറഞ്ഞു: ഇവന് മറ്റുള്ള വരെ രക്ഷിച്ചു. ഇവന് ദൈവത്തിന്റെ ക്രിസ്തു ആണെ ങ്കില്, അവിടുത്തെ തിരഞ്ഞെടുക്കപ്പെട്ടവനാണെങ്കില്, തന്നെത്തന്നെ രക്ഷിക്കട്ടെ. പടയാളികള് അടുത്തു വന്ന് വിനാഗിരി കൊടുത്ത് അവനെ പരിഹസിച്ചു പറഞ്ഞു: നീ യഹൂദരുടെ രാജാവാണെങ്കില് നിന്നെത്തന്നെ രക് ഷിക്കുക. ഇവന് യഹൂദരുടെ രാജാവ് എന്ന ഒരു ലിഖിതം അവന്റെ തലക്കുമീതെ ഉണ്ടായിരുന്നു. കുരിശില് തൂക്കപ്പെട്ടിരുന്ന കുറ്റവാളികളില് ഒരുവന് അവനെ ദുഷിച്ചു പറഞ്ഞു; നീ ക്രിസ്തുവല്ലേ? നിന്നെയും ഞങ്ങ ളെയും രക്ഷിക്കുക! അപരന് അവനെ ശകാരിച്ചു പറഞ്ഞു: നീ ദൈവത്തെ ഭയപ്പെടുന്നില്ലേ? നീയും അതേ ശിക്ഷാവിധിയില് തന്നെയാണല്ലോ. നമ്മുടെ ശിക്ഷാ വിധി ന്യായമാണ്. നമ്മുടെ പ്രവൃത്തികള്‍ക്കു തക്ക പ്രതി ഫലം നമുക്കു ലഭിച്ചിരിക്കുന്നു. ഇവന് ഒരു തെറ്റും ചെയ്തിട്ടില്ല. അവന് തുടര്‍ന്നു: യേശുവേ, നീ നിന്റെ രാജ്യത്തു പ്രവേശിക്കുമ്പോള് എന്നെയും ഓര്‍ക്കണമേ! യേശു അവനോട് അരുളിച്ചെയ്തു: സത്യമായി ഞാന് നിന്നോടു പറയുന്നു, നീ ഇന്ന് എന്നോടു കൂടെ പറുദീ സായില് ആയിരിക്കും.\nഅപ്പോള് ഏകദേശം ആറാംമണിക്കൂര് ആയിരുന്നു. ഒന് പതാം മണിക്കൂര്‍വരെ ഭൂമി മുഴുവന് അന്ധകാരം വ്യാപി ച്ചു. സൂര്യന് ഇരുണ്ടു. ദേവാലയത്തിലെ തിരശ്ശീല നടുവേ കീറി. യേശു ഉച്ചത്തില് നിലവിളിച്ചു പറഞ്ഞു: പിതാവേ, അങ്ങയുടെ കരങ്ങളില് എന്റെ ആത്മാവിനെ ഞാന് സമര്‍പ്പിക്കുന്നു. ഇതു പറഞ്ഞ് അവന് ജീവന് വെടിഞ്ഞു. ഈ സംഭവമെല്ലാം കണ്ടുനിന്നിരുന്ന ശതാധിപന് ദൈവ ത്തെ സ്തുതിച്ചു പറഞ്ഞു: ഈ മനുഷ്യന് തീര്‍ച്ചയായും നീതിമാനായിരുന്നു. കാഴ്ച കാണാന് കൂടിയിരുന്ന ജന ക്കൂട്ടം ഇതെല്ലാം കണ്ട് മാറത്തടിച്ചു കൊണ്ടു തിരിച്ചു പോയി. അവന്റെ പരിചയക്കാരും ഗലീലിയില് നിന്ന് അവനെ അനുഗമിച്ചിരുന്ന സ്ത്രീകളും അകലെ ഇതെ ല്ലാം കണ്ടുകൊണ്ടു നിന്നിരുന്നു.\nhossanna sundaymalayalam homily and readingspalm sunday\nഈ ആത്മബലിയിൽ കുരുത്തോലകളേന്തി നിങ്ങളുമുണ്ട് ഒപ്പം\nനൂറ്റാണ്ടുകളുടെ ചരിത്രമുറങ്ങുന്ന മട്ടാഞ്ചേരി ജീവമാതാ ഇടവകയിലെ ഈ പ്രാവിശ്യത്തെ ഓശാന ഞായർ ഹൃദയഭേദകമായി. യേശുവിൻ്റെ ജറുസലേം പ്രവേശം ആവേശത്തോടെ അനുസ്മരിച്ച് ഓശാന പാടിയിരുന്ന മട്ടാഞ്ചേരിയുടെ തെരുവുകൾ ഇന്ന്


ന്യൂനമർദ്ദം; ഒറ്റപ്പെട്ട മഴക്കും തണുത്ത കാറ്റിനും സാധ്യത\nMarch 31, 2021, 2:29 p.m.\nബംഗാൾ ഉൾക്കടലിലെ ന്യൂനമർദ്ദം കാരണം കേരളത്തിൽ ഇന്നു രാത്രിയും പുലർചെയും ഒറ്റപ്പെട്ട മഴക്ക് സാധ്യത. മിക്ക ജില്ലകളിലും മഴക്ക് അനുകൂല അന്തരീക്ഷ സ്ഥിതി ഒരുങ്ങുമെന്നാണ് നിരീക്ഷണം. എന്നാൽ എല്ലായിടങ്ങളിലും മഴ ലഭിക്കണമെന്നും ഇല്ല. രാത്രിയോടെ ന്യൂനമർദ്ദം കൂടുതൽ ശക്തി പ്രാപിക്കുകയും അന്തരീക്ഷ ഒഴുക്കുകൾ സജീവമാകുകയും ചെയ്യും. കേരളത്തിന് മുകളിലൂടെ അന്തരീക്ഷ ഒഴുക്ക് നിലവിൽ ദൃശ്യമാണെന്ന് ഞങ്ങളുടെ മെറ്റ് ടീം പറയുന്നു. വടക്ക്, മധ്യ, തെക്കൻ കേരളത്തിൽ തീരദേശങ്ങളിൽ രാത്രി മഴ പ്രതീക്ഷിക്കാം.\nതണുത്ത കാറ്റ് ചൂട് കുറയ്ക്കും\nകിഴക്കൻ മലയോര മേഖലകളിൽ രാത്രി കാറ്റിന് സാധ്യത. 30 - 40 കി.മി. വേഗതയിലുള്ള കാറ്റ് പ്രതീക്ഷിക്കാം. തീരദേശത്തും ഇടനാട്ടിലും തണുത്ത കാറ്റ് വടക്കു പടിഞ്ഞാറ് ദിശയിൽ നിന്നോ പടിഞ്ഞാറ് ദിശയിൽ നിന്നോ ഉണ്ടാകും. മഴ കിട്ടാത്ത മേഖലകളിലും ഈ കാറ്റ് ഉഷ്ണം കുറയ്ക്കും. കൂടുതൽ വിവരങ്ങൾ ഞങ്ങളുടെ മൊബൈൽ ആപ്പ് വഴി അറിയാം.


മരംമുറി ഉത്തരവ് മരവിപ്പിച്ചില്ല, മാറ്റിവെച്ചു; കേന്ദ്രാനുമതി സംബന്ധിച്ച് വ്യക്തതയില്ലെന്ന് വിശദീകരണം - Bharath News Live\nമുല്ലപ്പെരിയാറിലെ മരംമുറി ഉത്തരവ് മരവിപ്പിക്കാനുള്ള സര്‍ക്കാര് ഉത്തരവില് അവ്യക്തത. ഉത്തരവ് മരവിപ്പിച്ചുവെന്ന് വ്യക്തമാക്കാതെ മരംമുറിക്കാന് നല്‍കിയ മുന് അനുമതി മാറ്റിവെക്കുന്നുമാത്രമാണ് ഉത്തരവില് പരാമര്‍ശമുള്ളത്. കേന്ദ്ര അനുമതി ഉണ്ടോ എന്ന കാര്യത്തില് വ്യക്തതയില്ലാത്തതിനാലാണ് മാറ്റിവെക്കുന്നതെന്നാണ് ഉത്തരവില് പറയുന്നത്.\nബേബി ഡാമിന്റെ സമീപത്തെ 15 മരങ്ങള് മുറിക്കാന് ഉത്തരവിട്ടുകൊണ്ട് നവംബര് മാസം അഞ്ചിനാണ് ചീഫ് കണ്‍സര്‍വേറ്റര് ഓഫ് ഫോറസ്റ്റ് ഉത്തരവിറക്കിയത്. ഇത് വിവാദമായതിനെ തുടര്‍ന്ന് ഈ ഉത്തരവ് മരവിപ്പിക്കുമെന്നായിരുന്നു ഞായറാഴ്ച സര്‍ക്കാര് പ്രഖ്യാപനം. തിങ്കളാഴ്ച ഉത്തരവ് പുറത്തിറക്കുമെന്നും സര്‍ക്കാര് വ്യക്തമാക്കി. എന്നാല് ഇന്ന് പുറത്തിറക്കിയ ഉത്തരവില് അനുമതി മരവിപ്പിക്കുന്നത് സംബന്ധിച്ച് വ്യക്തതയില്ല. മരവിപ്പിക്കുന്നുവെന്നതിനു പകരം ഈ ഉത്തരവ് താല്‍ക്കാലികമായി മാറ്റിവെക്കുന്നുവെന്ന് മാത്രമാണ് ഉത്തരവിലുള്ളത്. വനം വന്യജീവി വകുപ്പിന്റെ അഡീഷണല് ചുമതലയുള്ള അഡീഷണല് ചീഫ് സെക്രട്ടറി രാജേഷ് കുമാര് സിന്‍ഹയാണ് ഉത്തരവ് താല്‍ക്കാലികമായി മാറ്റിവെക്കുന്നുവെന്ന ഉത്തരവ് പുറത്തിറക്കിയിരിക്കുന്നത്.\nപെരിയാര് ടൈഗര് റിസര്‍വിലുള്‍പ്പെട്ട സ്ഥലത്താണ് ബേബി ഡാമുള്ളത്. അവിടത്തെ മരങ്ങള് മുറിച്ചുമാറ്റാന് വനം പരിസ്ഥിതി മന്ത്രാലയത്തിന്റെയും ടൈഗര് റിസര്‍വിന്റെയും അനുമതി വേണം. മരംമുറിക്കാന് അനുമതി നല്‍കുന്നതിനുമുന്‍പ് ഇത്തരം കാര്യങ്ങള് പരിശോധിച്ചിട്ടുണ്ടോ എന്ന് നേരത്തെ ഇറങ്ങിയ ഉത്തരവില് വ്യക്തതയില്ല. അതിനാല് ഉത്തരവ് മാറ്റിവെയ്ക്കുന്നുവെന്നാണ് ഇപ്പോള് ഇറങ്ങിയ ഉത്തരവില് പറയുന്നത്.\nമുല്ലപ്പെരിയാര് ബേബി ഡാമിനരികിലെ മരങ്ങള് മുറിക്കാന് തമിഴ്നാടിന് അനുമതി നല്‍കിയ ഉത്തരവാണ് വിവാദത്തിന് തിരികൊളുത്തിയത്. വനംവകുപ്പ് പ്രിന്‍സിപ്പല് ചീഫ് കണ്‍സര്‍വേറ്റര് ഇറക്കിയ ഉത്തരവിനെക്കുറിച്ച് അറിയില്ലെന്ന് ജലവിഭവ വകുപ്പും ഉത്തരവ് തന്റെ അറിവോടെയല്ലെന്ന് വനംമന്ത്രി എ.കെ. ശശീന്ദ്രനും അറിയിച്ചു. മുഖ്യമന്ത്രിയുടെ ഓഫീസിനും ഇത് സംബന്ധിച്ച് അറിവില്ലെന്നായിരുന്നു വനംമന്ത്രി എകെ ശശീന്ദ്രന്റെ പ്രതികരണം.\nതുടര്‍ന്ന് വനംവകുപ്പ് ഉദ്യോഗസ്ഥരോട് മന്ത്രി ശശീന്ദ്രന് റിപ്പോര്‍ട്ടുതേടി. ജലവിഭവ വകുപ്പ് അഡീഷണല് ചീഫ് സെക്രട്ടറിയുടെ നിര്‍ദേശപ്രകാരമാണ് ഉത്തരവിറക്കിയതെന്നാണ് അവര് അറിയിച്ചത്. ഉത്തരവ് റദ്ദാക്കണമെന്ന ആവശ്യവുമായി മന്ത്രി ശശീന്ദ്രന് മുഖ്യമന്ത്രി പിണറായി വിജയനോട് സംസാരിച്ചു. എന്നാല്, സുപ്രീംകോടതിയുടെ നിര്‍ദേശമനുസരിച്ചാണ് ഉത്തരവിറക്കിയതെന്ന ഉദ്യോഗസ്ഥവാദം മുഖ്യമന്ത്രി ഉന്നയിച്ചു. നിയമപരമായ പരിശോധന നടത്താതെ ഉത്തരവ് റദ്ദാക്കാനാകില്ലെന്ന നിലപാടാണ് മുഖ്യമന്ത്രി സ്വീകരിച്ചത്. പിന്നാലെ ഉത്തരവ് മരവിപ്പിക്കുമെന്ന് വനംമന്ത്രി വ്യക്തമാക്കി.\nജലവിഭവവകുപ്പ് അഡീഷണല് ചീഫ് സെക്രട്ടറി ടി.കെ. ജോസ് വിളിച്ച യോഗത്തിലാണ് ഉത്തരവിറക്കാന് തീരുമാനിച്ചത്. മുല്ലപ്പെരിയാര് വിഷയത്തില് കേരളം സ്വീകരിച്ച നിലപാടിനെ ദുര്‍ബലപ്പെടുത്തുന്നതാണ് നടപടി.


ജാമ്യത്തിനായി ഫാ. സ്റ്റാന് സ്വാമി ബോംബെ ഹൈക്കോടതിയിലേക്ക് : Marian Pathram\nഹൈന്ദവ മതമൗലികവാദികളുടെ ഭീഷണി; ക്രൈസ്തവര് വീടുവിട്ടുപോകാന് നിര്‍ബന്ധിതരാക്കപ്പെടുന്നു\nകോവിഡ് മരണം: ഈശോസഭയ്ക്ക് നഷ്ടമായത് 44 പേര്\nമുംബൈ:ഭീമ കൊറിംഗോണ് അക്രമവുമായി ബന്ധപ്പെട്ട് അറസ്റ്റ് ചെയ്ത് ജയിലില് അടയ്ക്കപ്പെട്ട ഫാ. സ്റ്റാന് സ്വാമി ജാമ്യത്തിനായി ബോംബൈ ഹൈക്കോടതിയിലേക്ക്. കോവിഡ് കേസുകള് ജയിലില് വര്‍ദ്ധിച്ചുവരുന്ന സാഹചര്യത്തിലാണ് ജാമ്യാപേക്ഷ നല്കിയിരിക്കുന്നത്.\nഇക്കഴിഞ്ഞ തിങ്കളാഴ്ച അദ്ദേഹത്തിന്റെ 84 ാം ജന്മദിനമായിരുന്നു. കേള്‍വിക്കുറവ്, പാര്‍ക്കിന്‍സണ് രോഗം എന്നിവ കൊണ്ടെല്ലാം സ്വാമി ജയിലില് ഏറെ ദുരിതങ്ങള് അനുഭവിക്കുകയാണെന്ന് വാര്‍ത്തയുണ്ടായിരുന്നു. 2020 ഒക്ടോബര്9നാണ് ഇദ്ദേഹത്തെ റാഞ്ചിയില് നിന്ന് അറസ്റ്റ് ചെയ്ത് ജയിലില് അടച്ചത്.\nആരോഗ്യസ്ഥിതി കണക്കിലെടുത്ത് മുമ്പും ജാമ്യാപേക്ഷനല്കിയിരുന്നുവെങ്കിലും കോടതി അത് നിഷേധിക്കുകയായിരുന്നു.\n211 വര്‍ഷം പഴക്കമുള്ള തിരുനാള് റദ്ദാക്കിയതില് മുഖ്യമന്ത്രിയുടെ പ്രശംസ\nകര്‍ത്താവില് ആശ്രയിച്ചാല് അവിടുന്ന് ആരെയും കൈവിടുകയില്ല: ബിഷപ് മാര് ജോസഫ് സ്രാമ്പിക്കല്


വ്യാജ നമ്പര് പ്ലേറ്റുകളുമായി മണ്ണ് കടത്തല്; സിപിഎം ബ്രാഞ്ച് സെക്രട്ടറിക്കെതിരെ കേസ് | case against cpim branch secretary for illegal sand\nമോട്ടോർ വാഹന വകുപ്പിന്റെ സൈറ്റിൽ തെരഞ്ഞപ്പോഴാണ് വ്യാജ നമ്പരാണെന്ന് പൊലീസ് തിരിച്ചറിഞ്ഞത്. പ്രശാന്ത് നഗർ സ്വദേശിയായ ഹരിശങ്കറിന്റെ ബുള്ളറ്റിന്റെ നമ്പര് ആയിരുന്നു ടിപ്പറിൽ ഉപയോഗിച്ചിരുന്നത്\nKulathoor, First Published Jan 26, 2020, 7:25 AM IST\nകുളത്തൂര്: വ്യാജ നമ്പര് പ്ലേറ്റ് വച്ച് മണ്ണ് കടത്തിയതിന് സിപിഎം ബ്രാഞ്ച് സെക്രട്ടറിക്കെതിരെ കേസ്. സിപിഎം കുളത്തൂർ കോലത്തുകര ബ്രാഞ്ച് സെക്രട്ടറി അനിൽ കുമാറിനെതിരെയാണ് കേസ്. സംഭവം ഒതുക്കി തീർക്കാൻ പൊലീസ് ശ്രമിക്കുന്നുവെന്നാരോപിച്ച് നാട്ടുകാരുടെ പ്രതിഷേധം ശക്തമായതോടെയാണ് കേസെടുത്തത്.\nകഴിഞ്ഞ വ്യാഴാഴ്ചയാണ് പാസില്ലാതെ എംസാന്റ് കടത്തിയ ടിപ്പർ തുമ്പ സ്റ്റേഷനു മുന്നിൽ വച്ച് പൊലീസ് പിടികൂടിയത്. വാഹനത്തിന്റെ രേഖകൾ ഹാജരാക്കാൻ ആവശ്യപ്പെട്ടെങ്കിലും അനിൽകുമാർ അവ ഹാജരാക്കിയില്ല. മോട്ടോർ വാഹന വകുപ്പിന്റെ സൈറ്റിൽ തെരഞ്ഞപ്പോഴാണ് വ്യാജ നമ്പരാണെന്ന് പൊലീസ് തിരിച്ചറിഞ്ഞത്.\nപ്രശാന്ത് നഗർ സ്വദേശിയായ ഹരിശങ്കറിന്റെ ബുള്ളറ്റിന്റെ നമ്പര് ആയിരുന്നു ടിപ്പറിൽ ഉപയോഗിച്ചിരുന്നത്. ഉന്നതങ്ങളിൽ പിടിപാടുള്ള ബ്രാഞ്ച് സെക്രട്ടറി സംഭവം ഒതുക്കി തീർക്കാർ ശ്രമിക്കുന്നുവെന്ന് ആരോപണം ഉയര്‍ന്നിരുന്നു.\nസംഭവം വിവാദമായതോടെയാണ് ബ്രാഞ്ച് സെക്രട്ടറിക്കെതിരെ തുമ്പ പൊലീസ് ജാമ്യമില്ലാ വകുപ്പുകൾ ചേർത്ത് കേസെടുത്തത്. സ്റ്റേഷൻ വളപ്പിലുണ്ടായിരുന്ന ടിപ്പർ ലോറി അവിടെ നിന്ന് കടത്താനും ശ്രമമുണ്ടായതായി സ്പെഷ്യൽ ബ്രാഞ്ച് റിപ്പോർട്ട് ചെയ്തിട്ടുണ്ട്.\nLast Updated Jan 26, 2020, 7:25 AM IST\nillegal sand trafficking\nബ്രാഞ്ച് സെക്രട്ടറിക്കെതിരെ കേസ്


Sudinam Online | Malayalam news website from Kannur News Paper Sudinam Kannur സംസ്ഥാനത്ത് കനത്ത മഴ;ജാഗ്രത പാലിക്കണമെന്ന് സര്‍ക്കാര് – Sudinam Online | Malayalam news website from Kannur News Paper Sudinam Kannur.\nസംസ്ഥാനത്ത് കനത്ത മഴ;ജാഗ്രത പാലിക്കണമെന്ന് സര്‍ക്കാര്\nപലയിടത്തും വൈദ്യുതി ബന്ധം താറുമാറായി. ജലാശയങ്ങളെല്ലാം കരകവിഞ്ഞ് ഒഴുകുകയാണ്.\nPublished On:Jul 10, 2018 | 11:53 am\nകോഴിക്കോട്: സംസ്ഥാനത്തുടനീളം പെയ്ത ശക്തമായ മഴയില് പലയിടത്തും വെള്ളം പൊങ്ങി. വടക്കന് മലബാര് ജില്ലകളെയാണ് കനത്ത മഴ ബാധിച്ചിരിക്കുന്നത്. വയനാട്ടിലെ കല്‍പ്പറ്റ, മാനന്തവാടി എന്നിവടങ്ങളിലെ പല പ്രദേശങ്ങളിലും വെള്ളം പൊങ്ങി. കണ്ണൂര് ജില്ലയിലെ പല ഭാഗങ്ങളിലും കനത്ത മഴയെ തുടര്‍ന്ന് വെള്ളം കയറി. താഴ്ന്ന പ്രദേശങ്ങള് വെള്ളത്തിനടിയിലാണ്. തലശ്ശേരിയിലും മലയോര മേഖലയിലും ഇന്നലെ രാത്രി മുതല് ശക്തമായ മഴ പെയ്യുകയാണ്. പലയിടത്തും വൈദ്യുതി ബന്ധം താറുമാറായി. ജലാശയങ്ങളെല്ലാം കരകവിഞ്ഞ് ഒഴുകുകയാണ്.\nവയനാട്ടില് വെള്ളം പൊങ്ങിയതിനെ തുടര്‍ന്ന് കല്‍പ്പറ്റയുടെ സമീപപ്രദേശങ്ങളിലെ ചില സ്ഥലങ്ങള് ഒറ്റപ്പെട്ട നിലയിലാണ്.\nമണിയന്‍കോട് കെ.എസ്.ഇ.ബി സബ് സ്‌റ്റേഷനില് വെള്ളം കയറി. സബ് സ്‌റ്റേഷനില് കുടുങ്ങിക്കിടന്ന മൂന്ന് ജീവനക്കാരെ പോലീസും അഗ്‌നിരക്ഷാ സേനയും ചേര്‍ന്ന് രക്ഷപ്പെടുത്തി. പുറത്ത് കടക്കാന് കഴിയാതെ ജീവനക്കാര് മണിക്കൂറുകളോളമാണ് കുടുങ്ങിയത്. മേപ്പാടിയില് ലത്തീഫിന്റെയും മറ്റൊരാളുടേയും വീടിന് മുകളില് മണ്ണിടിഞ്ഞ് വീണു. വീട്ടിലുണ്ടായിരുന്നവര് പരിക്കേല്‍ക്കാതെ രക്ഷപ്പെട്ടു. പനമരത്ത് പെട്രോള് പമ്പിന് മുകളില് മണ്ണിടിഞ്ഞ് വീണെങ്കിലും ആളപായമില്ല.\nമാനന്തവാടി വെള്ളിയൂര് കാവും പരിസരങ്ങളും വെള്ളത്തില് മുങ്ങി. വൈത്തിരി താലൂക്കിലാണ് മഴ ഏറ്റവുമധികം ദുരിതം വിതച്ചത്. ദുരിത ബാധിതരെ ഇന്നലെ രാത്രി തന്നെ ദുരിതാശ്വാസ കേന്ദ്രങ്ങളിലേക്ക് മാറ്റി പാര്‍പ്പിച്ചു. നൂറോളം കുടുംബങ്ങളാണ് വിവിധ ക്യാമ്പുകളിലായി കഴിയുന്നത്. ജില്ലയുടെ പല ഭാഗത്തും ഉരുള്‍പൊട്ടല് മണ്ണിടിച്ചില് ഭീഷണിയിലാണെന്നും ജനങ്ങള് യാത്ര ഒഴിവാക്കണമെന്നും ജില്ലാ ഭരണകൂടം മുന്നറിയിപ്പ് നല്‍കിയിട്ടുണ്ട്. വിദ്യാലയങ്ങള്‍ക്ക് ഇന്ന് അവധി നല്‍കി.\nഅടുത്തിടെ കനത്ത മഴയെത്തുടര്‍ന്ന് ഉരുള്‍പൊട്ടിയ കോഴിക്കോട്ടെ കരിഞ്ചോലമലയില് ജാഗ്രത നിര്‍ദ്ദേശം നല്‍കിയിട്ടുണ്ട്. മലയോര മേഖലകളിലേക്ക് വിനോദ സഞ്ചാരത്തിന് പോകുന്നവര്‍ക്കും നിയന്ത്രണമുണ്ട്.\nമധ്യകേരളത്തില് ഇടുക്കിയിലും എറണാകുളത്തും കോട്ടയത്തുമാണ് ശക്തമായ മഴ പെയ്യുന്നത്. കനത്ത മഴയില് ഇടുക്കിയിലെ പല ഭാഗങ്ങളിലും മണ്ണിടിച്ചില് ഉണ്ടായി ഗതാഗതം തടസപ്പെട്ടിട്ടുണ്ട്. മലയോര മേഖലകളിലേക്കുള്ള യാത്രകള് പരമാവധി ഒഴിവാക്കണമെന്നാണ് ജില്ലാ ഭരണകൂടങ്ങളുടെ മുന്നറിയിപ്പ്. പെരിയാറിലും മീനച്ചിലാറിലും ജലനിരപ്പ് ഉയര്‍ന്നിട്ടുണ്ട്. മഴ ശക്തമായതിനാല് എറണാകുളം ജില്ലയിലെ വിദ്യാഭ്യാസ സ്ഥാപനങ്ങള്‍ക്ക് ഇന്ന് അവധിയും പ്രഖ്യാപിച്ചിട്ടുണ്ട്.\nതിരുവനന്തപുരത്തും കൊല്ലത്തും രണ്ടു ദിവസമായി ശക്തമായ മഴയാണ് പെയ്യുന്നത്. തിരുവനന്തപുരത്ത് മരം കടപുഴകി വീണ് അഞ്ചിടങ്ങളില് ഗതാഗതം തടസപ്പെട്ടു. മഴ ശക്തമായതോടെ പലയിടത്തും കടല്‍ക്ഷോഭമുണ്ടാകുമെന്നും മുന്നറിയിപ്പുണ്ട്. തീരപ്രദേശങ്ങളില് എത്തുന്നവര് വെള്ളത്തില് ഇറങ്ങരുതെന്ന മുന്നറിയിപ്പും അധികൃതര് നല്‍കിയിട്ടുണ്ട്.


കാമുകികൊപ്പം അന്തിയുറങ്ങുന്നത് പാലത്തിന്റെ കീഴില്, ആരും സഹായിക്കാനില്ലെന്ന് ആക്ഷൻ സൂപ്പര് സ്റ്റാറിന്റെ മകള്...!! - FUTURELINE\nകാമുകികൊപ്പം അന്തിയുറങ്ങുന്നത് പാലത്തിന്റെ കീഴില്, ആരും സഹായിക്കാനില്ലെന്ന് ആക്ഷൻ സൂപ്പര് സ്റ്റാറിന്റെ മകള്…!!\nഅന്തിയുറങ്ങാൻ വീടില്ലെന്ന് ആക്ഷൻ സൂപ്പര്‍താരം ജാക്കി ചാന്റെ മകള് എറ്റ ഇങ്. യുട്യൂബില് പോസ്റ്റ് ചെയ്‍ത വീഡിയോയിലൂടെയാണ് എറ്റ ഇങ് ഇക്കാര്യം വ്യക്തമാക്കിയത്. ഒരു പാലത്തിന്റെ താഴെയാണ് താനും കാമുകിയും ഉറങ്ങുന്നതെന്നും എറ്റ ഇങ് പറയുന്നു.\nസ്വവര്‍ഗാനുരാഗത്തെ മാതാപിതാക്കള് എതിര്‍ക്കുകയാണെന്നും അതുകൊണ്ടാണ് തങ്ങള്‍ക്ക് പുറമ്പോക്കില് കഴിയേണ്ടി വരുന്നതെന്നും എറ്റ ഇങ് പറയുന്നു. എന്താണ് സംഭവിക്കുന്നത് എന്ന് അറിയില്ല. ഞങ്ങള് പൊലീസിനെ സമീപിച്ചു. ട്രാൻസ്ജെൻഡര് വിഭാഗത്തെ സമീപിച്ചു. പക്ഷേ ആരും സഹായിക്കാൻ തയ്യാറാകുന്നില്ല- എറ്റ ഇങ് പറയുന്നു. മുൻ മിസ് ഏഷ്യ ജേതാവായ എലെയ്ൻ ഇങ്ങില് ജാക്കി ചാനുണ്ടായ മകളാണ് എറ്റ ഇങ്.\nവീഡിയോയില് എറ്റ ഇങ് പറയുന്ന കാര്യങ്ങള് തെറ്റാണെന്നാണ് എലെയ്ൻ ഇങ് പറയുന്നത്. അവര്‍ക്ക് പണമില്ലെങ്കില് ജോലി എടുക്കുകയാണ് വേണ്ടത്. ലോകത്തെ എല്ലാ ജനങ്ങളും കഠിനാദ്ധ്വാനം ചെയ്യുകയാണ് ചെയ്യുന്നത്. അല്ലാത മറ്റൊരാളുടെ പ്രശസ്‍തി പണമുണ്ടാക്കാനുള്ള മാര്‍ഗമായി മാറ്റുകയല്ല ചെയ്യുന്നത്- എലെയ്ൻ ഇങ് പറയുന്നു.\nPrevious: ലിഗയുടെ മരണം: കസ്റ്റഡിയിലുള്ള2പേര് കുറ്റം സമ്മതിച്ചതായി സൂചന; അറസ്റ്റ് ഉടന്…\nNext: മേഘ്‌ന രണ്ടാമതും വിവാഹിതയായി; ഇത്തവണ…\nവായ്പകള്‍ക്കുള്ള പ്രൊസസിങ് ഫീ ഒഴിവാക്കി എസ്ബിഐ…!


| ഓടുന്ന ട്രാക്കിനടിയില് നിന്നു യുവതി എഴുന്നേറ്റു വരുന്നു, പിന്നെ സംഭവിച്ചത് | Mangalam\nTuesday, April 23, 2019 Last Updated0Min 11 Sec ago English Edition\nWednesday 13 Dec 2017 08.48 PM\nഅപകടങ്ങള് എപ്പോള് വേണമെങ്കിലും സംഭവിക്കാം. അപകടങ്ങള് ഉണ്ടാകാതെ ഇരിക്കാന് ജാഗരൂകരാകുക എന്നത് മാത്രമേ പരിഹാരമായുള്ളൂ. ആരെയും ഞെട്ടിപ്പിക്കുന്ന ഒരു വീഡിയോയാണ് പുറത്ത് വന്നിരിക്കുന്നത്. ഇരുചക്രവാഹനങ്ങളാണ് കൂടുതലും അപകടങ്ങളില് പെടുന്നത്. ഈ വീഡിയോയിലും ഇരുചക്രവാഹനമാണ് അപകടത്തില് പെട്ടത്. അശ്രദ്ധമായി വാഹനമോടിക്കുന്നവര് തീര്‍ച്ചയായും ഈ വിഡിയോ കാണേണ്ടതാണ്.\nഒരു യുവതി സഞ്ചരിച്ച ഇരുചക്രവാഹനത്തെ ഇടിച്ചു തെറിപ്പിച്ച് ഒരു ട്രക്ക് മുന്നോട്ടു നീങ്ങുന്നതാണ് വീഡിയോ. വാഹനത്തിനടിയില് യുവതി കുടുങ്ങിയതറിയാതെ ഡ്രൈവര് വാഹനം കുറച്ചു ദൂരമോടിച്ചു. എന്തോ സംശയം തോന്നിയ ഡ്രൈവര് ട്രക്ക് നിര്‍ത്തിയപ്പോള് യുവതി ട്രക്കിനടിയില് നിന്ന് പുറത്തു വന്ന് ഡ്രൈവറോട് ആക്രോശിച്ചു. ആയുസ്സിന്റെ ബലംകൊണ്ടോ ഭാഗ്യം കൊണ്ടോ മാത്രമാണ് ഈ യുവതി ഭീകരമായ ഒരു അപകടത്തില് നിന്ന് തലനാരിഴയ്ക്ക് രക്ഷപ്പെട്ടത്. ട്രക്കിനടിയില് കുടുങ്ങി റോഡിലൂടെ വലിച്ചിഴക്കപ്പെട്ടിട്ടും ഭാഗ്യംകൊണ്ടും ആയുസ്സിന്റെ വലിപ്പം കൊണ്ടും മാത്രമാണ് യുവതി ജീവിതത്തിലേക്ക് തിരിച്ചു വന്നത്.


ഷെയ്‌ന് നിഗം നായകനാവുന്ന പുതിയ ചിത്രത്തിന് പേരിട്ടു\nകൊച്ചി: ഷെയ്‌ന് നിഗം നായകനാവുന്ന പുതിയ ചിത്രത്തിന് പേരിട്ടു. 'ബര്‍മുഡ' എന്ന് പേരിട്ടിരിക്കുന്ന ചിത്രത്തിന്റെ സംവിധാനം ടി കെ രാജീവ് കുമാര് ആണ്. ചിത്രത്തിന്റെ ഔദ്യോഗിക പ്രഖ്യാപനവും പൂജയും ശനിയാഴ്ച രാവിലെ 11 മണിക്ക് ട്രിവാന്‍ഡ്രം ക്ലബിലെ ഹാള് 1-ല് വച്ച് നടന്നു.\n24 ഫ്രെയിംസിന്‍്റെ ബാനറില് സി കെ സൂരജ്, സി ജെ ബിജു, എന് എം ബാദുഷ എന്നിവരാണ് ചിത്രം നിര്‍മിക്കുന്നത്. ഏപ്രില് നാലിന് ചിത്രീകരണം തുടങ്ങുന്ന 'ബര്‍മുഡ'യുടെ ലൊകേഷന് പൂര്‍ണമായും തിരുവനന്തപുരമാണ്. ചിത്രത്തിന്‍്റേതായി ഇറക്കിയ ടൈറ്റില് ലുക് പോസ്റ്ററുകള് ഇതിനോടകം തന്നെ ഏറെ ശ്രദ്ധയാകര്‍ഷിച്ചു. ചിത്രത്തില് വിനയ് ഫോര്‍ട്, ഹരീഷ് കണാരന്, സൈജു കുറുപ്പ്, സുധീര് കരമന, മണിയന്‍പിള്ള രാജു, ഇന്ദ്രന്‍സ്, സാജന് സുധര്‍ശന്, ദിനേഷ് പണിക്കര്, കോട്ടയം നസീര്, ശ്രീകാന്ത് മുരളി, നന്ദു, നിരഞ്ജന അനൂപ്, ഗൗരി നന്ദ, നൂറിന് ശെറീഫ്, ഷൈനി സാറ തുടങ്ങി വന് താരനിരതന്നെ ചിത്രത്തില് ഉണ്ട്.\nഷെയ്ന് നിഗം അവതരിപ്പിക്കുന്ന കഥാപാത്രത്തിന്റെ പേര് ഇന്ദുഗോപന് എന്നാണ്. ഇന്ദുഗോപനെന്ന കഥാപാത്രം സബ് ഇന്‍സ്‌പെക്ടര് ജോഷ്വായുടെ അടുത്ത് ഒരു പരാതിയുമായി എത്തുന്നിടത്തുന്നിന്നാണ് സിനിമയുടെ കഥ വികസിക്കുന്നത്. സബ് ഇന്‍സ്‌പെക്ടര് ജോഷ്വയായി വേഷമിടുന്നത് വിനയ് ഫോര്‍ടാണ്.\nതീര്‍ത്തും നര്‍മ പശ്ചാത്തലത്തില് പറയുന്ന സിനിമയുടെ രചന നവാഗതനായ കൃഷ്ണദാസ് പങ്കിയാണ്. മണിരത്നത്തിന്‍്റെ അസോസിയേറ്റായി പ്രവര്‍ത്തിച്ച ഷെല്ലി കാലിസ്റ്റ് ആണ് സിനിമയുടെ ക്യാമറ ചെയ്യുന്നത്.


പണം ആവശ്യപ്പെട്ട് മുത്തശ്ശിയെ മര്‍ദ്ദിച്ചു; കൊച്ചു മകന് അറസ്റ്റില് - ഇ വാർത്ത | evartha Mavelikkara native arrested for attacking his grand mother\nപണം ആവശ്യപ്പെട്ട് മുത്തശ്ശിയെ മര്‍ദ്ദിച്ചു; കൊച്ചു മകന് അറസ്റ്റില്\nമാവേലിക്കര: പണം ആവസ്യപ്പെട്ടപ്പോള് നല്‍കാത്തതിന് മുത്തശ്ശിയെ മര്‍ദ്ദിച്ച കൊച്ചു മകന് അറസ്റ്റില്.മവേലിക്കര തഴക്കരയിലാണ് സംഭവം നടന്നത്. ഉത്സവത്തിനു പോകാന് പണം ആവസ്യപ്പെട്ടത് നല്‍കാത്തിനെ തുടര്‍ന്നായിരുന്നു അക്രമം. അറുന്നൂറ്റിമംഗലം തുണ്ടയ്യത്ത് ചെല്ലപ്പന് പിള്ളയുടെ ഭാര്യ രത്‌നമ്മയെയാണ് കൊച്ചു മകന് ശ്രീകുമാര് മര്‍ദ്ദിച്ചത്.\nമര്‍ദ്ദനത്തിന്റെ വീഡിയോ സാമൂഹ്യമാധ്യമങ്ങളില് പ്രചരിച്ചിരുന്നു. വീഡിയോ കണ്ട് സംഭവ സ്ഥലത്തെത്തിയ പൊലീസ് കേസെടുക്കുകയായിരുന്നു. മാവേലിക്കര എസ്‌ഐ സാബു ജോര്‍ജിന്റെ നേതൃത്വത്തിലുള്ള പൊലീസ് സംഘം സ്ഥലത്തെത്തി വിവരങ്ങള് ശേഖരിച്ചു. പരാതിയില്ലെന്നാണ് രത്‌നമ്മ പറഞ്ഞത്. എന്നാല് നാട്ടുകാരുടെ മൊഴിയെടുത്ത പൊലീസ് രത്‌നമ്മയുടെ മകളുടെ മകനായ ശ്രീകുമാറിനെതിരെ കേസെടുക്കുകയായിരുന്നു.\nഉത്സവത്തിനു പോകാന് 500 രൂപ ചോദിച്ചത് കിട്ടത്തതിനെ തുടര്‍ന്നായിരുന്നു മര്‍ദ്ദനം. അവിവാഹിതനായ ശ്രീകുമാര് വെല്‍ഡിംഗ് ജോലി ചെയ്യുകയാണ്. ഇയാള് സ്ഥിരമായി മുത്തശ്ശിയെ മര്‍ദ്ദിക്കാറുണ്ടായിരുന്നുവെന്ന് അയല് വാസികളും ബന്ധുക്കളും പൊലീസിനെ അറിയിച്ചു. പൊലീസിനെ ഭയന്ന് ഒളിവില് പോയ ശ്രീകുമാറിനെ രാത്രിയാണ് അറസ്റ്റ് ചെയ്തത്.\nTopics: attack grand mother grand son arrested


തേര്‍ഡ് ലെവല് വിദ്യാര്‍ത്ഥികള്‍ക്ക് സൗജന്യ മെഡിക്കല് സേവനം - Rose Malayalam | Rose Malayalam\nതേര്‍ഡ് ലെവല് വിദ്യാര്‍ത്ഥികള്‍ക്ക് സൗജന്യ മെഡിക്കല് സേവനം\nUpdated on 06-02-2018 at 11:55 am\nഡബ്ലിന്: തേര്‍ഡ് ലെവല് വിദ്യാര്‍ത്ഥികള്‍ക്ക് സൗജന്യ ഓണ്‍ലൈന് ജി.പി സേവനം വിരല്‍ത്തുമ്പില് ലഭിക്കുന്ന പദ്ധതിക്ക് തുടക്കമായി. ഓണ്‍ലൈനിലൂടെ ജി.പി സേവനം ലഭ്യമാക്കുന്നത് Video Doc എന്ന ഐറിഷ് കമ്പനിയാണ്. യൂണിയന് ഓഫ് സ്റ്റുഡന്റസ് ഇന് അയര്‍ലണ്ട് (VSI) എന്ന വിദ്യാര്‍ത്ഥി സംഘടനയില് അംഗങ്ങളായ 374,000 വിദ്യാര്‍ത്ഥികള്‍ക്ക് ജി.പി സേവനം തീര്‍ത്തും സൗജന്യമായിരിക്കുമെന്ന് USI അറിയിച്ചു.\nഅത്യാവശ്യമായി മരുന്ന് നിര്‍ദ്ദേശിക്കപ്പെടുന്നവര്‍ക്ക് ലഭ്യമായ തൊട്ടടുത്ത ഫാര്‍മസിയിലേക്ക് ഫാക്‌സ് സന്ദേശം ലഭിക്കുന്നതാണ്. ഇതനുസിച്ച് വിദ്യാര്‍ത്ഥികള്‍ക്ക് മരുന്ന് കൈപ്പറ്റാനും അവസരമുണ്ടാകും. ഐറിഷ് മെഡിക്കല് കൗണ്‍സിലില് രജിസ്റ്റര് ചെയ്ത ജി.പിമാരുടെ സേവനം തന്നെയാണ് ഇതിലൂടെ പ്രയോജനപ്പെടുത്തുക. ദിവസവും 8 എ എം മുതല് 10 പി.എം വരെ ആയിരിക്കും ഓണ്‍ലൈന് സേവനം ലഭിക്കുക.\nഹെല്‍ത്തി ലിവിങ് വീക്ക് പരിപാടിയുടെ ഭാഗമായാണ് വിദ്യാര്‍ത്ഥികള്‍ക്ക് വേണ്ടി ഇത്തരമൊരു ആരോഗ്യ സേവനം നടപ്പില് വരുത്തുന്നതെന്ന് USI പ്രസിഡന്റ് മൈക്കല് കേറീഗന് അഭിപ്രായപ്പെട്ടു. ശസ്ത്രക്രീയ ആവശ്യമുള്ളവരില് വളരെപ്പെട്ടെന്ന് തന്നെ തൊട്ടടുത്ത ആശുപത്രിയില് സൗകര്യമൊരുങ്ങും. പഠന കാലയളവില് അയര്‍ലണ്ടിലെ തേര്‍ഡ് ലെവല് വിദ്യാര്‍ഥികള് സാമ്പത്തികമായി ബുദ്ധിമുട്ട് അനുഭവിക്കുന്ന കാഴ്ച വര്‍ധിച്ചുവരികയാണെന്ന് USI സംഘടന പറയുന്നു.\nതാമസം, ഭക്ഷണം എന്നീ ഘടകങ്ങള് വിദ്യാര്‍ത്ഥികള്‍ക്ക് ഐറിഷ് നഗരങ്ങളില് ചെലവേറിയതാണ്. വര്‍ധിച്ചുവരുന്ന സാമ്പത്തിക ചെലവുകള് കാരണം ആരോഗ്യത്തെക്കുറിച്ച് ശ്രദ്ധ പുലര്‍ത്താനും വിദ്യാര്‍ത്ഥികള്‍ക്ക് കഴിയാറില്ല. ഇത് മനസിലാക്കിയാണ് ഇവര്‍ക്ക് ജി.പി സേവനങ്ങള് സൗജന്യമായി ലഭ്യമാക്കുന്നതെന്ന് വിദ്യാര്‍ത്ഥി സംഘടനയായ USI വ്യക്തമാക്കി.


ധന യോഗം ഉള്ള നാളുകൾ ഏതൊക്കെയാണ്. ലോട്ടറി അടിക്കാൻ സാധ്യത ഉള്ള നക്ഷത്രങ്ങൾ ഏതൊക്കെയാണ്\nഇന്ന് നമ്മൾ പറയുന്നത് ധനയോഗവും ലോട്ടറി അടിക്കാൻ സാധ്യതയുള്ള 11 നക്ഷത്രങ്ങളെക്കുറിച്ച് ആണ് ഇന്നത്തെ വീഡിയോയിൽ നമ്മൾ പറയുന്നത്. ഇനി നമുക്ക് ആ നക്ഷത്രങ്ങൾ ഏതൊക്കെ ആണ് എന്ന് നമുക്ക് നോക്കാം. ആദ്യത്തെ നക്ഷത്രം എന്ന് പറയുന്നത് കാർത്തികയാണ്. ധനാഭിവൃദ്ധികൾ വന്നുചേരാനുള്ള നക്ഷത്രം ആണ് കാർത്തിക . ദാനധർമങ്ങൾക്കും പ്രാധാന്യം നൽകുക ഈ നക്ഷത്രക്കാർ. രണ്ടാമത്തെ നക്ഷത്രം എന്ന് പറയുന്നത് തിരുവാതിരയാണ്. ഈ നക്ഷത്രക്കാർക്കു അപ്രതീക്ഷിതമായി പണം വന്നുചേരും. മൂന്നാമത്തെ നക്ഷത്രം എന്ന് പറയുന്നത് പുണർതം ആണ്. ലോട്ടറി അടിക്കാനും ധനം വന്നു ചേരാൻ ഉം ഭാഗ്യമുള്ള നക്ഷത്രമാണ് പുണർതം.\nനാലാമത്തെ നക്ഷത്രം എന്ന് പറയുന്നത് പൂരം ആണ്. ഈ നക്ഷത്രക്കാർ ലോട്ടറി എടുക്കാൻ മടിക്കരുത് ചാൻസ് കൂടുതലാണ്. അഞ്ചാമത്തെ നക്ഷത്രം എന്ന് പറയുന്നത് പൂരം ആണ് . വിലപിടിപ്പുള്ള വസ്തുക്കൾ വാങ്ങാൻ ഇടവരും യാത്രകളിൽ ഒരിക്കലും ലോട്ടറി എടുക്കാൻ മറക്കരുത്. ഗണപതി ഭഗവാനെ മൊദം കഴിപ്പിക്കുക ഭാഗ്യം നിങ്ങളെ തേടി വരും. ആറാമത്തെ നക്ഷത്രം എന്ന് പറയുന്നത് വിശാഖം ആണ് . അതുപോലെതന്നെ ഭാഗ്യക്കുറി നിങ്ങൾ തീർച്ചയായും എടുക്കുക നിങ്ങൾക്ക് അടിക്കാൻ ഉള്ള ചാൻസ് കൂടുതലാണ്. ഏഴാമത്തെ നക്ഷത്രം എന്ന് പറയുന്നത് പൂരാടം ആണ് . ഈ നക്ഷത്രക്കാർക്ക് ഭാഗ്യം കൂടുതലാണ്. എട്ടാമത്തെ നക്ഷത്രം ചതയം ആണ് ഭാര്യയുടെ സ്വത്ത് അനുഭവയോഗ്യമാക്കാൻ ഇടയുണ്ട്. അതുപോലെതന്നെ ഇവർ ലോട്ടറി എടുക്കുക. ഒമ്പതാം നക്ഷത്രം പൂരിരുട്ടാതി ആണ്.\nഭാഗ്യം കൂടുതലാണ് കർമ്മത്തെ അനുസരിച്ചിരിക്കും ഭാഗ്യം അതുകൊണ്ട് നല്ല കർമ്മങ്ങൾ ചെയ്യുക. പത്താമത് നക്ഷത്രം എന്ന് പറയുന്നത് ഉത്രട്ടാതി ആണ്. ഇവർക്ക് ഗ്രഹം നിർമ്മിക്കാനുള്ള ആഗ്രഹം സഫലമാകും. അതുപോലെതന്നെ വായിക്കും വന്നുചേരാനുള്ള അവസരം ഇവർക്ക് ഉണ്ട്. പതിനൊന്നാമത്തെ നക്ഷത്രം രേവതി ആണ് . ചില പുതിയ കരാറുകളിൽ പങ്കാളിയാകാൻ ഇവർക്ക് സാധിക്കും. ഭാഗ്യം കൂടെയുണ്ട് ശാസ്താവിനെ എള്ള് പായസം നടത്തുക. ഇതിനെ കുറിച്ച് കൂടുതൽ അറിയുവാൻ ഈ വീഡിയോ ഫുള്ളായി കാണുക.


ഫലം കണ്ട പന്ത് കൊണ്ടുള്ള നേർച്ച... (റിവ്യൂ) | Sudani From Nigeria Movie Review-Movie Review | Madhyamam\nHomechevron_rightEntertainmentchevron_rightReviewschevron_rightഫലം കണ്ട പന്ത്...\ndate_range 24 March 2018 10:06 AM GMT\nഫലം കണ്ട പന്ത് കൊണ്ടുള്ള നേർച്ച... (റിവ്യൂ)\nരാജീവ് രവി വെട്ടിത്തുറന്ന റിയലിസ്റ്റിക് പാതയിലൂടെ മലയാള സിനിമ കുതിച്ചു പായുകയാണ്. ആ പാതയിലെ ഒടുവിലെ ഉദാഹരണമാണ് നവാഗതനായ സക്കരിയ്യ സംവിധാനം ചെയ്ത സുഡാനി ഫ്രം നൈജീരിയ. മലപ്പുറത്തിെൻറ സെവൻസ് ഫുട്ബാൾ ആവേശവും അതിനെ ചുറ്റിപ്പറ്റി ജീവിക്കുന്ന ഒരുപറ്റം മനുഷ്യരുടെ ജീവിതവുമാണ് ചിത്രം പറയുന്നത്. മുഹ്സിൻ പെരാരി സംവിധാനം ചെയ്ത കെ.എൽ 10 പത്ത് എന്ന ചിത്രത്തിൽ ഇതേ ഫുട്ബോൾ ആവേശം നേരത്തെ കണ്ടതാണ്.\nസിനിമയും സാഹിത്യവും എക്കാലവും തെറ്റിദ്ധരിപ്പിച്ച ജില്ലയാണ് മലപ്പുറം. ബോംബ് യഥേഷ്ടം ലഭിക്കുന്ന, ഭീകരവാദത്തിെൻറ വിളനിലവുമായുമെല്ലാമാണ് മലപ്പുറത്തെ മുമ്പ് അവതരിപ്പിച്ചത്. എന്നാൽ, അത്തരം തെറ്റായ പ്രതിനിധാനങ്ങളെ ചിത്രം തകർക്കുന്നുണ്ട്. കേവലം സെവൻസ് ഫുട്ബാളിനുമപ്പുറം മലപ്പുറത്തിെൻറ സ്നേഹത്തെ അടയാളപ്പെടുത്താനാണ് സംവിധായകൻ ശ്രമിക്കുന്നത്.\nമലപ്പുറത്തെ സെവൻസ് ഫുട്ബാൾ ടീമിെൻറ മാനേജറായ മജീദും(സൗബിൻ ഷാഹീർ) ആ ടീമിലേക്ക് കളിക്കാനെത്തുന്ന നൈജീരിയയിൽ നിന്നുള്ള സുഡാനി(സാമുവൽ റോബിൻസൺ)യും തമ്മിലുള്ള ഉൗഷ്മളമായ ബന്ധത്തിെൻറ കഥയാണ് ചിത്രം പറയുന്നത്. ഒരു സെവൻസ് ഫുട്ബാൾ കളിയുടെ അനൗൺസ്മെൻറിൽ നിന്നാണ് സിനിമയുടെ ടൈറ്റിലുകൾ തെളിയുന്നത്. കാര്യമായ വിദ്യഭ്യാസമൊന്നുമില്ലാതെ ഫുട്ബാൾ എന്ന വികാരം മാത്രം നെഞ്ചേറ്റി നടക്കുന്നയാളാണ് മജീദ്. നൈജീരിയയിൽ നിന്ന് സുഡാനിയെ കളിക്കാനെത്തിക്കുേമ്പാൾ ആ സീസണിലെ വിജയങ്ങൾ മാത്രമാണ് അയാളുടെ പ്രതീക്ഷ. എന്നാൽ അപ്രതീക്ഷിതമായി സുഡാനിക്ക് പരിക്കേൽക്കുന്നതോടെ കളിക്കപ്പുറം സുഡാനി മജീദിെൻറ ജീവിതത്തിെൻറയും ഭാഗമാവുന്നു. തുടർന്ന് ഇരുവരുടെയും ജീവിതത്തിൽ സംഭവിക്കുന്ന രസകരമായ സംഭവങ്ങളാണ് സിനിമയെ മുന്നോട്ട് നയിക്കുന്നത്.\nസ്നേഹം മാത്രമാണ് ചിത്രത്തിന്‍റെ അടിസ്ഥാന പ്രമേയം. മജീദിെൻറ ഉമ്മമാരിലുടെയും സുഹൃത്തുക്കളിലുടെയും ആ സ്നേഹത്തിന്‍റെ ഊഷ്മളതയാണ് സിനിമ അടയാളപ്പെടുത്തുന്നത്. കാതങ്ങൾക്കിപ്പുറമെത്തിയ സുഡാനിക്ക് ഒരു മാതാവിന്‍റെ കരുതലും സ്നേഹവും നൽകാൻ മജീദിെൻറ ഉമ്മമാർക്ക് കഴിയുന്നു. സുഡാനിയോടും മജീദിനോടുമുള്ള അവരുടെ സ്നേഹം പലപ്പോഴും പ്രേക്ഷകരുടെ കണ്ണു നനയിക്കുന്നതാണ്. മടി കൂടാതെ സൽക്കരിക്കാനുള്ള മലപ്പുറത്തുകാരുടെ മനസും സംവിധായകൻ വരച്ചിടുന്നുണ്ട്.\nഅപ്രതീക്ഷിതമായി മജീദിെൻറ വീട്ടിലെത്തുന്ന അതിഥിയായാണ് സുഡാനി. മടിയൊന്നും കൂടാതെയാണ് സുഡാനിയെ മജീദിന്‍റെ ഉമ്മ സ്വീകരിക്കുന്നത്. മജീദിനേക്കാളുമേറെ സുഡാനിയുടെ ഒാരോ കാര്യങ്ങളിലും ഉമ്മ ശ്രദ്ധാലുവാണ്. സുഡാനിയെ നോക്കേനെത്തുന്ന ഡോക്ടറോട് 'ഒാനിത്തിരി തുമ്മലു'ണ്ടെന്ന് മജീദിെൻറ ഉമ്മ പറയുേമ്പാൾ ആ കരുതൽ നമുക്ക് അനുഭവിക്കാനാവും. രാത്രി കഴിക്കാനായി വെച്ചു നീട്ടുന്ന ചപ്പാത്തിയിലും തേങ്ങാപ്പാലിലും ആ ഉമ്മ മുഴുവൻ സ്നേഹവും നിറച്ചിട്ടുണ്ട്. അവിടെ മാത്രമല്ല, മകനോട് വിലകൂടിയ വാച്ച് സുഡാനിക്ക് സമ്മാനിക്കാനായി കൊണ്ടു വരാൻ പറയുേമ്പാഴും മമ്പുറം പള്ളിയിൽ പ്രാർഥിക്കാനായി പോകുന്ന രംഗങ്ങളിലുമെല്ലാം ആ സ്നേഹവും കരുതലും കാണാനാവും.\nകൃത്യമായ രാഷ്ട്രീയം പറയാനും സംവിധായകൻ ശ്രമിച്ചിട്ടുണ്ട് എന്ന കാര്യം എടുത്ത് പറയേണ്ടതാണ്. അഭയാർഥികൾക്കെതിരായ സമീപനത്തിനെതിരെ സൂക്ഷ്മമായി പ്രതികരിക്കാൻ സിനിമക്കായിട്ടുണ്ട്. അതിനാൽ തന്നെ പ്രതീക്ഷ നൽകുന്ന ഒരു സംവിധാകൻ തന്നെയാണ് സക്കരിയയെന്ന് സുഡാനി വിളിച്ചോതുന്നുണ്ട്. കേവലം തമാശ രംഗങ്ങളിൽ മാത്രം ഒതുക്കേണ്ട നടനല്ല സൗബിനെന്നും സിനിമ അടിവരയിടുന്നുണ്ട്. നൈജീരിയയിൽ നിന്നെത്തിയ സാമൂവൽ റോബിൻസണും മികച്ച പ്രകടനമാണ് നടത്തിയത്. നൈജീരിയയിൽ ടി.വി സീരിസിലുടെയും സിനിമയിലൂടെയും ശ്രദ്ധേയനായ സാമുവൽ ഭാഷയുടെ പരിമതികൾ മറികടക്കുന്ന പ്രകടനമാണ് നടത്തിയത്. സന്തോഷത്തിലും നൊമ്പരങ്ങളിലും മജീദിനൊപ്പം അയാൾ നിൽക്കുന്നു. സിനിമയിൽ സൗബിനൊപ്പം തന്നെ കൈയടികൾ സുഡാനിയും അർഹിക്കുന്നുണ്ട്. സൗബിെൻറ ഉമ്മമാരുടെയും സുഹൃത്തുക്കളുടെ പ്രകടനവും എടുത്ത് പറയേണ്ടതാണ്. ഏറെ വർഷങ്ങളായി നാടക രംഗത്തുള്ള സരസയും സാവിത്രയുമാണ് സൗബിെൻറ ഉമ്മമാരായെത്തിയത്. അഭിനയത്തിനുമപ്പുറം ഇരുവരും സിനിമയിൽ ജീവിക്കുക തന്നെയായിരുന്നു. ഷൈജു ഖാലിദിെൻറ കാമറയും ഷഹബാസ് അമെൻറ സംഗീതവും മികച്ച് നിൽക്കുന്നു.\nമലപ്പുറത്തെ കുറച്ചെങ്കിലും സത്യസന്ധതയോടെ ചിത്രീകരിച്ചത് കെ.എൽ 10 എന്ന സിനിമയായിരുന്നു. ആ നിരയിൽ തന്നെയാണ് സുഡാനി ഫ്രം നൈജീരിയയും നിൽക്കുന്നത്. കെ.എൽ 10ൽ നിന്ന് സുഡാനിയിലെത്തുേമ്പാൾ മലപ്പുറം കൂടുതൽ മികവോടെ സ്ക്രീനിൽ തെളിയുന്നു. ഒരു പറ്റം മനുഷ്യരുടെ ഇടയിൽ അവരറിയാതെ കാമറ വെച്ച് ചിത്രീകരിക്കുന്ന അനുഭവമാണ് സുഡാനി കാണുേമ്പാൾ കിട്ടുന്നത്. രണ്ട് മണിക്കൂർ കഴിഞ്ഞ് തിയേറ്ററിൽ നിന്ന് പുറത്തിറങ്ങിയാലും മജീദും സുഡാനിയും അവരുടെ ഉമ്മമാരും സുഹൃത്തുക്കളുമെല്ലാം നമുക്കൊപ്പമുണ്ടാവും. അത് തന്നെയാണ് ചിത്രത്തിെൻറ വിജയവും.\nTAGS:Sudani from Nigeria Sudani from Nigeria Review Malayalam Review movie review Soubin Shahir


ഇന്ദിരാ ഗാന്ധി രാജ്ഭാഷാ പുരസ്‌കാരം: എച്ച്എല്‍എല് ലൈഫ് കെയറിന് ഒന്നാം സ്ഥാനം • ഇ വാർത്ത | evartha\nഇന്ദിരാ ഗാന്ധി രാജ്ഭാഷാ പുരസ്‌കാരം: എച്ച്എല്‍എല് ലൈഫ് കെയറിന് ഒന്നാം സ്ഥാനം\nevartha Desk September 23, 2013, 1:48 am September 23, 2013\nപ്രശസ്തമായ ഇന്ദിരാ ഗാന്ധി രാജ്ഭാഷാ പുരസ്‌കാരം എച്ച്എല്‍എല് ലൈഫ് കെയര് ലിമിറ്റഡിന്. ഔദ്യോഗിക ഭാഷാപദ്ധതി ഫലപ്രദമായി നടപ്പാക്കിയതിനുള്ള ആദരവാണ് ഈ പുരസ്‌കാരം. എട്ടാം തവണയാണ് എച്ച്എല്‍എല് ലൈഫ് കെയര് ലിമിറ്റഡിനു ഈ പുരസ്‌കാരം ലഭിക്കുന്നത്. ഇതിലെ ഹിന്ദി മാതൃഭാഷയോ പ്രധാന ഭാഷയോ അല്ലാത്ത സംസ്ഥാനങ്ങളുടെ വിഭാഗത്തില് ഒന്നാം സ്ഥാനം നേടിയാണു എച്ച്എല്‍എല് നേട്ടം ആവര്‍ത്തിച്ചത്. ഈ മാസം 14നു ന്യൂ ഡല്‍ഹിയില് നടന്ന ഹിന്ദി ദിവസ് ആഘോഷച്ചടങ്ങില് രാഷ്ട്രപതി ശ്രീ പ്രണബ് മുഖര്‍ജിയില് നിന്ന് എച്ച്എല്‍എല് സിഎംഡി ഡോ. എം അയ്യപ്പന് പുരസ്‌കാരം ഏറ്റുവാങ്ങി. കേന്ദ്ര ആഭ്യന്തര സഹമന്ത്രി ശ്രീ മുല്ലപ്പള്ളി രാമചന്ദ്രന്, കേന്ദ്ര സഹമന്ത്രി ശ്രീ ആര് പി എന് സിങ്, ആഭ്യന്തര സെക്രട്ടറി ശ്രീ അരുണ് കുമാര് ജയിന് എന്നിവരും ചടങ്ങില് പങ്കെടുത്തു.\nകേന്ദ്ര സര്‍ക്കാരിന്റെ ഔദ്യോഗിക ഭാഷാ നയത്തെ പ്രോല്‍സാഹിപ്പിക്കുന്ന നേട്ടങ്ങള്‍ക്ക് കേന്ദ്ര ആഭ്യന്തര വകുപ്പും ഔദ്യോഗിക ഭാഷാ വകുപ്പും ചേര്‍ന്നു നല്‍കുന്നതാണ് രാജ്ഭാഷാ പുരസ്‌കാരങ്ങള്.രാഷ്ട്രപതിയാണ് വര്‍ണാഭമായ ചടങ്ങില് എല്ലാ വര്‍ഷവും ഇതു സമ്മാനിക്കുന്നത്. 1949 സെപ്റ്റംബര് 14നു ഹിന്ദി ഔദ്യോഗിക ഭാഷയായി ഭരണഘടനാ സഭ പ്രഖ്യാപിച്ചതിന്റെ വാര്‍ഷികമാണ് എല്ലാ വര്‍ഷവും ഹിന്ദി ദിവസ് ആയി രാജ്യവ്യാപകമായി ആഘോഷിക്കുന്നത്.\nജീവനക്കാര്‍ക്കിടയില് ഹിന്ദി ഔദ്യോഗിക ഭാഷയാക്കി മാറ്റുന്നതിന് തീവ്രശ്രമങ്ങള് നടത്തിയാണ് എച്ച്എല്‍എല് വിജയം നേടിയത്. ഇംഗ്ലീഷില് എഴുതിയും പഠിപ്പിച്ചും ഹിന്ദി കരഗതമാക്കുന്നതിനു കമ്പനിയുടെ ഇന്റേണല് മെസ്സഞ്ചര് സിസ്റ്റം വഴി സംവിധാനമൊരുക്കി. ദിവസവും ഒരു വാക്കു ഹിന്ദിയില് പഠിക്കുന്നതിനുള്ള പഠന പദ്ധതി കമ്പനി നടപ്പാക്കിയിട്ടുണ്ട്. സ്ഥാപനത്തിന്റെ പ്രധാന നേട്ടങ്ങളും വികസന വിവരങ്ങളും അടങ്ങുന്നന പ്രസിദ്ധീകരണങ്ങളും ഹിന്ദിയില് പുറത്തിറക്കുന്നുണ്ട്. ഹിന്ദി സിനിമകളുടെ ലൈബ്രറിതന്നെ സ്ഥാപിച്ച് ജീവനക്കാര്‍ക്ക് സിഡികള് വിതരണം ചെയ്തും ഭാഷാ പഠനത്തെ സഹായിക്കുന്നു. ഹിന്ദി സംഭാഷണം എളുപ്പത്തിലാക്കാന് സ്‌പോക്കണ് ഹിന്ദി കോഴ്‌സ്, ഹിന്ദി പത്രങ്ങളും മറ്റു പ്രസിദ്ധീകരണങ്ങളും വിതരണം ചെയ്യുക എന്നിവയും ഇതിന്റെ ഭാഗമായുണ്ട്. ഔദ്യോഗിക ആശയ വിനിമയങ്ങള്‍ക്കും ബിസിനസ് കാര്‍ഡുകള്‍ക്കും പത്രക്കുറിപ്പുകള്‍ക്കും വാര്‍ഷിക റിപ്പോര്‍ട്ടുകള്‍ക്കും മറ്റും ഹിന്ദി ഉപയോഗിക്കുന്ന സ്ഥാപനമാണ് എച്ച്എല്‍എല്.\nനിലവിലെ ജീവനക്കാര്‍ക്ക് എല്ലാ മാസവും ഹിന്ദി പഠന ക്ലാസ് നല്‍കുന്നതിനു പുറമേ പുതിയ ജീവനക്കാര് ആവശ്യപ്പെട്ടാല് പ്രത്യേക ക്ലാസും നല്‍കാറുണ്ട്. ജീവനക്കാര്‍ക്കും കുടുംബാംഗങ്ങള്‍ക്കുമായി എല്ലാ വര്‍ഷവും ഹിന്ദി പക്ഷാചരണവും ഭാഷയുമായി ബന്ധപ്പെട്ട മല്‍സരങ്ങളും സംഘടിപ്പിക്കാറുണ്ട്. ഹിന്ദി പ്രചാരസഭയും ടൗണ് ഒഫീഷ്യല് ലാംഗ്വേജ് ഇംപ്ലിമെന്റേഷന് കമ്മിറ്റിയും നടത്തുന്ന മല്‍സരങ്ങളിലും എച്ച്എല്‍എല് ജീവനക്കാര് പങ്കെടുക്കാറുണ്ട്. കമ്പനി റിക്രിയേഷന് ക്ലബ് വാര്‍ഷികാഘോഷത്തോട് അനുബന്ധമായി ഹിന്ദി മേളയും നടത്താറുണ്ട്. ജീവനക്കാരും അവരുടെ കുട്ടികളും പങ്കെടുത്ത ഹിന്ദി മ്യൂസിക് നൈറ്റ് ആണ് മേളയുടെ പ്രധാന ആകര്‍ഷണം.\nഹിന്ദി പ്രസംഗ, പ്രഭാഷണ പരിപാടിയാണ് ഹിന്ദി പ്രോല്‍സാഹിപ്പിക്കാനുള്ള മറ്റൊരു ശ്രദ്ധേയമായ ശ്രമം. കമ്പനിയുമായി ബന്ധപ്പെട്ട വിഷയങ്ങളില് വിദ്യാര്‍ത്ഥികളെയും ജീവനക്കാരെയും പങ്കെടുപ്പിച്ച് ഹിന്ദി സെമിനാറുകള് സംഘടിപ്പിക്കാറുമുണ്ട്. ഹിന്ദി പഠിപ്പിക്കാന് സ്‌കൂളുകള്‍ക്ക് ബോര്‍ഡുകള് സംഭാവന ചെയ്യുകയും ഹിന്ദി വാക്കുകളുടെ ഓര്‍മ പരിശോധനയ്ക്ക് പ്രത്യേക ദിവസം സംഘടിപ്പിക്കുകയുമൊക്കെ ചെയ്യുന്നതും എച്ച്എല്‍എല്ലിന്റെ ഹിന്ദിയോടുള്ള പ്രതിബദ്ധതയുടെ ഭാഗമാണ്. കമ്പനിയുടെ സിഎസ്ആര് പ്രവര്‍ത്തനങ്ങളുടെ ഭാഗമായി വിദ്യാര്‍ത്ഥികള്‍ക്കു വേണ്ടി സ്‌പോക്കണ് ഹിന്ദി ക്ലാസുകളുും മല്‍സരങ്ങളും നടത്തുന്നത് വലിയ ഫലമാണ് ഈ രംഗത്തുണ്ടാക്കുന്നത്.